
iind la început de cale, de 
Pute ori mi s-au pus, ori 
mi-am pus eu însumi, 
întrebări privind scopul, stilul, 
„orientarea” revistei noastre. Ce 
vrem, cui și cum (dorim să) ne 
adresăm? 

Fundamentale întrebări, greu, 
foarte greu de răspuns la ele. Istoria 
literaturii și publicisticii românești 
consemnează cazuri sonore de 
programe de revistă care au făcut 
epocă și au determinat mișcări 
culturale — dar istoria (ingrată?) nu le 
consemnează și pe cele care au 
căzut în uitare, cele care n-au durat și 
nu s-au maturizat-materializat. Nu 
știu cine/ce face diferenţa de soartă 
între două reviste, poate colectivul 
redacţional, colaboratorii, poate 
momentul istoric, poate norocul, 
subiectul nu e pentru locul de faţă și 
nu e pentru subsemnatul. Sarcina 
mea, aici, este mai simplă, iar poziţia 
privind revista este mai realistă. 

Obiectivul nostru dintâi este să ne 
găsim locul (cu articol hotărât, nu „un 
loc”...) în peisajul cultural românesc, 
să ne construim o personalitate, să 
ne menţinem la un nivel de calitate 
cât mai bun, dar pe un palier de 
mijloc ca specializare. 


glomerată frază, trebuie 
Amica pe îndelete. incerc 
ă nu folosesc vorbe mari, 
dar nici să fiu prea „minimalist” nu 
vreau. Incep cu lucrurile care mi se 
par mai clare. 

Două pericole mari ne pândesc, 
două extreme: calitatea prin elitism și 
provincializarea. O prea severă 
selecție a materialelor ne va ucide 
după o vreme, prin lipsă de cititori, 
prin lipsă de nișă. Reviste 
specializate există destule, au 
institute, edituri, universităţi în spatele 
lor. Circulaţie de comunitate, niciuna 
nu se susţine financiar, asemenea 
reviste sunt o necesitate acceptată (o 
inerție editorială, până nu se va trece 
on-line, că e mai ieftin, mai dinamic, 
sunt multe avantaje pentru o revistă 
profesională, 
științifică, de 
exemplu). La 
fel, reviste 
literare există 
cu duiumul, 
mai autoritare 
sau mai puțin, 
mai bine făcute 
sau mai puțin. 
Nu în zonele 
acestea vrem 
noi să ne 
plasăm. Pe 
mâna cealaltă, 
„patriotismul 
local!” și 
exercițiul 
„referatelor” din 
revistele 

Întrebări de început 

teritoriale ne pot transforma în „încă o 
gazetă de perete tipărită”. E o 
capcană de care cu greu ne vom feri. 
E o voluptate și o deprindere să 
vorbești despre „minunatele locuri ale 
Argeșului”, despre „faptele de vitejie 
ale înaintașilor”, despre „poetul 
nepereche” (asta, apropo și de faptul 
că și numărul de faţă, în continuarea 
celui din ianuarie, este pus sub 
semnul Eminescului), să repetăm 
adică dintre clișeele verbale sau de 
gândire atât de cultivate acolo unde, 
poate, le e locul, în școală, de pildă. 
Dar nici la nivelul acesta nu vrem să 
ne cantonăm. 


oluţia trebuie să fie calea de 
Sniec In media res, ca să 

folosesc o sintagmă scrisă 
cursiv. Articole de specialitate, dar 
scrise pentru amatori cultivați. Fără 
note de subsol și bibliografii greoaie, 
dar precise, informate, la obiect, 
interesante (aș zice chiar picante) cât 
se poate. „Argeșul a dat literaturii 
române etc. etc...” Nu vom ajunge 
nicăieri cu o asemenea afirmaţie. Să 
luăm scriitorii la rând, de la Neagoe la 
Urmuz, de aici la Velea și Zamora, 
până la Doman și Calinic Argatul, să-i 
prezentăm cu măsură și argumente 
critice și să rămână în seama 
cititorului să-și zică în barbă: „Dom'le, 
Argeșul chiar a dat...” (lar prin 
„Argeș” înteleg, concentric dinspre 
Curte, toată Țara Românească, 
argeșenii de-acasă și pe cei cu casa 


în altă parte, cei veniţi aici sau cei 


plecaţi de aici, anexionism declarat, 
deci pardonabil...) La fel când e vorba 
despre pictori, despre istorie, locuri, 
oameni și întâmplări. 


ș mai adăuga o observaţie 
A eneri ceea ce se scrie 
u interes-plăcere-bucurie, 
se citește cu interes-plăcere-bucurie, 
primul cititor al unui articol fiind 
autorul însuși. Rezistă un text la 
lectură și a doua zi după scriere? — 
acesta ar putea îi al doilea mod de a 


încerca un articol. Al doilea test — dar 
încercarea majoră vine abia atunci 


când Cititorul însuși ia revista în 
mână. Pentru că, am auzit asta de la 
profesorul Solomon Marcus și 
subscriu ideii, „cititorul are totdeauna 
dreptate”. 





Întâlnirea CIC din 
12 ianuarie 


ebutul de an a fost marcat printr-o întâlnire 
[D)oscai — care a avut însă și un „punct la 
ordinea de zi” deja tradițional pentru luna 

ianuarie: prezentarea Cronicii 2010, „jurnalul” (de 365 de 
pagini...) al activităţii din anul care tocmai s-a încheiat, 
tipărit și în mare măsură sponsorizat de Editura 
Rottarymond, Râmnicu-Vâlcea. Caracterul special a fost 
dat de subiectul deosebit, susținut de invitaţi pe potrivă: 
jocul de GO, prezentat de Cătălin Ţăranu, președintele 
Federaţiei Române de GO, 5 dan profesionist, rangul cel 
mai înalt obținut vreodată de un jucător de GO din Europa, 
și Mirel Florescu (din Pitești), 6 dan amator, antrenorul 
echipei de GO a României, câștigător a numeroase 
concursuri și turnee, autorul unei cărți recente, Manual de 
GO pentru primul an de studiu. Pe lângă istoria jocului, 
regulamentul pe scurt, o rapidă introducere în strategia și 
tactica sa, s-a vorbit despre legăturile dintre GO și „restul 
lumii” — literatură, artă plastică, polemologie, business, 
psihologie, s-au depănat amintiri din Japonia (ambii 
jucători au petrecut ani buni în îndepărtata ţară de la 
Soare Răsare, studiind extraordinarul joc: unele legende 
susțin că GO-ul a fost adus pe Pământ de zei, că a fost 
jucat mai întâi de nemuritorii din Tibet...). 








Fotografia alăturată îi arată pe cei doi jucători de GO - 
în picioare, Cătălin Ţăranu, vorbind despre virtuțile 
educative ale jocului (el antrenează deopotrivă cele două 
emisfere ale creierului, se spune chiar că previne 
degenerarea acestuia...). 

In deschiderea întâlnirii, a fost vernisată o expoziţie de 
pictură. A expus Ana-Maria Zărnescu, de la Seminarul 
Teologic din Curtea de Argeș, eleva pictoriţei Ruxandra 
Socaciu. 


Decembrie cultural la Pitești 


enționăm doar două dintre 
VI actiunile ce au avut loc, 

sub egida Centrului 
Județean pentru Conservarea și 
Promovarea Culturii Tradiţionale 
Argeș (reluare din comunicatul de 
presă al C.J.C.P.C.T.). 

Vineri, 17 decembrie, ora 18.00, 
C.J.C.P.C.T. Argeș a acordat Premiile 
2010 pentru cultură populară şi a 
lansat Anuarul informativ nr. 9/2011 — 
pe scena Teatrului „Al. Davila”, în 


Festivalul-concurs „Gheorghe 
Popescu-Judet”, ediţia a X-a, 2010; 
câștigătorii celor trei ediții ale 
Festivalului-concurs al tinerelor 
talente «Mugurii folclorului 
argeșean»; Grupul vocal al clasei de 
canto popular a Liceului de Artă 
„Dinu Lipatti” (prof. Georgeta 
Chiţoran). A acompaniat: Orchestra 
populară „Doina Argeșului” 
(conducerea muzicală: Gheorghe 
Floroiu). Direcţia artistică și 


diac. Dumitru Codruţ Scurtu); Corul 
Liceului „lon C. Brătianu” din Pitești 
(dirijor: Maria Cosmescu); Corala 
„D.G. Kiriac” a Casei de Cultură a 
Sindicatelor din Pitești (dirijor: 
George Paraschivesu); Corul 
Bărbătesc „Daniil Mitropolitul” al 
Protoieriei Topoloveni (dirijor: pr. lon 
Isăroiu); Corul „Orfeu” al Casei de 
Cultură „George Topîrceanu” din 
Curtea de Argeș (dirijor: Alexandru 
lonescu); Corul bărbătesc „Credo” 





cadrul spectacolului Pe plaiul 
Argeșului crește floarea... Dorului. 
Și-au dat concursul: Ansamblul 
folcloric „Doru/-tineri al C.J.C.P.C.T. 
Argeș, prezent în fotografia alăturată 
(coregrafia: Cătălin Oancea) — 
câștigător al Marelui Premiu la 


Redactor-șef: Gheorghe Păun 


Redacţie: Daniel Gligore, Maria Mona 
Vâlceanu, Constantin Voiculescu 


Colegiu redacţional: Svetlana 
Cojocaru - director al Institutului de 
Matematică și Informatică al 
Academiei de Științe a Moldovei, 
Chișinău, Florian Copcea -— scriitor, 
membru al USR și USM, Drobeta- 
Turnu Severin, loan Crăciun -— 
director al Editurii Ars Docenidi, 
București, Spiridon Cristocea -— 
director al Muzeului Județean Argeș, 
Pitești, Dumitru Augustin Doman -— 
scriitor, Curtea de Argeș, Sorin 
Mazilescu -— director al Centrului 
Judeţean Argeș pentru Promovarea 


Bucureștilor, 
director al 
Pomiculturii 
Argeș, 
director al 


Sămărescu -— 


prezentarea aparțin lui Dorin Oancea. 
Luni, 20 decembrie, ora 18.00, la 
Teatrul „Al. Davila” din Pitești, s-a 
desfășurat Concertul tradițional de 
colinde „Florile dalbe”, oferit de: 
Corala Bărbătească „losif Naniescu” 
a Protoieriei Curtea de Argeș (dirijor: 


Filofteia 
Muzeului 
din România, 
Octavian 
Bibliotecii 
„Dinicu Golescu”, 
director editorial al 
Editurii Tiparg, Pitești, lon C. Ştefan 
— profesor, membru al USR, București. 


din Pitești (dirijor: pr. Gheorghe 
Neacșu); corurile bărbătești 
„Evghenie Humulescu” al Protoieriei 
Pitești (dirijor: pr. Gheorghe Neacșu) 
și „Preot lon lonescu”, al Casei de 
Cultură din Topoloveni (dirijor: pr. lon 
Isăroiu). 

răspundere 


Biblioteca 
Pally  -— 
Viticulturii și 
Golești, 
Sachelarie  — 
Judetene 
Adrian 


revistei 


Intreaga 
juridică și 
articolelor revine autorilor. Nu se publică 
decât materiale inedite. Reproducerea 
oricărui articol se face numai cu acordul 
autorului și precizarea sursei. 


Pitești, 








științifică, 
morală pentru conţinutul 


O nouă revistă la 
Curtea de Argeș 
Glasul iubinii 


ste o „revistă de informaţie și 
[= auucine cultural-civică”, editată 
de Asociaţia Umanitară 
„Dumnezeu este iubire” (AUDI) care de mai 
mulți ani activează la Curtea de Arges „cu 
scopul precis de a veni în sprijinul familiilor 
defavorizate material și social” (aflăm acest 
lucru din prezentarea pe care o face 
asociaţiei, la pagina 27 a numărului 1, 
ianuarie 2011, a revistei, ec. Cezarina 


(ua Glasul iubirii 














Din cuprins: 
Bise! Olari = Corul „Orfeu”, Dan Puric şi Cultura ] 
* Singurătatea și lipsa prietenilor, trăsă! 
* Despre psihologia poporului român 
» Să admiri, să înţelegi şi să iubeşti Curtea de Argeş ......mmnn an nannnenaeeeeeeenaeneeeaeee 10-11 
12-13 


Arapu). Redactor-șef al publicaţiei este 
George Robert Mitrache, secretar de 
redacţie este Paul Adrian Cristescu. Printre 
mulți alţii, semnează în acest prim număr 
părintele cu har de la Biserica Olari, Vasile 
Marinescu, sufletul asociaţiei AUDI, 
Constantin Voiculescu, Paul loan 
Cruceană, George Baciu, Elena 
Teodorescu, Tudor Samoilă, Maria Diana 
Popescu, Daniela Voiculescu, Alexandru 
Tașnadi (profesor la ASE București, 
coautor, printre altele, al cărții 
Respiritualizarea. Învață să fii OM). 

Revista este pusă sub semnul unui citat 
semnificativ din Octavian Paler: „A iubi 
înseamnă, poate, a lumina partea cea mai 
frumoasă din noi”, iar editorialul, semnat de 
părintele Vasile Marinescu, explică „De ce 
Glasul iubirii?” 

Un prim număr bine realizat, „rotund” 
tematic și frumos tehnoredactat și tipărit, 
ceea ce ne dă speranţa, ba chiar 
încredințarea, că avem de a face cu o 
publicaţie de durată, care-și va forma un 
public al ei — ca și un cerc de colaboratori 
statornici. Îi urăm din inimă toate acestea. 


Redacția și administraţia: Trustul 
de Presă „Argeș Expres”, Bulevardul 
Basarabilor, Nr. 35A, Tel/fax:0248- 
722368. 

E-mail: curteadelaarges 0 gmail.com 

Website: www.curteadelaarges.ro 

Abonamente se pot face la sediul 
redacției (20 lei/6 luni și 40 lei/12 luni; 
banii trebuie trimiși în contul SC Argeș 
Expres Press S.R.L. deschis la 
Raiffeisen Bank Curtea de Argeș, 
IBAN: RO83 RZBR 0000 0600 0373 
5533), sau prin Poșta Română. 

Acad. Solomon MARCUS 


a 17 decembrie 2010, s-a 
|_ransai la Reșița cartea 

Savantul Traian Lalescu 
(1882-1929) și cultura Banatului, 
avându-l ca autor pe profesorul dr 
Vasile Petrică de la Facultatea de Teologie a 
Universităţii „Eftimie Murgu” din Reșița. Evenimentul 
are o semnificaţie deosebită, pe care ne grăbim s-o 
explicăm, deoarece privește o problemă esenţială a 
culturii românești. 

In urmă cu doi ani, Editura Academiei Române 
publica Operele lui Traian Lalescu, în care, pe lângă 
contribuţiile acestui savant în matematică, își găseau 
loc scrierile sale cele mai importante în domeniul 
istoriei, finanţelor, filosofiei și culturii generale. 
Accentul cădea pe acele opere prin care Lalescu a 
fost recunoscut drept unul dintre deschizătorii de 
drumuri noi în gândirea matematică din urmă cu o 
sută de ani. Recunoscut ca atare în marile centre 
științifice ale acelui timp, din Franţa, Germania și 
ltalia, Lalescu devenea un simbol al acelor cutezători 
de tipul lui Spiru Haret, Gheorghe Țiţeica și Dimitrie 
Pompeiu care au avut forța intelectuală și morală 
capabilă să le asigure succesul în condiţiile celor mai 
înalte exigenţe științifice. 

Desigur, din unele texte, ale lui Lalescu sau ale 
comentatorilor săi, din volumul publicat la Editura 
Academiei Române, se putea sesiza faptul că acest 
savant nu s-a multumit să fie un om al cercetării 
științifice, s-a vrut și un om al locului și al timpului 
său, pe toate planurile. Raportul său la Proiectul de 
buget pe anul 1925, monografia sa asupra Banatului 
și modul în care l-a adus în atenţie pe Gheorghe 
Lazăr îl dezvăluiau pe Lalescu drept un om al Cetăţii, 
care își asuma toate marile probleme ale unei 
societăţi care se afla în dimineaţa deschiderii ei spre 
lume. Și totuși, imaginea rămânea incompletă. Ne 
convinge de acest lucru cartea profesorului Petrică. 
Ea vine în continuarea unei activităţi culturale 
exemplare, ca istoric, teolog și scriitor. A fost timp de 





O nouă carte despre Traian Lalescu 


oamenilor, vizibilă și în proclamarea sa ca Cetăţean 
de Onoare al comunei Firliug, în 2005, al Municipiului 
Reșița, în 2006, pentru ca în 2010 să devină 
Cetăţean de Onoare al Caraș-Severinului. 

Cu această carte, intrăm în detaliile activităţii lui 
Lalescu în cele mai variate direcţii: în politică, în 
Parlament (începând din 1920), din partea Caraș- 
Severinului, ca participant activ la elaborarea primei 
Constituţii moderne a = 
României, în 1923, și 
contribund efectiv, în 
1924, în colaborare cu 
astronomul Nicolae 
Coculescu, la Reforma 
Calendarului. A fost unul 
dintre cei care au 
susținut, în 1925, 
ridicarea Bisericii 
Ortodoxe Române la 
rangul de Patriarhie. 

A acordat o atenţie 
deosebită ridicării 
economice a Banatului, 


familia lui Lalescu. Matematicianul nu s-a 

născut în Banat, ci la București. Dar tatăl 
său descindea din comuna Cornea, judeţul Caraș- 
Severin, și era foarte atașat de obârșia sa 
bănățeană, atașament care s-a transmis și 
matematicianului. Pe de altă parte, sunt prezentate 
pe larg relaţiile sale cu cei patru copii, unul dintre ei, 
poet, preluându-i numele de Traian. 
In afecțiunea, altruismul și inteligența pe 
care le-a manifestat Lalescu în calitatea sa 
de părinte (mai cu seamă în situaţia în care 
soția sa murise foarte tânără) regăsim 
atitudinea pe care a avut-o faţă de familia sa 
mai mare, aceea a poporului căruia îi 
apartinea și față de care se simţea 
responsabil. 

Cartea este prefațată în mod relevant de 

"| Rectorul Universităţii Eftimie Murgu din 
| Reșița, prof. univ. dr inginer Doina 
Frunzăverde, iar o Postfaţă a ing. Smaranda 
"| Lalescu, nepoata marelui savant (fiică a 
poetului Traian Lalescu), subliniază 


D): o atenţie specială benefțiciază în carte 


participând la II fidelitatea autorului cărții față de 
conducerea Comunităţii personalitatea lui Lalescu. Vom adăuga 
de Avere din 





faptul că Smaranda Lalescu a demonstrat, la 
rândul său, un atașament exemplar față de 
personalitatea științifică și umană a bunicului ei, 
ajutând cu inteligenţă și har, împreună cu fiul ei, 
Traian Popa, la editarea Operelor marelui nostru 
matematician. 

Prin cartea de faţă, avem încă o confirmare a 
modului în care un mare savant poate fi în același 
timp un mare om al școlii, al problemelor sociale și 
culturale vitale ale societăţii în care trăiește. 

li rămâne timp pentru toate, dacă inima îl îndeamnă 
în acest sens. 


Caransebeș și a urmărit 
pas cu pas problemele de detaliu ale școlii bănăţene, 
la toate nivelurile. A contribuit la editarea ziarului La 
Roumanie. Aflăm detalii semnificative despre 
activitatea care l-a condus pe Lalescu la sprijinul 
acordat prezenţei românești la Conferința de Pace de 
la Paris, pentru apărarea frontierelor Banatului, și 
apoi, ca membru al Guvernului, ca Raportor la 
Proiectul de Buget. Cu multă atenţie este prezentată 
activitatea sa ca fondator al Școlii Politehnice din 
Timișoara și ca profesor acolo, ca prim rector al ei, în 
anul 1920/1921, punând astfel bazele viitoarei 
Universităţi din Timișoara, ca participant la activităţile 
ASTREI, ca inițiator, împreună cu Episcopul 


(Fotografia alăturată, reluată din volumul Traian 
Lalescu. Un nume peste ani, apărută la Editura 


32 de ani protopop al Reșiţei, a adus în atenţie, prin 
scrierile sale, câteva mari figuri ale Banatului, ca C. 
Diaconovici și M. lenciu, și-a atras prețuirea 


Nicolae lorga 


Acad. Mircea MALIȚA 


um să-l evoci pe cel mai mare istoric al României, mintea sa și 

memoria mai cuprinzătoare și mai vaste decât bibliotecile și arhivele 

naționale, scrisul și expunerile fără repaos (bibliografia sa a luat 
două volume mari de mii de titluri), literatură, memorii, portrete, călătorii, 
alăturându-se studiilor istoriei românilor, a continentului și a lumii întregi? Un 
francez, un istoric faimos al artei, Henri Focillon, ne ajută să cunoaștem cum 
era văzut în Europa. 

„orga a făcut Marea Românie de ieri. Cărţile sale, cuvântul său, opera sa 
colosală de istoric și om de acţiune, au arătat lumii întregi unitatea seculară a 
unui popor sfâșiat. In timpul marelui război, a îmboldit lumea la arme... 
Prosperitatea revenită, victoria încununând armele noastre, n-a crezut că sarcina 
sa e încheiată, multiplicând peste tot instituţiile fraterne, unind pe români în 
același ideal cu dragoste, atent la viaţa ţăranilor, la care simţea forțele lor 
profunde și darurile inepuizabile. Noi l-am cunoscut, noi l-am iubit, noi am avut 
privilegiul să vedem sub ochii noștri trăind, în întreaga sa plenitudine, una dintre 
acele personalităţi legendare, care sunt sădite pentru totdeauna în solul unei ţări 
și în istoria inteligenţei umane. El îmbina cunoașterea cu instinctul prezicerii și cu 
acea flacără poetică ce rămâne semnul distinctiv al geniului. Nimeni n-a respirat 
vreodată mai puternic și mai nobil viața.” 

Erau cuvinte rostite în decembrie 1940, după asasinarea lui lorga (1871-1940). 

In Sfaturi pe întuneric (ediţie îngrijită de V. Ripeanu și Sanda Ripeanu, Editura 
Militară, București, 1976; relatat în Alexandru Duţu, Dimensiunea umană a 
istoriei, Editura Meridiane, București, 1986), în 1937, sub titlul Cum se creează o 
stare de spirit, Nicolae lorga descrisese sub forma unei stări de spirit anomalia 
dominantă și primejdiile din anii '30. „Sunt vremi de ambiţii nebune. Se răstoarnă 
scara normală. In loc să se înceapă cu adunarea modestă a meritelor, pentru a 
râvni, pe baza lor, conducerea, se cere conducerea fără să fie putinţa sau măcar 
hotărârea de a îndreptăți această suire prin merite. Intr-o lume așezată și 
ademenită, opinia publică întreabă pe oricine vrea să se suie în fruntea altora: ce 
a făcut, pe când, într-o lume zăpăcită și răsturnată, se admiră, ca la un circ sau la 
reprezentanții unui sport cutezător, îndrăzneala cu care se aruncă ambițiosul 
către culmile cele mai înalte.” 

Printre cauze notează: „stările de spirit trecătoare vin din magia periculoasă a 
cuvintelor care și-au pierdut înțelesul și a fi lozinci nelămurite în care se poate 


Caransebeşului, Miron Cristea (devenit ulterior 
Mitropolit primat și apoi Patriarh al României), al 
Asociaţiei Culturale a Banatului. 


Curtea Veche, București, 2007, sub îngrijirea 
Smarandei Lalescu, îl înfățișează pe Traian Lalescu la 
vârsta de 30 de ani; n. red.) 


ascunde și cel mai bolnav misticism”. 

Dar cauza principală, lorga o vede în „starea de spirit rea”, 
cum numește el petele. Se pare că unele lucruri ale altora care 
uimesc lumea sunt „realizări neobișnuite”. „Și atunci o privire 
răpede crede că a și descoperit de unde pleacă toate aceste 
isprăvi: vede o haină, o disciplină ostășească, o organizare, un 
șef atotporuncitor, care sfarmă orice voință contrară. Hai să facem 
și noi!” 

„Uită-te mai bine”, spune lorga. „Când ne vom da seama cu 
toții că una e omul din Berlin sau din Roma și alta, în tot cursul 

vremii, unul din București sau din lași, de la Cluj ori de la Chișinău, atunci se vor 
colora toate cămășile, se vor împrăștia toate trupele de asalt, se vor desface 
toate defilările și vor cădea toate galoanele unei operete stropite din când în când 
de sânge frățesc”. 

lorga nu ascunde, astfel, că starea rea e importată de la modelul 
totalitarismului fascist de către mișcarea legionară, al cărei apel creștea în acel 
an în opinia publică. Mesajul său avea un ton profetic. După 1937, vor fi asasinați 
de această mișcare doi prim-miniștri, |.G. Duca și Armand Călinescu, mulţi 
oameni politici și, în fine, va fi sacrificat, într-un moment de oroare și rușine 
înscris în istoria românilor, însuși Nicolae lorga. 

In textul său, lorga face referinţă la zestrea culturală nepieritoare a românilor 
și la calităţile lor specifice. Acest fond dăinuie și se afirmă din nou. 

„Societatea... are ceva sufletește permanent, care-i dă caracterul, care îi 
stabilește valoarea, care-i face mândria sau o îndreaptă spre pieire. Afară de 
extraordinare sforțări ori de cele mai mari și rare măsuri, acest fond nu poate fi 
biruit. Acoperit un moment, înșelat sau înspăimântat, el își revine și domină mai 
departe, fiindcă el vine din tot ce primește din mediul ei, din tot ce și-a agonisit 
societatea.” 

După această clară susținere a nedurabilităţii petelor, lorga prezintă, într-una 
dintre cele mai frumoase scrieri închinate profilului românesc, convingerile sale 
proprii. „Cred cu toată puterea că însușirile de temei ale acestui popor vor ieși din 
nou la iveală, impunându-se spre onoarea lui. Atras în altă parte, supt înrâuriri 
(străine)... el se va întoarce la aceste așa de mari calități, care sunt: măsura, 
stăpânirea de sine însuși, armonia, respectul de sine și de alţii, simțirea aleasă și 
cruțarea simțirii altuia, înțelegerea pentru o idee care nu e a sa, bunătatea 
adâncă și duioșia muiată în lacrimi, conștiința de drept pentru sine și pentru alții, 
religia legii și cultul suprem al datoriei”. 


(Extras din Cuminţenia pământului. Strategii de supraviețuire în istoria 
poporului român, Editura Corint, București, 2010.) 

Adevărul pluralist. Cuvântul și necuvântul 


m rămas din școală cu convingerea că 
realitatea nu poate fi înțeleasă cu adevărat 
ecât prin prisma cuvântului, logicii și 

matematicii. Ulterior însă practica m-a învăţat că 
fiecare dintre acești trei „piloni” ai cunoașterii, dincolo 
de merite incontestabile, are și limite inerente. Din 
fericire, mintea umană posedă și alte instrumente, 
care pot compensa întrucâtva aceste limitări. 

Incă Aristotel observase că suntem obligaţi să 
denumim un număr infinit de lucruri cu un număr finit 
de cuvinte, de unde rezultă că vom folosi același 
cuvânt pentru mai multe lucruri diferite, cu toate 
riscurile și neajunsurile care decurg de aici. 

Cuvintele — atunci când se referă la această 
inepuizabilă varietate a realităţii — nu pot fi definite cu 
rigoarea pe care am dori-o. Când spunem, de pildă, 
„măr”, toată lumea are impresia că știe exact despre 
ce este vorba. Totuși, cine va putea spune vreodată 
din care clipă o floare fecundată devine fructul numit 
„măr'? Sau, din care clipă mărul, putrezind ori fiind 
mâncat, încetează să mai merite să poarte acest nume? 

Observațiile de mai sus sunt valabile, într-o 
măsură oarecare, pentru toate cuvintele din 
vocabular. Aceasta duce — în mult mai multe cazuri 
decât ne-am imagina -— la un dialog între surzi. 

Dar nu este vorba doar despre substantive. Unde 
este graniţa dintre „tânăr” și „bătrân”, dintre „che! și 
„neche!”, dintre „înalt” și „scund”, „greu” și „ușor”, 
„cald” și „rece”, pentru care (atenţie!) avem 
instrumente precise de măsurare, ca să nu mai 
vorbim de granița dintre „plăcut” și „neplăcut”, „bun” și 
„rău”, „frumos” și „urât” etc. 

O soluţie care-i va veni în minte unui spirit 
raționalist va fi să inventăm suficient de multe 
denumiri pentru gradaţiile intermediare. Din 
păcate, aceasta nu numai că nu rezolvă 
problema ci, dimpotrivă, o multiplică. Și nu are 
sens să inventezi prea multe cuvinte, întrucât 
limitata memorie omenească oricum nu va fi 
în stare să le ţină minte. O altă soluție, cea 
propusă de matematică, este utilizarea 
mulțimilor „fuzzy”. Operația nu este însă 
posibilă decât acolo unde avem instrumente 
de măsură, în plus, înlocuiește nuanțele cu 
cifre și are și alte neajunsuri. 


ă dăm definiţii mai precise? Francis 

Bacon, în urmă cu aproape patru 

secole, observa, vorbind despre 
ceea ce el numea „idolii forului”, că nu vom 
avea şanse de succes, „deoarece definițiile însele 
constau din cuvinte și acele cuvinte dau naștere la 
altele”. El spera totuși că lucrurile vor putea fi 
îndreptate în timp. Un secol mai târziu, Gottfried 
Wilhelm Leibniz nădăjduia încă și el că toate 
cuvintele vor putea fi, odată și odată, perfect definite 
și standardizate. Timpul care a trecut de atunci ne-a 
învățat să fim sceptici faţă de această năzuinţă. 

Raţionamentele de mai sus ar putea fi repetate 
practic pentru toate cuvintele de o oarecare 
generalitate care denumesc ori califică ceva din 
realitate. In concluzie, cuvântul caracterizează 
realitatea vag, imprecis și incomplet, iar comunicarea 
prin cuvinte introduce inevitabil erori. Tot ceea ce se 
poate spera este reducerea zonelor de „penumbră”, 
astfel încât adevărurile construite din cuvinte — fără a 
fi perfecte — să ne călăuzească acțiunile cu o 
eficacitate rezonabilă. Intre altele, să nu uităm că un 
limbaj prea încărcat cu precizări ar putea deveni 
ineficient și chiar inutilizabil. 

Am întâlnit adesea afirmaţia că gândirea se 
reduce de fapt la niște operaţii asupra unor cuvinte 
sau obiecte matematice. Experienţa m-a obligat să 
constat însă că nu este așa. Cel ce parcurge un text, 
reconstruiește „tacit” în mintea sa, pe baza cuvintelor 
citite, imagini, sunete, sentimente, trăiri, construite din 
ceea ce am putea numi necuvinte. Un învățăcel care 
își însușește noi cunoștințe nu reţine doar propoziţii, 
ci și necuvintele aflate în spatele lor. Atunci când e 
pus să evoce respectivele cunoștințe, el le va reda 
(reverbalizându-le) prin cuvinte, de regulă, ușor 


diferite de cele prin care le-a primit. Folosirea unor 
cuvinte diferite este chiar un soi de test, prin care 
profesorul are dovada că elevul „a înţeles” ce i s-a 
spus. Se mai întâmplă și ca unii să înveţe „pe de 
rost”, „papagalicește”, un text, de pildă o definiţie, dar 
dacă nu posedă, în spatele acestuia, „dublu/” 
neverbal, ei vor fi practic incapabili să folosească 
definiția într-o situaţie concretă. 


mijloc de comunicare și de cunoaștere. Dar 
și necuvântătoarele au mijloacele lor de 

comunicare și cunoaștere, cu care rezolvă uneori 
probleme foarte complexe. Aceste instrumente nu 
doar că nu au dispărut la om, ci chiar s-au dezvoltat. 
să ne gândim la instruirea practică a chirurgului, a 
pictorului ori a unui mecanic, sau la mimică, postură, 
ori intonația cuvintelor, dar și la nenumărate alte 
situaţii. Credinţa că odată ce dispunem de cuvânt și 
de matematică ne-am putea dispensa de necuvinte, 
ori că le-am putea ignora, este și iluzorie și 
păguboasă. Multe informaţii sunt greu, dacă nu chiar 
imposibil de tradus în vorbe; chiar vocabularul 
depune mărturie în acest sens, prin cuvântul 
„inefabil”. Ochiul distinge, după unele estimări, câteva 
sute de mii de nuanţe de culoare; pentru câte dintre 
ele există oare cuvinte în dicționar, să le numească? 

Un proverb chinezesc susţine că o imagine spune 
mai mult decât o mie de cuvinte. Ca argument este 
suficient să ne gândim că, având în faţă harta 
Europei, putem spune imediat că Praga se află mai la 
vest decât Viena, Madridul mai la sud decât Roma, 


Pr oameni cuvântul este, deopotrivă, 


zi ie 





ca și mii de alte propoziţii de același fel, despre 
orașe, șosele, râuri, munți, distanțe etc. Dar dacă 
n-am dispune de nicio hartă a Europei, ci doar de 
aceste mii de propoziţii, reconstituirea hărţii ar fi 
extrem de dificilă și lacunară. 

Crede oare cineva că se va putea descrie 
vreodată, prin vorbe, Gioconda lui Leonardo, astfel 
încât să nu mai fie nevoie de imaginea ei, deci astfel 
încât, dacă tabloul (cu toate copiile sale) s-ar pierde, 
să-l putem reconstitui numai din aceste cuvinte? Eu 
pot merge cu bicicleta pe un teren accidentat, dar 
mi-e foarte greu să spun cuiva cum fac asta. Unele 
studii au estimat că într-o conversație sensul rațional 
al cuvintelor reprezintă doar 7% din informaţie, pe 
când felul rostirii, mimica și gesturile, aproximativ 93%. 

Ințelegem astfel că mintea noastră lucrează tot 
timpul, în paralel, pe două paliere: verbal și neverbal. 
Ca un exemplu, problemele de aritmetică de clasa a 
patra sau a cincea (cele cu locomotive care pleacă 
din diferite gări, sau cu robinete care umplu sau 
golesc o cadă etc.) se rezolvă, contrar credinţei 
curente, mai ales neverbal, imaginând (sau 
desenând) datele problemei, verbalizând apoi soluţia 
și adăugând unele calcule elementare. Dimpotrivă, 
aceleași probleme se pot rezolva aproape în 
întregime verbal, deci cu un efort tacit minim, în 
clasele mai mari, folosind metode algebrice. Firește, 
abilitățile de a raţiona într-un fel sau altul nu sunt egal 
împărțite între oameni. 

De cele mai multe ori, un cuvânt capătă un sens 
în mintea mea doar în momentul în care voi fi în stare 


Dan D. FARCAȘ 


să-i pun în corespondenţă, direct 
sau indirect, o cunoaștere de pe 
palierul neverbal. Legătura dintre 
cele două paliere este extrem de 
puternică. Situaţiile în care această legătură este 
abolită sau perturbată sunt rare. O ruptură între 
imagine și cuvânt s-a produs, de pildă, atunci când 
fizica microcosmosului a fost obligată să dea nume 
unor obiecte și fenomene care nu mai puteau fi 
vizualizate. Legătura verbal-neverbal mai poate fi 
perturbată și în lapsus ori în demență. Uneori avem 
în minte imaginea unei persoane, a unui loc, a unui 
obiect etc. și nu reușim să ne amintim de numele lui, 
ori știm numele, dar nu mai putem evoca imaginea. 

Cuvântul și necuvântul sunt în bună măsură 
instrumente complementare, fiecare având avantaje 
și dezavantaje. Necuvintele posedă un plus de 
fidelitate în detalii, un plus de supleţe și o mai mare 
capacitate de adaptare la schimbările din mediu, 
păstrând într-o mai mare măsură integralitatea 
reprezentării realităţii. Dar ele se alterează mai 
repede în timp, tocmai deoarece necwvintele posibile, 
potenţial infinit de multe, se învecinează și „alunecă” 
ușor unul în altul prin contiguitate. 

Dimpotrivă, cuvintele sunt în număr finit, bine 
delimitate, propoziţiile sunt alcătuite după reguli bine 
definite, iar coerenţa vocabularului, a gramaticii și a 
logicii permite uneori chiar și regenerarea adevărurilor 
verbale, în cazul alterării. Rezistenţa cuvântului are 
însă două tăișuri, întrucât și eventualele prejudecăţi 
sau anacronisme — exprimate prin cuvânt — se 
elimină mai greu decât erorile tacite. 





unt și alte deosebiri; de pildă, cuvântul cere 

o prezentare secvenţială, o „liniarizare a 

discursului”, sub forma unor succesiuni 
parcurse „pas cu pas”, fiecare dintre pași efectu- 
ându-se după terminarea celui dinainte. Prin opoziţie, 
adevărurile neverbale asigură o abordare globală, de 
ansamblu, cu multe mici acţiuni parțiale efectuate 
simultan, în paralel, nu într-o ordine impusă. 

Folosind o imagine „alpinistică”, am putea spune 
că, în procesul cunoașterii, un cuvânt sau o frază, 
bine alese, joacă același rol ca un piton, un crampon 
de fier înfipt în piatră, pentru a asigura ascensiunea 
unui alpinist, un sprijin ferm, ca un jalon la care te 
poți întoarce, tu sau alţii care vin după tine. 
Raționamentul se poate desfășura, din jalon în jalon, 
de la o judecată la următoarea, până la concluzia 
dorită, în același mod în care alpinistul urcă de-a 
lungul traseului său, de la un piton la altul. 

O ascensiune începe însă inspectând cu privirea 
peretele de stâncă. Operația asigură cuprinderea, în 
bună măsură simultan, global, a întregului, cu detaliile 
esenţiale și relaţiile dintre acestea. Numai după 
aceea urmează urcușul liniar al alpinistului, din piton 
în piton. Primul demers controlează toate variantele, 
dar numai al doilea cucerește piscul. Puterea 
deschizătorului de drumuri noi stă în buna stăpânire a 
ambelor tehnici. Incercarea de a reduce activităţile 
mintale omenești doar la cele verbale, logice, 
echivalează cu transformarea alpinistului într-o omidă 
oarbă, capabilă poate să găsească un drum pentru a 
se căţăra pe stâncă, dar cu o infinită încetineală, cu 
multe riscuri și reveniri și cu ignorarea alternativelor. 

Desigur, odată stabilite jaloanele de-a lungul unui 
anumit drum al cunoașterii, ele vor constitui repere 
comode, la care ulterior ne putem raporta cu toții, la 
care cei interesaţi vor putea reveni, chiar și atunci 
când autorii primei performanţe nu mai sunt printre 
semenii lor. Dar, în același timp, aceste jaloane 
fixează adesea, odată și pentru totdeauna, un drum 
obligatoriu, o opţiune definitivă, deci o renunțare la o 
mulţime de alternative care existaseră la început și 
între care, de foarte multe ori, e posibil să se fi găsit 
și una mai bună. 

Așadar, prin însușirile lor diferite, necuvântul și 
cuvântul luminează realitatea în moduri diferite și se 
controlează între ele. Faptul că omul poate utiliza 
concomitent ambele aceste instrumente reprezintă 
unul dintre marile sale avantaje în gândire și 
creativitate. 





Basmul și modelul cultural al 
temporalitații 


Marian NENCESCU 


ultura tradiţională 

românească s-a născut 

pe teritoriul ţării noastre 
din cele mai vechi timpuri și înglobează folclorul, arta 
populară, obiceiurile și ceremonialul, într-un cuvânt 
întreaga zestre tradițională, concepută ca o 
arhitectură a straturilor succesive constituite de la 
începuturile viețuirii umane și până în zilele noastre. 
Argumente temeinice, de ordin istoric, cultural, literar 
și chiar filosofic converg spre ideea că fenomenul 
culturii tradiţionale reprezintă prima mare sinteză 
culturală născută în spațiul românesc, după expresia 
consacrată a lui lon Goian. (/storia filosofiei 
românești, Ed. Academiei RSR, 1985, vol. |, cap. l: 
„Valori și sensuri filosofice în cultura populară 
tradițională”.) 

Fără să constituie o filosofie, în sensul propriu al 
termenului, cultura tradițională nu este lipsită de 
întrebările pe care spiritul uman le-a formulat de-a 
lungul timpului cu privire la natura și sensul condiţiei 
sale. Acestea s-au constituit în ceea ce s-ar numi 
conștiința filosofică populară, prezenţă perenă în 
viața spirituală a societăţii românești. L. Blaga numea 
această conștiință chiar „efluxul întregii personalităţii 
omenești”, adăugând: „pentru cugetarea noastră 
este sângele ce-i dă viaţă și tărie organică, pentru 
inima noastră, fondul strălucit pe care ne proiectăm 
râsul sau melancoliile noastre zilnice, și poate cel mai 
însemnat leagăn pentru voința noastră.” (L. Blaga, 
Incercări filosofice, Ed. Facla, Timișoara, 1997.) 

Prin urmare, constanta filosofică este încrustată în 
universul culturii tradiționale, rodind în ceea ce s-ar 
numi variatele aspecte ale vieții spirituale a românilor. 
Modelul culturii tradiţionale, așa cum a fost el definit 
de M. Eliade (/storia credințelor și ideilor religioase, 
Ed. Științifică, București, 1991, vol. |) îmbină 
caracterul universal al culturii cu individualitatea 
culturală locală, constituind o sinteză istorică cu 
rădăcini profunde în istoria și chiar preistoria 
poporului nostru. 

Trebuie însă precizat că modelul culturii filosofice 
tradiționale nu se suprapune ad-litteram peste folclor. 
Din această perspectivă, se poate vorbi mai degrabă 
despre „o viziune românească a lumii”, concept 
ilustrat de Ov. Papadima într-o lucrare omonimă. 

In consecință, noțiunea de cultură tradițională este 
asociată cu unele trăsături ale reflexivității, din care 
rezultă anumite sensuri cu caracter general, capabile 
să ne conducă spre o interpretare de tip filosofic, 
operând între logos și mythos (respectiv gândirea 
lumii din perspectiva unor mituri). Sub acest aspect, 
cultura noastră tradiţională s-a cantonat mai degrabă 
în ethos, adică în zona comportamentelor. 

Concluzionând, răspunsul la întrebarea 


fundamentală, anume dacă se poate vorbi de un 
model filosofic (sau mai corect numit protofilosofic), 
decelabil la nivelul folclorului tradițional românesc, 
depinde substanţial de modul cum este formulată. A 
identifica în folclor o anume concepție filosofică, 
unitară și sistematică, este un lucru la fel de riscant, 
ca și când am vorbi direct despre o filosofie propriu- 
zisă. In realitate, conștiința reflexivă se regăsește la 
nivelul mentalului colectiv, fiind cuprinsă în atitudinile, 
modelele și practicile folclorice. 


cu conținut filosofic va marca un nivel 

superior al conștiinței filosofice, fiind 
rezultatul unei influențe de natură culturală, iar nu al 
unui conglomerat moștenit. Analizând cultura 
tradiţională din perspectiva ethosului, regăsim ceea 
ce L. Blaga identifica în discursul de recepţie la 


Țoceni de la protofilosofie la primele scrieri 





Academia Română, din 5 iunie 1937, prin noțiunea 
de „sat-idee”: „In mijlocul interesului nu este nici 
cerul, nici iadul, nici lumea, ci omul. Omul cu toate 
calităţile și metehnele, cu toate apucăturile, 
întocmirile și rosturile sale voite sau nevoite”. 

Acest proces de umanizare a lumii tradiţionale — 
având la bază modelul cultural al temporalității 
constituit pe ideea devenirii ciclice a existenţei 
umane, derivată din suprapunerea ciclului cosmic 
peste calendarul agropastoral tradiţional — și-a găsit 
expresia deplină în structura basmului tradiţional. 
Basmul ne apare ca un univers distinct, „un teren 
ipotetic al cunoașterii sau poate al aventurii 
cunoașterii”. (Constantin Prut, Fantasticul în arta 


populară, Ed. Meridiane, București, 1972, p. 11.) 

In esenţă, structura narativă a basmului reflectă 
„întreaga realitate umană, stilizată în problema ei 
primordială” (O. Bârlea, Folclorul românesc, vol. |, 
p. 140 și urm.), situându-se, în opinia lui |. Bădescu, 
la întretăierea a două tipuri de culturi: „cea arhaică, 
corespunzătoare conformismului colectiv și cea 
recentă, constituită din asumarea individuală și 
interiorizarea normei”. (|. Bădescu, Timp și cultură. 
Trei teme de antropologie istorică, Ed. Științifică și 
Enciclopedică, București, 1988, p. 354.) 


adevărată pădure de simboluri în care se 

regăsesc, topite și replămădite, experienţe 
diverse, inclusiv de natură ezoterică și șamanică, 
vom constata că schema tradițională a acestui tip de 
producţie folclorică cuprinde, de regulă, o călătorie în 
lumea de dincolo, mijlocită sau susținută de 
un grup de auxiliari (de la animale, la ființe 
fabuloase), urmată de o întoarcere, 
încununată de beneficiul unei experiențe 
unice. 

Din această perspectivă, se poate 
deduce și un anume finalism etic al 
basmului, definit prin experienţa propriu-zisă 
a cunoașterii. Privită sub aspect 
antropologic, călătoria iniţiatică primește 
anumite funcţii rituale, în vreme ce, în plan 
social, singurul beneficiu este de natură 
educativă. Raportat la modelul „clasic” al 
culturii tradiționale, eroul basmului 
| românesc nu ne mai apare ca perfect, ci 
perfectibil, povestitorii/ interpreţii întrecân- 
du-se în a umaniza călătoria fantastică, 
adăugând, ca element specific tradiţional, 
inclusiv umorul. 

Ca o anticipare la demonstraţia noastră, 
vom preciza că basmul reprezintă un 
segment semnificativ al culturii tradiționale a 
cărui principală caracteristică este aceea „de a ridica 
problematica unui erou individual la nivelul de discurs 
despre categoriile (arhetipurile) destinului uman”. 
(Istoria filosofiei românești, op. cit., p. 87.) 

Profunzimea filosofică a basmului tradițional 
românesc, ascunsă sub pliurile umanismului popular, 
a atras numeroși gânditori care au identificat în 
aceste creaţii motive de necontestat ale meditaţiei 
despre lume. 


F a fi adepții teoriei că basmul reprezintă o 


(Fragment din Cap. V, „Ipostaze ale timpului în 
Tinerețe fără bătrânețe și viață fără de moarte" al 
tezei de doctorat în filosofie susținută în 2010 la 
Universitatea de Nord, Baia Mare; va urma.) 


A fost nevoie de lege, ca 
dansul fetelor pe străzi să fie 
interzis pentru totdeauna... Dar 


Purificarea prin mituri 


lon PITOIU-DRAGOMIR 


ecunoaștem sau nu, 
modelele și-au imprimat 
influențele în personalitatea 
fiecăruia dintre noi. „Așa da” și „Așa 
nu” se regăsesc, într-un fel sau altul, în 
tot ce facem; suntem ceea ce am 
primit ereditar („destinul” palpabil și 
destinul divin) și ceea ce s-a „exersat” 
prin educaţie, relaţii interpersonale etc. 
Un loc distinct în devenirea noastră 
îl au aceste modele și, dintre ele, 
miturile, ca esențe ale experiențelor 
milenare, sunt oglinzi în care 
strălucirea spiritului realizează o 
dispersie unică. Și spiritul — știm — 
este cel care „cheamă” fiinţa noastră 
totdeauna înainte! Cum o face este o 
altă problemă. 
Apelând la mituri, vom primi lumina 


referenţială, care va genera matricea 
unde să rodească energiile. 

O tulburătoare legendă japoneză, 
spre exemplu, ar putea fi una dintre 
aceste oglinzi... 

Pe dealul Oshiroyama din orașul 
Matsue, giganticul castel ce strivește 
orizontul prin mărimea sa își primea 
obolul de sânge: sub zidurile lui a fost 
îngropată, de vie(!), o frumoasă 


fecioară, ca jertfă pentru niște zei uitaţi. 


Atât dealul cât și castelul nu s-au mai 
zguduit din măruntaiele lor telurice și 
liniștea avea să-și adape nestingherită 
eternitatea. 

Aflând aceste lucruri, în noi se nasc 
întrebări nerostite, urlete mute, lumini 
întunecate, declanșând lăuntrice jocuri 
de flăcări; O FECIOARĂ, DE VIE?I... 


Mai ales că era și foarte 

frumoasă, și cânta 

minunat, și-i plăcea foarte 

mult să danseze! Altfel 

spus, erau îngropate frumuseţea, 
melosul și dansul pentru câţiva dintre 
milioanele de zei ce aparțin Japoniei, 
tară a contrastelor șocante și a 
miracolelor totodată! 


șadar, uneori, liniștea are 
prețul sângelui, al frumusetii, 
| cântecului și al dansului]... 
Dacă, totuși, în timp, o altă fecioară, 
și-ar fi tors dansul pe locurile unde se 
săvârșşise jertfa, Oshiroyana și castelul 
său s-ar fi trezit din fruntarii, ar fi 
zguduit zările și timpul, ar fi strivit 
văzduhul. 


frumuseţea?! 

Acest mit, ca și altele pe care 
le întâlnim, potenţează în noi 
întrebări nerostite, urlete mute, 
lumini întunecate, declanșând 
lăuntrice jocuri de flăcări. 

Altfel spus, personalitatea 
noastră trece prin catharsis, se 

purifică de urletele interioare și de 
luminile întunecate prin trăirea întru 
valorile supreme, declanșată în noi de 
mitul de mai sus, de mituri, în general. 

Cântecul pe care îl știau toți cândva 
mai apare, totuși, pe străzile din 
Matsue, amintind contemporanilor că 
melosul, frumusețea și speranţa nu le 
pot lua nici chiar zeii!... 

Așadar, recunoaștem sau nu, 
modelele își imprimă influenţele în 
personalitatea fiecăruia dintre noi. 

Ele rămân ca niște flăcări albastre 
întru care ființăml... 

Altfel... 





întreprindere sortită eșecului. Și asta din două motive: pe de o parte, 

enzația generală este că se știe totul (sau aproape totul) despre 
Eminescu, iar, pe de altă parte, lumea românească pare excedată de Eminescu. 
Acesta apare peste tot: statuile sale sunt omniprezente, îl întâlnim pe bancnote, 
străzi și piețe Eminescu sunt peste tot, ziua sa de naștere este ziua naţională a 
culturii române, este studiat încă de la cele mai mici clase etc. Să nu mai vorbim 


încerca să vorbești sau să scrii ceva nou despre Eminescu pare o 
A 


„demitizarea” sa. 


de clișeele care împânzesc discursurile și multe conversații sau texte despre poet. 


Corpus. Publicistica 


9 nceputul publicisticii lui Eminescu pare a fi în 

[en 1870, când el a publicat în ziarul 

Federațiunea din Pesta trei articole sub 
pseudonimul „Varo” pe tema situaţiei românilor din 
Imperiu. Pentru o scurtă perioadă este ziarist la 
Albina, după care pleacă la Berlin pentru studii. In 
1877 se mută la București, unde lucrează la ziarul 
Timpul, mai întâi ca redactor, apoi ca redactor-șef. 
De această perioadă se leagă principala sa activitate 
publicistică. Eminescu face publicistică cotidiană, 
elaborează editoriale politice, face lectura materialelor 
și decide asupra publicării lor, deschide ziarul textelor 
științifice și literare, reproduce și comentează texte 
din presa românească, traduce și comentează texte 
din presa internaţională. 

Din cele 16 volume cât numără opera completă 
editată de Academia Română în 1989, publicistica sa 
cuprinde nu mai puţin de 5 volume, și anume 
volumele 9, 10, 11, 12 și 13. Fiecare volum conține 
texte grupate în general într-o perioadă bine 
organizată de către editori; aceste texte sunt grupate 
în trei mari categorii: texte publicate de autor în jurnale ale 
vremii (indicându-se jurnalul și data apariţiei), texte 
rămase în manuscris datate din perioada respectivă 
și texte a căror paternitate este incertă. 

Pentru a ne face o idee despre întinderea acestor 
texte, dăm mai jos numărul lor, așa cum reiese din 
Opere: 

* Volumul 9 cuprinde texte publicate între 1870 și 
1877 în Albina, Familia, Federațiunea, Convorbiri 
literare, Curierul de lași. 510 texte sunt publicate, 52 
sunt rămase în manuscris și 12 sunt incerte. 

* Volumul 10 conţine publicistica dintre 1 nov. 
1877 și 15 feb. 1878 din ziarul Timpul. 264 sunt texte 
publicate, 14 în manuscris și 44 cu paternitate incertă. 

* Volumul 11 cuprinde perioada 17 feb. 1880 — 31 
dec. 1880. 323 de texte sunt publicate, 11 rămase în 
manuscris și 7 cu paternitate incertă. 

* Volumul 12: 1 ian 1881 — 31 dec 1881 (Timpul): 
356 publicate, 31 în manuscris și 14 controversate. 

* Volumul 13: 1882-1883 și 1888-1889 (Timpul, 
România liberă, Fântâna Blanduziei). 242 publicate, 
96 în manuscris și 26 incerte. 


Ce înseamnă texte cu 
paternitate incertă? 


tilul jurnalistic al secolului al XIX-lea cerea ca 
Cuci în general să nu fie semnate de 
autorii articolelor; când se cita un articol se 
obișnuia mai degrabă sa se spună „gazeta cutare a 
spus” decât „autorul cutare a spus”. In mod natural, 
Eminescu a adoptat aceeași tactică: a semnat câteva 
articole, celelalte apărând fără semnătură. 

Atribuirea clasică a foiletoanelor lui Eminescu a 
fost bazată pe studiul manuscriselor în care se 
păstrează un bogat material reprezentând fragmente 
în prima redactare, articole elaborate în intregime, dar 
nepublicate, un mare număr de conspecte din diferite 
tratate pe care le utilizează în demonstrațiile sale. 
Metoda de lucru a poetului permite să stabilim relaţii 
între textele din manuscrise și articolele din cotidianul 
Timpul. Pe lângă această operaţie au fost utilizate și 
expresiile tipice, dar asta doar atunci când acestea au 
fost întâlnite în manuscris sau au fost utilizate de 
autor pe întreg parcursul publicisticii. 

Preponderent calitativă, abordarea filologică 
(istorico-literară) nu a reușit încă să definească 
integral amprenta stilistică, aceasta putând fi numai 
aproximată. Acest lucru a făcut să avem astăzi un 
număr de 103 articole atribuite canonic lui Eminescu, 
dar a căror paternitate rămâne incertă. Au fost scrise 
ele de Eminescu? 


Aceasta este întrebarea pusă de Solomon Marcus 
autorului acestui articol în urmă cu peste 10 ani. Și de 
atunci a început o muncă neîntreruptă. Mai întâi de 
documentare. 

Evident, Eminescu nu e singurul în această 
situaţie. Istoria literară e plină de astfel de dezbateri. 
Amintim aici câteva numai: analiza paternităţii 
foiletoanelor lui Dostoievski, controversa de secole 
legată de operele lui Shakespeare, analiza paternităţii 
articolelor Federaliste din SUA (Federalist Papers), 
controversa Corneille-Moliere etc. 


Analiza stilistico-computaţională 


ucrările recente dedicate stilisticii computa- 
|_ienat s-au apropiat din ce în ce mai mult și 

mai robust de răspunsuri ale unor probleme 
de acest gen (v. arhiva revistei Literary and 
Linguistics Computing, Oxford Press). Surpriza a fost 
că ambele părţi au ieșit în câștig: literatura, principalul 
client, era mulţumită de răspunsul găsit, iar 
matematica nu de puţine ori s-a bucurat de noi tehnici 
descoperite de cei care se aplecaseră asupra acestor 
teme. Amintim aici doar lanţurile Markov și 





dezvoltarea metodei naive Bayes: prima tehnică s-a 
născut ca urmare a încercării de a stabili paternitatea 
poemului Evgheni Oneghin al lui Pușkin, a doua 
tehnică, în urma proiectului de stabilire a paternităţii 
corpusului Federalist Papers. Prin urmare, am întâlnit 
un câmp de desfășurare serios pe care ne-am întins 
cercetarea legată de stabilirea paternităţii 
foiletoanelor lui Eminescu. Nu știm să existe până 
acum 0 cercetare similară. 

Principala dificultate întâmpinată a fost legată de 
lungimea textelor, de cele mai multe ori mult mai mică 
decât nevoile noastre. O a doua problemă a fost de 
cu totul altă natură: în general, tehnicile dezvoltate 
până acum vizau disputarea unui text între doi sau 
mai mulţi autori. In aceste situaţii se stabilea un 
corpus comparabil și reprezentativ al autorilor aflaţi în 
dispută și textul (textele) controversate se comparau 
cu textele cunoscute. O abordare clasică a acestei 
situaţii era cea bazată pe filogenia arborescentă, 
tehnică unanim acceptată în biologia evoluționistă și 
recent importată cu bune rezultate de către lingvistica 
matematică și computaţională. Conform acestei 
tehnici, obiecte asemănătoare tind să se situeze pe 
aceeași ramură a unui arbore, în timp ce obiecte 
diferite se situează pe ramuri cu atât mai îndepărtate, 
cu cât obiectele respective au mai puţine proprietăţi 
în comun. Aici ramurile sunt autorii, iar frunzele sunt 
textele. 

In cazul unui singur autor, această tehnică nu este 


În principal acestea îi fac un deserviciu uriaș lui Eminescu, făcând 
din el un poet mai mult citat decât citit. 
Și totuși, din când în când Eminescu mai face și „rating”: atunci 
când se dezbate câte o poezie licenţioasă a sa, sau atunci când se încearcă 


Dar știm noi totul despre Eminescu? În cele ce urmează vom încerca să aflăm 
ceva în plus despre el, și anume vom investiga activitatea sa publicistică. 





multumitoare: este greu să stabilești un corpus de 
autori care „nu sunt Eminescu”. Toţi ceilalţi sunt în 
această categorie, iar metoda eșuează când se 
adaugă date greșite. 

Prin urmare, suntem în situaţia în care trebuie să 
răspundem cu Da sau Nu întrebării dacă un text a 
fost sau nu scris de Eminescu. Nu vom intra în detalii 
tehnice, ci ne vom rezuma să spunem că de data 
aceasta au fost folosite tehnici care iniţial au fost 
dezvoltate cu scopul de a fi utilizate în bioinformatică 
(în jargon, acestea au fost Kernel PCA, multiscaling și 
utilizarea unui clasificator one-class). Mai pe 
românește, am procedat în felul următor: bazându-ne 
pe textele publicate, am format o listă de cuvinte 
funcţionale (cuvinte al căror rol principal este 
gramatical și nu semantic, cum ar fi prepoziţiile, 
conjuncţiile, pronumele etc.). Cuvintele funcţionale 
sunt buni indicatori stilistici, deoarece utilizarea lor 
scapă controlului direct conștient al autorului. Ele au 
fost folosite în numeroase studii de identificare a 
autorului (în special pentru texte englezești, acolo 
unde a fost o dispută aprigă în anii '70 pentru 
definitivarea listei cuvintelor funcționale). Intr-o lucrare 
anterioară, legată de compararea nuvelei neterminate 
a lui Mateiu Caragiale (Sub pecetea tainei) cu 
continuarea lui Radu Albala (/n deal, pe Militari), am 
folosit o metodă similară bazată pe cuvintele 
funcţionale din limba română. In acest scop, am 
propus o listă de 120 de cuvinte functionale ale limbii 
române, dar credem că această listă ar putea fi filtrată. 

Pornind de la lista cuvintelor respective, primele 
două tehnici menţionate mai sus reușeau să formeze 
un nor de puncte care era cu atât mai dens cu cât 
textele erau scrise de același autor. Punctele răzlețe 
și care se evidenţiau erau puncte corespunzând 
textelor incerte. Concret, am încercat să vedem dacă 
norul corespunzător articolelor publicate este distinct 
de cel al manuscriselor și de cel al celor incerte. 
Rezultatul a fost că nu am putut indica o astfel de 
separare în mod clar, cu exceptia câtorva texte 
asupra cărora ar putea pluti o urmă de îndoială, dar 
nu suficient de puternică (printre aceste texte se afla 
o traducere a unei scrisori a lui Victor Hugo și un 
foileton in care Eminescu răspundea unei scrisori 
primite, dar în care textul scrisorii este mult mai mare 
decât răspunsul lui Eminescu). 

Ultima chestiune investigată a fost cea a utilizării 
unui clasificator standard de învățare. Conform 
acestei ultime tehnici, învățând din textele publicate și 
testând pe cele incerte, am obținut că doar 5 texte ar 
putea fi suspecte, adică nu putem spune despre ele 
nici că au fost scrise, dar nici că nu au fost scrise de 
poet. Pentru a ne verifica, am aplicat aceeași tehnică 
și pe manuscrise și am obținut un procent de 100% 
ca fiind scrise de Eminescu, ceea ce ne întăreste 
convingerea că metoda folosită este corectă. 


Concluzii 


u ajutorul tehnicilor utilizate până acum nu 
am reușit să identificăm cu certitudine niciun 


text ca nefiind scris de Eminescu. 
Rezultatele obținute concordă cu ipotezele celor mai 
mulți filologi și critici literari care susţin că textele 
incerte au fost scrise de Eminescu. Totuși, 
considerăm că rezultatul nostru a adus un plus de 
rigoare și a arătat unitatea stilistică a jurnalistului 
Mihai Eminescu. Pe lângă utilizarea mijloacelor 
computaţionale în analiza descrisă mai sus, nu putem 
încheia fără să amintim utilizarea acelorași mijloace 
în realizarea unui alt proiect eminescian, și anume, a 
Dicţionarului de concordanțe al limbajului poetic 
eminescian (lucrare realizată în 2006 de un colectiv 
de la Universitatea Al.I. Cuza din lași, coordonat de 
profesorul Dumitru Irimia). 





Eminescu, funcționar diplomatic 


Dan Toma DULCIU 


rintr-un memoriu scris în 
1) urmă cu aproape 20 de 
ani, semnalam conducerii 


Ministerului de Externe de atunci importanța 
prezentei lui Eminescu — deși efemeră — în rândurile 
funcționarilor diplomatici ai Agenţiei de la Berlin 
(1872-1874). Materialul amintit punea în evidenţă un 
adevăr istoric surprinzător, asumat prompt de 
ministrul în funcţie al momentului: pe vremea cât a 
fost student la Berlin, Eminescu a fost angajat al 
Ministerului Afacerilor Străine al României, 
îndeplinind activităţi caracteristice unui veritabil 
diplomat, inclusiv pe aceea de cifrator! 

Ca urmare, în toamna anului 1992, printr-o scurtă 
ceremonie desfășurată într-o atmosferă plină de 
recunoștință, dar de o discreție nemeritată faţă de 
memoria Poetului, statuia lui Eminescu a fost așezată 
sub fereastra clădirii Atașaţilor Culturali, în curtea 
MAE de la București. Mai mult, o sală din sediul 
ministerului a primit numele genialului reprezentant al 
spiritualităţii românești. 

Pentru a înţelege legăturile lui Eminescu cu lumea 
diplomaţiei acelor vremi, evocăm numele a trei 
personalităţi care au influenţat în bună măsură 
existenţa acestuia. 


Momentul 28 iunie 1883. 
O ipoteză 


un fapt mai puţin cunoscut: primul sediu al 

Legaţiei SUA în România a fost CASA CAPȘA. 
Aici locuiau și alți diplomaţi străini. Începând cu anul 
1876, Grigore Capsa a modificat destinaţia inițială a 
Salonului Slătineanu, amenajând, la etajul |, 
apartamente luxoase, destinate oamenilor politici, dar 
mai ales pentru diplomaţii străini. În Jurnalu! lui Titu 
Maiorescu este menţionat numele diplomatului 
Eugene Schuyler, ziarist redutabil, ca și Eminescu, 
cunoscător al limbii române, ales membru de onoare 
al Academiei Române, o personalitate care a 
influențat decisiv evoluţia unora dintre ţările din 
această parte a continentului. 

Observator avizat al situaţiei din Balcani, Schuyler 
era desigur interesat de minuţioasele analize de ordin 
politic publicate de Eminescu, pe care îl cunoștea 
personal și ale cărui articole erau de mare folos 
pentru diplomatul american. 

Contactul dintre Eminescu și diplomaţii străini 
acreditaţi la București a fost facilitat de către Mite 
Kremnitz. În salonul său, ale cărui uși erau larg 
deschise elitei bucureștene, cumnata lui Maiorescu 
primește literați, politicieni și diplomaţi străini: 
„Mi-aduc aminte că diplomaţii care erau de faţă la un 
dineu îl plăceau foarte mult (pe Eminescu, n.n.) și 
finul american Mr. Schuyler observase numaidecât cu 
ce cap spiritual avea a face.” 

În anul 1883, în lunile mai și iunie, dr. Eugene 
Schuyler era în București. Același Jurnal amintește 
că, în ziua de 23 iunie, Eminescu a avut o lungă 
convorbire cu acesta, acasă la Maiorescu: „Prea cald! 
Astăzi la 6 1/2 la cină la mine ministrul american E. 
Schuyler, Beldimano, Gane, Jacques [Negruzzi] și 
doamna, al-de Kremnitz, Annette, Eminescu. Rămas 
cu toţii în cea mai plăcută atmosferă până 11 1/2”. 
(Titu Maiorescu, Însemnări zilnice) 

Admirând abilităţile lingvistice ale diplomatului 
american, cunoscător al limbii române, dar nu numai, 
Eminescu, la rândul său, afirmă că ar dori să învețe 
limba albaneză. Expresia aceasta, scoasă cu abilitate 
din context, este menționată de Maiorescu în 
însemnările sale amintite drept o dovadă a „nebuniei” 
incipiente a ziaristului rebel! Dacă Eminescu ar fi dat 
semne de alienare, atmosfera nu putea fi caracteri- 
zată ca fiind „cea mai plăcută”! 

În opinia noastră, momentul 28 iunie 1883, atât de 
amplu comentat în ultima perioadă, ar putea avea o 


PAS 
|: anul 2005, evocam iubitorilor de istorie literară 


altă explicaţie decât cele cunoscute până în prezent. 

Avem motive să credem că prezenţa lui Eminescu 
la Capșa a fost motivată de speranţa de a-l întâlni pe 
acest influent personaj diplomatic, prieten apropiat, în 
același timp, al poetului. Apreciem că, în disperare de 
cauză, Eminescu intenţiona să atragă atenţia 
diplomaților străini, cazați aici, într-un mod zgomotos, 
scandalos am spune, arătând astfel că nu întreaga 
opinie publică românească aprobă schimbarea 
radicală a politicii autorităţilor de la București. Printre 
ei, desigur, și Eugene Schuyler — un prieten al 
României — pe care Eminescu nădăjduia să-l 
avertizeze asupra pericolelor ce amenințau această 
tară. 

Poetul, care detesta asemenea localuri 
frecventate de „stâlpi de cafenea”, a fost prezent la 
CAPȘA, în fatidica zi de 28 iunie 1883, dar nu 
dintr-un exces de iresponsabilitate, cum s-a încercat 
să se acrediteze, ci animat de o adâncă luciditate, în 
încercarea de a explica unui diplomat străin, pentru a 





protesta în legătură cu un act politic important, cu 
urmări considerate de Eminescu extrem de grave. 
Intuitiv, putem afirma că diplomatul american era 
convins, în calitatea sa de fin și avizat cunoscător al 
situației țărilor din Balcani, că Regatul Român intra în 
sfera de influenţă a Puterilor Centrale, așa că 
eforturile sale de promovare a intereselor americane 
aici nu ar fi putut avea succes. Din acest motiv, 
rezultă, probabil, și absenţa pentru mai mulţi ani a 
unor relaţii dinamice între cele două țări, după 
plecarea lui Schuyler din postul deţinut la București. 


Despre geneza Luceafărului 


ult timp s-au purtat discuții aprinse, ce par 
VI: nu avea nici azi sfârșit, cu privire la 

sursa de inspiraţie care a stat la baza 
capodoperei eminesciene Luceafărul. Majoritatea 
exegeților au plecat de la însemnarea aflată pe una 
dintre filele de manuscris, care atribuie unui misterios 
„K”, călător, memorialist, dar și culegător de folclor 
românesc (Fata în grădina de aur și Frumoasa fără 
corp) cheia de înţelegere a Luceafărului. 

M. Gaster este primul care abordează problema 
modelului literar ce a stat la baza creaţiei 
inegalabilului poem. În studiul său, intitulat „Literatura 
populară română”, dezvăluie încă din 1883 numele lui 
R. Kunisch și cele două basme traduse de acesta în 
germană. 

N. lorga precizează contextul apariţiei acestor 
traduceri din folclorul românesc: Richard Kunisch 
face o călătorie pe Dunăre, ajungând și la București, 
în urma căreia publică la Berlin, în 1861, memoriile 
sale prin Ţările Române și Orient, sub titlul „Bukarest 
und Stambul, Skizzen aus Ungarn Rumanien und der 


Turkei”. El observă un București cosmopolit, care 
păstrează însă mult din farmecul Orientului. Deși este 
un oraș select, având spectacole de operă italiană, 
franceză și teatru în limba română, Capitala nu i se 
pare un oraș european, semănând mai degrabă cu 
Algerul. Kunisch ne povestește că, în timpul unei 
petreceri, o doamnă a cântat arii italiene, iar la o altă 
reuniune, o invitată „cetește ușor manuscrise 
grecești”. În tot acest timp „autorul este uimit de 
farmecul femeilor”. 

N. lorga, care a abordat acest subiect, mai ales 
prin prisma călătorilor străini în trecere prin Ţările 
Române, amintește că Richard Kunisch a scris și o 
nuvelă, intitulată La belle Florica. 

Dar cine este acest Richard Kunisch și cum a 
ajuns Eminescu să se inspire din cele două povești 
traduse în germană? Cercetări datând din deceniul al 
noulea al secolului trecut dezvăluie identitatea 
misteriosului „K”: este vorba de colonelul Richard 
Kunisch, care efectuase o călătorie la București și 
Istanbul, cu sarcini diplomatice, primite din partea 
Austro-Ungariei. Această lucrare memorialistică a 
avut-o la îndemână Mihai Eminescu, pe când era 
angajat al Agenţiei Diplomatice de la Berlin și, 
desigur, a fost impresionat de conţinutul ei. 

lată, așadar, încă un diplomat care influenţează 
biografia marelui nostru poet. De altfel, în setul de 
documente eminesciene, aflate în Arhiva MAE, pus în 
valoare prin studiul nostru din 1988, există unul, scris 
de Eminescu, dar semnat, evident, de Th. Rosetti, 
care demonstrează că la sediul Agenţiei de la Berlin 
exista practica de a se distribui celor interesaţi lucrări 
traduse în germană, evocând realitățile românești. 
Cităm conținutul acestuia: 

Agenţia României, Domnule Ministru, 

Fiindcă D. Ulysse de Marsillac, după cum anunțați 
prin adresa D-Voastră No 7646, se oferă a distribui la 
cabinete de lectură „Journal de Bucharest”, 

Vă rog să mijlociţi ca, deocamdată, această foaie 
să se trimită la 

„Akademische Leschalle”, Berlin, Georgenstrasse, 
rămânând a vă comunica mai în urmă și alte 
asemenea locale. 

Primiţi, Domnule Ministru, asigurarea deosebitei 
mele considerațiuni. Domniei Sale, Domnului Ministru 
de Esterne, S.S. Th. Rosetti 


Eduard Griesbach — un diplomat 
printre poeţi sau un poet printre 
diplomați 


diplomat străin, prieten apropiat al lui Mihai 

Eminescu, despre care s-a scris foarte puţin 
în studiile ce au fost dedicate acestuia de-a lungul 
celor peste o sută de ani ce s-au scurs de la moartea 
sa. Printre exegeți, George Muntean (Viaţa lui Mihai 
Eminescu, Editura Minerva, București, 1973) 
amintește în treacăt: „lar cu consulul prusian 
Griesbach, poet de o reală distincţie și frecventator al 
Salonului Mitei, Eminescu se întreținea îndelung, 
acum ca și mai târziu”. Bănuind că în salonul Mitei 
Kremnitz se adunau numai poeţi, George Muntean îi 
atribuie diplomatului Prusiei calităţi mai ales poetice. 

Acest ignorat prieten al lui Eminescu, Eduard 

Griesbach (1845—1906), a fost nu numai diplomat de 
carieră, ci, mai ales, unul dintre cei mai importanți 
istorici literari și editori ai operelor lui Schopenhauer. 
Datorită acestei calităţi, discuţiile dintre Eminescu și 
Griesbach nu puteau fi decât extrem de benefice. Mai 
mult decât atât, Eduard Griesbach îl încurajează pe 
Eminescu să facă traduceri din marii poeţi germani, 
iar dovada este numărul 128 al Telegrafului Român, 
din 1881, în care apare traducerea baladei Der 
Handschuh (Mănușa) de Fr. Schiller, semnată de 
Mihai Eminescu. 


Rr: Griesbach este numele unui alt 


LE 





Eminescu și imaginaţia 
interogativă (II) 


devărul își caută și găsește forma poetică și 
rămâne totodată steaua polară care 
hidează navigația poetului. Că Poetul 
reușește să caute Adevărul în mod Poetic este ceva 
ce ţine de harul, munca și conștiința scriitorului: 


Ah! atuncea ţi se pare 
Că pe cap îți cade cerul: 
Unde vei găsi cuvântul 
Ce exprimă adevărul? (Criticilor mei) 

Există, probabil, studii referitoare la funcțiile 
întrebării în opera lui Eminescu pe care, din păcate, 
nu le cunosc. În unele lucrări clasice (Călinescu, 
Perpessicius, S. Cioculescu, Noica, Creţia), sunt 
relevate dimensiunile epistemice ale operei 
eminesciene. În lucrări mai recente, precum cea a lui 
Pompiliu Crăciunescu, Eminescu — Paradisul infernal 
și transcosmologia (Junimea, lași, 2000, prefață de 
Basarab Nicolescu), pasiunea lui Eminescu pentru 
enigme devine un obiect central de analiză. Capitolul 
„Figurile” Vidului din cartea lui Crăciunescu îl apropie 
pe cititor de elementele de bază ale procesului 
interogativ în opera eminesciană: „sfinxul e o 
întrebare și piramida un răspuns". Crăciunescu 
consideră că poetica eminesciană este un 
„ceremonial al transrealităţii”. În acest ceremonial 
sunt necesari visătorii capabili să iasă din limitele 
datului pentru binele existentului. Această ieșire nu 
intenţionează impunerea visării asupra realităţii. Ea 
este încercarea și cutezanţa de a explora potenţialul 
și posibilul. 

Ciclul imaginaţiei interogative este marcat de 
reversibilitatea repetată și fertilă a întrebărilor și 
răspunsurilor. Această reversibiliate nu este liniară și 
nici fără riscuri, iar prin contra-întrebări procesul 
interogativ se autocorectează. În personalitatea 
creativă, Sfinxul (simbol al întrebării, al capacității 
interogative) și Oracolul (simbol al capacităţii de a 
răspunde, de a rezolva enigme) sunt interiorizate și 
dezvoltate complementar. Acest proces cere 
sacrificii. Multe întrebări, multe răspunsuri și deci 
mulți navigatori se pierd înainte de a atinge orizontul 
spre care tind. Nu mi se pare deloc întâmplător că 
„Dintre sute de catarge” este o poezie dominată de 
interogaţie. Ea ne apropie de înţelegerea riscurilor 
navigării de orice fel: 


Dintre sute de catarge 
Care lasă malurile, 
Câte oare le vor sparge 
Vânturile, valurile? 


Când cineva are harul, experienţa și cutezanţa de 
a gândi și exprima întrebări esenţiale care sunt nu 


Se 


Redactorul ziarului amintit semnalează apariţia la 
Lipsca (Leipzig) a unui „fasciculu nou (V) din 
Schalk-Bibliothek, cuprindend: Der Handschuh. Von 
Friedrich von Schiller. Eine polyglotte 
Zusammenstellung von Fr. Thiel. Mit 24 Original- 
Illustrationen von W. Wellner. În cărticica aceasta 
aflăm de traducerile în 12 limbi încă. (...) Pe noi ne 
interesează cu deosebire atenţiunea progresivă a 


străinetăţii faţă cu limba română: din prefața 
editorului vedem adecă, cum dl Eminescu a fost 
anume recercat prin mijlocirea consulului german 
Griesbach din Bucuresci, a traduce balada lui 
Schiller în limba română pentru ediţia poli-glotă de 
faţă. Apoi ne bucurăm că dl Eminescu ne-a dat o 
traducție, care se poate presenta fără cea mai mică 


Cătălin MAMALI 


doar incomode, ci și radical critice pentru lâncezeala 
mentală și morală a multor contemporani, se expune 
unor reacții viscerale. Atunci când întrebările sunt 
urmate de efortul firesc de căutare a răspunsului, a 
cauzelor răului și „a cuvîntului ce exprimă adevărul”, 
ne găsim în fața unui curaj interogativ liber asumat și 
decis să confrunte aroganța epistemică și cinismul 
care domină scena publică. 


ste nevoie de curaj interogativ să adresezi 

întrebări cu masă critică privind identitatea, 

condiţia și modul de a fi al celor apropiaţi, 
așa cum a făcut Eminescu. Se insistă asimetric, deci 
neechilibrat din punct de vedere explicativ, asupra 
modului în care Eminescu se relaționează la străini 
fără a considera cât de aspră este interogativitatea 
sa față de cei cărora le aparţine prin naștere, limbă, 
istorie și suferinţă — a celor numiţi clar „ai noștri”, 
nicidecum „ai lor.” Nu este nicio îndoială că opoziția 
rigidă și oarbă între „Noi” și „Ei”, între „Ai noștri” și „Ai 
lor”, între „Noi” și „Aștia/Ăia”, între ceea ce psihologia 
socială numește „in-group” și „out-group” aduce 





neînțelegeri, reprezentări eronate, prejudecăți, 
conflicte și jale. Dar interogaţia orientată spre „Noi” 
și spre „Celălalt” are alte funcţii. lar atunci când 
interogaţia critică este orientată asupra categoriei 
căreia îi aparține cel ce întreabă, ea își îndeplinește 
una dintre funcțiile ei fundamentale: de la auto- 
chestionare și inter-chestionare se ajunge la 
co-interogativitate. Eminescu nu se întreabă și nu 
întreabă critic despre tinerii francezi, italieni, ruși, 
germani, evrei, unguri, turci sau tătari când scrie „ai 
noștri tineri...”, ci despre tinerimea română plecată la 
studii în marile centre de cultură ale lumii. 


sfieală lungă ori și care din celelalte 11 traduceri, 
toate fiind de autori eminenti.” 

Diplomatul Eduard Griesbach era cunoscut și de 
Titu Maiorescu, încă din 1880 (anul în care sunt 
stabilite relaţiile diplomatice româno-germane). Rolul 
acestuia devine important în momentul transferului 
lui Eminescu la o clinică din Viena, în toamna anului 
1883, precum și la începutul anului 1884. 

Rămâne un mister cine, când și cum a dat viză lui 
Eminescu pentru a pleca în Austria și, mai ales, cine 
a intervenit pentru obţinerea vizelor necesare unor 
eventuale deplasări ale Poetului în Italia sau 
Germania. Un răspuns plauzibil îl aflăm în Jurnalul 
mentorului Junimii, unde T. Maiorescu consemnează 
că, la 27 ianuarie 1884, a luat legătura cu 
Griesbach, care se afla în acel moment în misiune la 










| Interogativitatea critică 
| eminesciană este orientată 


Au prezentul nu ni-i mare? 
"|  N-osă-mideaceosăcer? 
3] N-o să aflu într-ai noștri 
| vre un falnic juvaer? 
Au la Sybaris nu suntem 

lângă capiștea spoielii? 
(Scrisoarea [Il) 


ntrebarea eminesciană rămâne valabilă peste 

timp, dar cu sporite valenţe: ce i-a dus în 

bejenie pe „căpșunari”, pe constructori, pe 
medici și asistente medicale și pe mulţi alţii în cei 20 
de ani în care democraţia și viața economică ar fi 
putut crește viguros? Ce le determină pe mame să-și 
lase copiii pentru a munci în alte ţări? De ce sunt 
atâtea câmpuri lăsate în paragină? Oare de ce 
anumiţi politicieni și intelectuali nu acceptă evidenţa 
că în cei 20 de ani sunt persoane care s-au exilat 
politic sau au rămas exilate politic? 


maginaţia interogativă a lui Eminescu nu lasă 

nicio îndoială asupra locului cauzei, în opoziţia 

dintre interior și exterior. Critica lui privește 
nucleul cauzal, și acesta, ca orice alt nucleu, este 
interior. Eminescu deconspiră cu ironie interogativă 
eroarea de atribuire a cauzelor răului și suferinţei în 
afară și de a-i blama pe alţii pentru eșecul nostru: 
„Astăzi alţii sunt de vină, domnii mei, nu este-așa?” 

Înainte de a face critica celuilalt, care ajunge și la 

caricaturizare și stereotip, Eminescu îi critică pe „ai 
noștri”. Fără întrebarea implicită „Cine suntem NOI?” 
(care cuprinde deopotrivă pe eu, e!/, ea, noi și pe ei) 
identitatea nu se poate dezvolta. Dimpotrivă, 
identitatea este subminată. Subminarea identității se 
produce și prin inversarea valorilor: 


„Da, câștigul fără muncă, iată singura pornire; 
Virtutea? e-o nerozie; Geniul? o nefericire.” 


Imaginaţia interogativă eminesciană invită multe 
intrebări, inclusiv întrebări asupra direcţiei culturii 
românești și destinului valorilor ei. Dacă valorile unei 
culturi nu critică erorile propriei culturi, atunci cine o 
va face? Dacă valorile unei culturi nu susțin și 
dezvoltă valorile propriei culturi și ale culturii în 
general (altor culturi), atunci cine o va face? Dacă cei 
capabili să realizeze cu mâinile și mintea lucruri bine 
făcute nu cultivă (apreciază, respectă, refac și 
dezvoltă) lucrurile bine făcute de alţii, atunci cine va 
face acest lucru? Este oare întrebarea eminesciană 
„Neputând să te ajungă, crezi c-or vrea să te 
admire?” suficient asimilată de inteligenţa comunitară 
din România de azi? 

Întrebarea ne duce dincolo de știut spre ceea ce 
nu cunoaștem încă. Ea tinde spre un posibil răspuns 
și nu se închide în sine. Interogativitatea poartă în 
ea speranța soluţiei. Imaginaţia interogativă 
eminesciană îndeamnă la continuarea cu 
perseverenţă și raționalitate a ciclului enigmă- 
rezolvare: „Tu te-ntreabă și socoate.” 


(Fragment - Dubuque, 25 noiembrie 2010) 


Milano. Mentorul Junimii ar fi dorit să-i faciliteze lui 
Eminescu o întâlnire, la Milano, cu bunul său prieten, 
Eduard Griesbach, pe care Poetul însă o evită. 

Despre momentul reîntâlnirii celor doi prieteni la 
Milano vorbește și Eugeniu Speranţia: „Eminescu și 
Chibici trebuiau să se prezinte la locul indicat”, 
decent îmbrăcaţi, deoarece se pare că Griesbach a 
înlesnit lui Eminescu obţinerea documentelor pentru 
șederea acestuia în Italia. Dar Eminescu nu era pe 
deplin în stare să se întâlnească cu vechiul său 
prieten. Conștient de starea în care se afla, Poetul 
dorește să revină cât mai iute în tară. 

Este evident că acest cărturar german a avut un 
rol important în biografia lui Eminescu, rol pe care 
studiile ulterioare urmează a-l defini cu mai multă 
claritate. 





Felix NICOLAU 


ortretistica eminesciană 
respectă și în Povestea 
magului călător în stele 
canoanele reprezentării genialităţii romantice. Chipul 
Prințului este învăluit în bucle negre „ce mânare 
strălucite!”, iar faţa sa e „trasă, ce dureros de pal!”. 
Paloarea stă astfel pentru indicarea unei tipologii 
meditative; o tipologie a ascezei și a excelenţei 
intelectuale. Alt semn al predestinării este fruntea 
ce-și pierde în bucle „putermnicu-i oval”. 

Porunca tatălui vizează ascensiunea fiului, iar cel 
din urmă se supune „măsurii” destinate. Urcușul 
muntelui Pion — respectiv Ceahlăul, în care Herodot 
identifica masivul sacru al geților, Kogaionul — trebuie 
să înceapă când „noaptea v-aprinde blându-i soare” 
iar „clopotul va plânge cu-al serei dulce ton”. Despre 
psihologia ascensională la Eminescu s-a vorbit 
îndestul: un „alpinist” este Călin ori îndrăgostitul din 
Scrisoarea IV, un „astronaut” este Hyperion. Motivele 
ascensiunii sunt diferite de la un poem la altul. În 
cazul nostru ea se efectuează în scopul găsirii 
înţelepciunii, într-un spirit de imitatio a tatălui. Eroul 
poate spune odată cu Dante „mă încredințai cărărilor 
silvestre”, ron auid să nu asculte „decât glasu- 
adevărului senin”. Cunoasterea deșertăciunii 
existenţei proiectează, prin contrast, subiectul 
cunoscător în vecinătatea ideilor platonice, în special 
a binelui și a frumosului. Ajuns în vârful piramidei 
montane, tânărul își poate pune aripi gândurilor — și 
știm că unul dintre descendenţii săi literari, Kesarion 
Breb din Creanga de aur a lui Mihail Sadoveanu, va 
reface, oarecum în același scop, traseul inţiatic 
alpestru. 

Cât privește prezenţa cadrului natural în poem, ea 
nu este neglijată deloc și se pliază aceleiași viziuni 





titanico-demonice. Precum în basmele iniţiatice, și pe 
tânărul prinţ îl întâmpină un peisaj descurajator. 
Munţii sunt „puternici”, adevărați „giganți cu picioare 
de stânci de granit”. Epitetele sunt și ele extrem de 
tari, aducând ochiul și mintea la o înţelegere aproape 
expresionistă a naturii. Lanţul muntos „despică” norii 
cu „fruntea trăsnită”, acolo unde vulturii își ridică 
palate pentru a „sta în soare” și a-l privi „ţintit”. 
Impresia este că actul creaţiei abia s-a săvârșit și 
natura naturans n-a apucat să se separe bine de 
natura naturata. Munţii aceștia sunt cei pictaţi de 





romanticul David Caspar Friederich și, conform 
antropomorfismului spiritual al romanticilor, ei posedă 
frunte și creier, ceea ce, probabil, îi investește și cu o 
anaxagoriană nous. Căţărarea pe acest axis mundi 


Apolinic și dionisiac în 
Povestea magului călător în stele 


proptit cu piscul în soare este în sine un solilocviu 
Despre prima filosofie a lui Aristotel ori, în limbaj 
macedonskian, un excelsior către atingerea periheliei. 
Aici este sălașul „zăhastrului” mag, într-o peșteră 
ascunsă „prin ruini, prin stânci grămădite”. Calea spre 
Maestru îi este barată Discipolului de „Stejari prăvăliți 
peste râuri cumplite/ Și stanuri bătrâne cu mușchi 
coperite”. Mai mult, urcarea pe acest adevărat munte 
al Purgatoriului este îngreunată de izbucnirea unei 
tempeste cu efecte apocaliptice. „Vuind furtunoasa-i 
și strașnică arpă”, ea prăvale: „pietre mari din culmea 
cea stearpă,/ Aruncă bucăți cu pomi și cu iarbă/ Ce-n 
urlet în râuri se năruie, cad”, priveliște ce amintește 
de natura byroniană a unor post-pașoptiști ca loan 
Catina, Cezar Bolliac, Al. Sihleanu, Al. Depărăţeanu. 
Se ivesc și versuri memorabile, cu o puternică 
structură aliterativă: „Furtuna la caru-i lungi fulgere- 
nhamă/ Și-i mână cu glasul de tunet adânc,/ Vuiește 
a vântului arfă de-aramă/ Și vulturu-n doliu copiii și-i 
cheamă,/ Prin nouri cad stele și-n abis se sting”. 

Treptat, cataclismul tinde să ia proporţii cosmice. 
EI poate fi interpretat, în cheie metaforică, ca sugestie 
a zbuciumului interior al tânărului monarh ce își 
înfrânge ego-ul pentru a se înălța la condiţia de 
Dasein a viețuitorului-întru-fiinţă prin intermediul 
cuvântului. Dar insurecția elementelor se prăbușește, 
neașteptat, din intermundii în fantasticul umoristic de 
sorginte folclorică (asemănător celui din Mihnea și 
baba a lui D. Bolintineanu sau din Baba-Cloanta a lui 
V. Alecsandri): „Și grindini cu gheaţa cu ghemuri ca 
rodii/ Se sparg de a stâncelor coaste de fier/ Și-n 
ceruri se-ncurcă auritele zodii/ Și dracii la râuri adun 
licapodii/ Și iarna mugește călare pe ger”, înrudit pe 
departe cu grotescul țărănesc al uraganului din 
Mitologicale. 





Doamnele Râului Doamnei 


“anțelegând Curtea de Argeș în tăietura 
ortodox-catolic, aș vrea să aduc și o informație 
de ordin istoric pe care am câștigat-o în urma 

cercetărilor mele de eminescologie. După episodul 
Vlaicu Vodă avem, așadar, de consemnat domnia lui 
Mircea cel Bătrân (1386-1418). Acesta a despărțit 
definitiv ortodoxia de catolicism ridicând la poalele 
munților, spre Ardeal, marile mănăstiri-cetăţi: 
Tismana, Cozia, Cotmeana etc. Epoca Vlaicu-Mircea 
a fixat, între altele, viata reală a ortodoxiei. De un 
mare ajutor a fost călugărul Nicodim din sudul Dunării 
care a organizat în ţară monahismul. Nu atât 
bisericile sătești țineau ortodoxia, cât schiturile și 
mănăstirile izolate, de care lumea afla, se minuna, se 
temea. 

Mircea avea, însă, nevoie de un element 
fundamental pentru întărirea credinţei celei drepte: de 
moaște de sfinţi. Adevăratele puncte ale adoraţiei 
erau aceste odoare de preţ care făceau minuni (sau 
le provocau, le induceau etc.; nu intru aici în detalii) 
și atrăgeau lumea către credinţă. Ei bine, Mircea cel 
Bătrân a preluat de la Târnovo, din sudul Dunării (în 
Bulgaria de azi), moaștele a două sfinte: Sfânta 
Filofteia și Sfânta Paraschiva. Pentru aceasta a avut 
nevoie de acordul Sultanului Baiazid care cucerise 
zona, iar sultanul i-a dat acordul tocmai pentru că a 
înțeles că domnitorul voia să se separe de lumea 
catolică, de „Apus“. Raclele celor două sfinte au fost 
aduse în alai la Curtea de Argeș și puse în Biserica 
Domnească. 

A venit, însă, momentul Nicopole, cu bătălia de pe 
malurile Dunării, când Mircea cel Bătrân s-a aliat cu 


Nicolae GEORGESCU 


prinții catolici împotriva lui Baiazid. După victorie, 
care a fost categorică, sultanul revine în Ţara 
Românească într-o expediţie de pedepsire a 
domnitorului — unul dintre scopuri fiind și acesta: să ia 
înapoi moaștele de sfinți (după raționamentul: te-ai 
aliat cu catolicii, îţi confisc odoarele ortodoxiei). 
Baiazid găsește, într-adevăr, racla Sfintei Paraschiva 
și o va readuce la Târnovo. Pentru aceste moaște 
Vasile Lupu va construi, peste vreo 250 de ani (în 
1645) Biserica „Trei lerarhi” din lași și le va 
răscumpăra de la Înalta Poartă pentru câteva sute de 
pungi de galbeni — într-atât era de mult 
îndrăgită/adorată Sfânta. Ea va deveni, de altfel, 
patroana Moldovei. În 1396, însă, când Baiazid vine 
să-l pedepsească pe Mircea, el nu găsește și 
moaștele celeilalte sfinte, ale Sfintei Filofteia: 
domnitorul are grijă să le ascundă undeva, în munți. 
Eminescu știe aceste lucruri, poate de la episcopul 
Melchisedec, de unde le-am preluat și eu (era cel 
putin un cunoscut al episcopului — care publica din 
când în când în Timpul; studiul său despre Viața 
Cuvioasei Paraschiva apare sub formă de carte după 
moartea lui Eminescu, dar se bazează pe surse pe 
care și poetul le frecventa). 


gară anii 1879-1880-1881 ziarul Timpul publică mai 
multe informații și comentarii despre Curtea de 
Argeș: un grup de socialiști din jurul doctorului 
Russel își făcuseră adăpost pe lângă curtea 
Mănăstirii și activitatea lor este urmărită insistent de 
către presă, într-o întreagă serie de articole (ediţia 
academică nu reţine, din Timpul, niciunul dintre ele 


ca eminescian); în altă parte se 
vorbește, tot în ziarul Timpul, 
despre scoaterea moaștelor 

| Sfintei Filofteia din biserică și 
purtarea lor în procesiune pentru 
a aduce ploaia; apoi, în fine, se 
cere subscripţie publică pentru 

| înlocuirea raclei de lemn, vechi, 
cu una nouă, de argint aurit. 
Sunt anii foarte importanţi, care 
au focalizat atenţia asupra restaurării Mănăstirii — iar 
lumea politică și culturală a Capitalei vizita des 
șantierul de construcţii. De altfel, Titu Maiorescu, cel 
care a ales metoda de restaurare a monumentelor 
practicată de Violet-le-Duc, venea destul de des aici 
— şi își va oficia, în biserica odată reclădită, căsătoria 
cu Ana Rosetti (1887). Revăzând fişele, aflăm că în 
1882 I.L. Caragiale va fi inspector școlar de Argeș 
(după plecarea de la Târgu-Neamţ). Este mai mult 
decât probabil că și Eminescu a venit pe aceste 
meleaguri. Știa despre Nicolaus Olahus că era din 
Corbi, dăduse o știre despre Nucșoara încă de prin 
1877, în Curierul de lași. După știința mea, în 
Nucșoara persistă până astăzi ciudata legendă locală 
că Eminescu a scris poezia Lacul inspirat de lacul din 
localitate. Există mai multe asemenea legende care 
leagă poezii eminesciene de locuri anumite: lacul din 
Scrisoarea IV ar fi cel de la Măgurele, de lângă 
București etc. Ele nu sunt total nemotivate, de vreme 
ce se știe că Eminescu a călătorit foarte mult prin 
tară. În privința Muscelului și Argeșului, cred că o 
cercetare mai aplicată a presei ar fi cât se poate de 
binevenită. 





Până atunci, dacă vom reciti răvașul tânărului 
domn din Scrisoarea III, trimis „de la Argeș mai 


departe“, vom găsi acolo portretul unei sfinte 
———— 





Sub crugul Eminescului 





„De din vale de Rovine 
Grăim Doamnă către tine 
Nu din gură, ci din carte 

Că ne ești așa departe. 
Te-am ruga, mări, ruga 
Să-mi trimiţi prin cineva 
Ce-i mai mândru 'n valea ta: 
Codrul cu poienile 

Ochii cu sprâncenele; 

Că și eu trimite-voi 

Ce-i mai mândru pe la noi: 
Oastea mea cu flamurile, 
Codrul și cu ramurile, 

Coiful nalt cu penele, 

Ochii cu sprâncenele. 

Și să știi că-s sănătos, 

Că, multămind lui Christos, 
Te sărut, Doamnă, frumos.” 


lată sfânta care l-a ajutat pe Mircea cel Bătrân în 
bătălie: este sfânta Filofteia de la Argeș. Tânărul 
„domn“ grăiește către ea din „carte“. În variantele 
Scrisorii III poetul continua: 


„Carte-n patru colțurele 
Scrise cu lacrimi de-a mele 
Pe de laturi cu bănaturi 

La mijloc pară de foc.“ 


Or, aceasta este, în folclor, ghicitoarea Cărţii 
Sfinte, a Bibliei (vezi-o: are chenare de aur și literele 
de la începutul capitolelor sunt roșii). Tânărul domn 
ține, așadar o slujbă de mulţumire, citește din Biblie, 
regăsindu-se cu cele sfinte prin Cuvânt. În sensul 
legendei Râului Doamnei, suntem obligaţi să facem 
legăturile: Domnul Ţării Românești a ascuns 
moaștele Sfintei Filofteia pe valea râului care-i poartă 
amintirea. De altfel, dintre istoricii noștri, Nicolae 
lorga este acela care spune că Râul Doamnei a fost 
în mod constant folosit de primii noștri voievozi ca loc 
de refugiu, de ascundere a averilor și familiilor lor în 
timp de restriște. 


versul „Rămâneti în umbră sfântă, Basarabi 

și voi Mușatini” — iar apropierea celor două 
dinastii este mai ușor de înțeles dacă avem în vedere 
și denumirea Mușătesști, de lângă Curtea de Argeș. 
Nu numai în istorie, ci și în teren, în geografie, 
Basarabii se întâlnesc cu Mușatinii. 

Cât despre fecioara de la Târnovo, Sfânta Filofteia 
din tradiția populară (Biserica are în vedere, mai 
recent, numele cult: Filotea / Filoteia) — nu putem 
trece peste numele ei fără a aminti că este format din 
filo- și -ftia. Or, Ftia este patria lui Ahile cel iute de 
picior din Iliada lui Homer, ţinut localizat în nordul 
Traciei, pe teritoriul aceleiași Bulgarii de azi. N-am 
insista, dar iată, Ahile era vulnerabil într-un singur 
punct, în călcâi, și acolo a ţintit Paris cu săgeata ca 
să-i curme viaţa. Legenda Sfintei Filofteia spune, 
însă, oarecum la fel: tatăl ei a alergat s-o prindă, a 
aruncat cu barda după ea, a nimerit-o în călcâi — și 
Sfânta a murit pe loc: avea același punct vulnerabil. 
Miturile se regăsesc peste sute și mii de ani, se 
împletesc, își împrumută elemente, păstrează 
arhetipuri. Fecioara tracă primește semnificaţii 
străvechi. 

De altfel, ca să revenim la Râul Doamnei, trebuie 
spus că pelerinajele la racla Sfintei Filofteia adună, 
către Curtea de Argeș, sute și mii de persoane — 
desigur, și de prin împrejurimi, de pe văile Argeșului 
sau Vâlsanului, dar mai ales de pe valea acestui râu. 
Numele propriu Filofteia este, de asemenea, foarte 
răspândit mai ales pe valea Râului Doamnei. 

Privind lucrurile dinspre această vale, amintesc că 
prin satele noastre, Sfintei Filofteia i se mai spune 
„Sfântulița“ — o pereche potrivită, destul de echilibrată 
la „Sfântulețul“ — care este un diminutiv hipocoristic, 
pentru îmblânzire. Se zice doar când a fost prăpăd: 
„— A dat Sfântulețu' o ploaie de-a rupt pământul...!“ 
Sfântulețul este zeul în momente de mare și motivată 
supărare, zeul cumplit pedepsitor — iar Sfântulița, iată, 


P.-: eroică a Scrisorii III se încheie cu 


încearcă să-l mai potolească. Este o pereche sacră 
pe care o regăsim, dacă vreţi, în mitologia actuală din 
America Latină ce s-a creat în jurul fenomenelor 
atmosferice determinate de încălzirea globală: așa- 
numitul fenomen „El Nifo“ urmat de fenomenul 
similar „La Nifa“, „Copilașul“ și „Copiliţa“. Pruncul 
sfânt din brațele Maicii Domnului s-a supărat ridicând 
valuri uriașe în ocean — iar apoi o „pruncă sfântă“, 
inexistentă în calendarul religios, inventată din 
necesități de echilibru masculin-feminin în mentalul 
colectiv, aduce valurile în sens contrar, ţinând isonul 
supărării divine sau încercând s-o diminueze. 
Chestiunea ţine de antropologie în primul rând. 
Perechea nu este, totuși, destul de accentuat 
proiectată în mentalitatea colectivă de la noi, în 
sensul că Sfântulețul și Sfântulița nu acţionează 
împreună — dar asta poate să se întâmple, totuși, în 
situaţii de grea cumpănă naturală ori umană, 
cumpănă pe care generaţiile noastre n-au apucat s-o 
trăiască. Poate pe vremea ridicării Mănăstirii de la 
Curtea de Argeș, de către Manole, va fi fost o așa 
cumpănă cumplită a vremurilor. De ce nu se reţine 
nimic despre Sfântulița noastră în acele împrejurări? 
Pentru că ea se afla acolo, adusă încă de moșul lui 





Neagoe Basarab, Negru Vodă după legendă, sau 
Mircea cel Bătrân după istorie. Lipsa ei din Balada 
meșterului Manole mi se pare un mister. Asimilarea ei 
simbolică, apoi, cu trupul Anei lui Manole prins de viu 
în zid mi se pare forțată. Eu nu uit spaima noastră, a 
tuturor, când veneam pe jos la Curtea de Argeș și aici 
ne învârteam rătutiţi pe lângă biserica în zidul căreia, 
spre altar, ni se spunea, și eram toţi conștienți, că se 
află trupul unei femei. Nimic din ordinea simbolică: 
aveam sentimentul viu al acelei zidiri, balada nu era 
poveste, ci povestire. lar alături, în altă biserică, ne 
închinam cam miraţi la racla Sfântuliţei. De ce nu 
s-au contaminat aceste povești sau povestiri, de ce 
funcționează ele separat în același loc? Nouă, 
copiilor, ni se părea că lucrul cu adevărat sfânt de 
acolo este Izvorul lui Manole, adică o minune, adică 
el a fost pedepsit că și-a ucis femeia și din pedeapsă 
a ieșit apa vindecătoare: a descoperit, deci, cu trupul 
în cădere, un izvor. Nici această minune n-a făcut-o, 
însă, Sfântulița... La drept vorbind, pentru noi aveau 
importanţă mai ales pelerinajele la Curtea de Argeș 
de Vinerea Izvoarelor, sărbătoarea când se sfințesc 
apele, se spală păcatele de peste an, începe o viață 
nouă a apei în general: izvorul acesta, al lui Manole, 
era astfel integrat în ideea de izvor, se dizolva într-o 
sărbătoare a firii, izvorâtă din fire. 


rău cum se vede, rețin un refren — care la 

prima vedere pare a fi o înjurătură, dar este 
una blândă, cântată, glumeată, se spune alergând și 
chiar sărind în ritmul vorbelor. Se adresează unui „tu” 
abstract, care este „dedicat” („fir-ai...”), atenţie: „cu 
pielea de pe călcâi/ și cu ce-ai mâncat întâi și-ntâi”. 
lată, aici nu mai e loc de ținut Ahile de călcâi ca să-i 
rămână un punct vulnerabil, pământesc, ci acel „tu” 
generic este dedicat cu totul, cufundat definitiv; se 


D): această copilărie, vinovată de păreri de 





trece dincolo de condiţia lui, chiar dincolo de el, în 
hrana maternă. O astfel de viziune este cu totul 
apocaliptică — și cred că de aceea se cântă și a intrat 
în limbajul nevinovat al copiilor; este, totuși, în context 
și poate că explică separaţia aceasta categorică a 
sacrului de profan: sacrul rămâne în totului tot el 
însuși, nu are nici măcar sinapsă cu profanul — care, 
însă, tinde a se sacraliza, pentru că mitul lui Manole 
are, nu este așa?, această tendință. 


n fine, o cercetare s-ar cuveni întreprinsă (pe 

lângă multe altele) și ar urma să stabilească în 

ce măsură Doamna din denumirea Râului 
Doamnei este resimţită ca personaj preponderent 
feminin, ca „zeiță“ exclusivă, în sensul Geei Mater, ca 
râu dedicat Sfintei Filofteia — sau cel puţin ca 
jumătate a unei perechi arhetipale. Cu alte cuvinte, ce 
toponime (oronime, hidronime etc.) ar putea face 
pereche cu ea, așa cum în Bucegi avem Omul și 
Babele. Care sunt toponimele bărbătești de pe valea 
Râului Doamnei?! În ceea ce mă privește, nu am 
găsit cuvinte convenabile. Un cot al râului, numit „La 
Cotul Domnicului“, este nesemnificativ datorită 
accentului: se zice Domnicului, nu Domnicului care ar 
face pereche cu Domnica, diminutiv de la Doamnă. 
De altfel, întrebând bătrânii aflăm că este vorba de 
Cotul Duhovnicului, de la un călugăr bătrân care avea 
bordei acolo, iar vocala -u a devenit -o și h a căzut 
(la noi nu prea se citește aspiraţia, se spune Miai 
pentru Mihai, s-a spus Leicești pentru Lehăcești; în 
privința trecerii lui u la o avem dealul Omaru pentru 
(H)umaru, de unde se ia humă pentru oale etc.). 
Interesantă este ideea prietenului Mihai Ungheanu de 
a cataloga hramurile tuturor bisericilor de pe valea 
Râului Doamnei pentru a vedea în ce măsură avem 
sfinți războinici și sărbători ale Fecioarei. Mentalul 
colectiv ar avea ceva de spus în această privinţă, 
într-o zonă cu atât de multe întrepătrunderi, însă atât 
de permeabilă etnic, atât de primitoare (cu rigorile 
implicate) — dar cred că este greu de răzbătut până în 
străfunduri. Denumirea „Râul Doamnei“ nu are un 
pandant masculin, pe cât se pare, ceea ce înseamnă 
că nu este destul de veche, n-a intrat în biologia 
memoriei istorice ca să zic așa — ori nu-i pot 
surprinde eu această pereche necesară. Da, dar și 
de aceea... este atât de atractivă tema. Cine este 
„Domnul“ Doamnei?! Poate alt râu, de peste deal, 
spre apus, poate Vâlsanul, poate Argeșul, poate 
Topologul — iată, toate trei resimţite ca masculine. 


Lacrima Anei 


Sub titlul anterior, această rubrică are două 
intenţii: să se constituie, pas cu pas, într-o antologie 
a poeziilor despre Meșterul Manole și Ana cea jertfită 
întru zidire, cu mai mare aplecare spre jertfa Anei - 
de aici și titlul rubricii - și, pe de altă parte, să 
provoace/adune un serial de eseuri despre mitul 
jertfei pentru creaţie, tot privit mai ales dinspre Ana, 
aspect parcă mai puţin întâlnit în exegezele fie 
generale, fie, parcă, predominant „masculine” ale 
subiectului (cu Manole ca personaj central). 

De data aceasta, consemnăm un mic poem 
„tematic” al lui Nichita Stănescu: 


Un alt Manole către altă Ană 


Ana, curge-mi tu prin sânge 
ca să nu mi se mai verse. 
Cu gândirea tu mă plânge 
și cu lumile inverse. 


Ca să nu mă prăbușesc, 
vino tu cu pas regesc 

în mine să te clădesc, 

în Stănesc. 


Memoria limbii române 
Nucleul lexical autohton *MOLD- (Il) 


e Valea Teleajenului se folosește derivatul 

moldan, din mold cu sufixul augmentativ - 

an, cu sensul „deal întins, ridicătură nu prea 
mare, de formă rotunjită”. Tot acolo se folosește și 
derivatul boldan, de la bold „ridicătură de pământ”, cu 
precizarea că moldan este folosit cu frecvenţă mai 
mare. La nord de lași se spune bou moldan despre 
un bou mare, rotund. Moldan este și nume al unui 
astfel de animal. Şi în părțile Dorohoiului se 
întâlnește denumirea bou moldan cu sensul „bou 
înalt, mare, puternic”. Moldan se folosește și ca 
adjectiv, cu sensul „om de la munte”, „(om) voinic, 
mare, puternic”: Unde ești, ciobanule, Mândrule, 
moldanule? Moldan este și nume de familie. O 
persoană din Țara Oltului, la 1632, era Opra 
Moldania sau Opra Moldanie la 1640. Prin înlocuirea 
lui o cu ă, deci prin velarizarea lui o, numele Moldan 
a dobândit varianta Măldan (evoluând apoi la 
Maldan). Moldan și Moldania sunt vechi sinonime ale 
numelui Moldova. Mai amintim că numele Moldovei 
era, uneori, Muldan, iar al Munteniei era Moltan, 
Multan, Montan, Muntan la poloni, la cehi și la 
slovaci. 

O problemă încă nerezolvată satisfăcător este 
aceea a numelui Muntenia, prin care se denumește o 
regiune caracterizată mai ales prin câmpie. De aceea 
lon Conea scrie că „Statul la începuturile sale s-a 
numit Muntenia, căci cuprindea, în acel timp, Carpaţii 
Meridionali în întregime, adică culmile centrale cele 
mai ridicate, apoi cele două versante ale lor și la 
picioarele lor, atât al feţei nord, cât și al feței sud, o 


Vara de noiembrie 


Cristina ȘTEFAN 


momente ale timpului. 





voluntariatului. 


Pe o treaptă sau alta a vieţii, de la personal spre public, de la trăirea 
subiectivă până la agenda publică oficială, timpul apare surprins în zile și ani, 


care au menirea de a da semnificaţii vieţii noastre. 


În calendarul UNESCO, 19 noiembrie este Ziua Internațională a Filosofiei, 
iar 2010-2011 întră în calendarul aniversărilor UNESCO pentru România cu o 


dedicație culturală Lucian Blaga. 


Dacă surprindem trecerea timpului încărcând cu semnificaţie culturală câte 
o zi, cum este cea de 19 noiembrie, pe care dacă tot o recunoaștem 
internaţional ca fiind dedicată filosofiei, iar naţional lui Lucian Blaga, atunci am 


gândi că trăim o Vară de noiembrie. 


Acesta este titlul unei poezii a lui Lucian Blaga, în care dragostea de viaţă 
și speranţa că o mare iubire ar da o șansă celui care simte că îmbătrânește 
să-și prelungească tinereţea sunt premisele unei demonstraţii în care trăirea 
spirituală intensă compensează neajunsurile datorate condiţiei umane 
vremelnice, iar timpul nu mai urmează săgeata nemiloasă a trecerii. 

În plină toamnă a vieţii, spiritul rămas încă tânăr, sustinut de încrederea că, 
dacă poate trăi o mare iubire, se află pe calea spirituală a nemuririi... pare să 
se întrebe Ce ar putea opri timpul dacă nu iubirea ?: „Cum stăm în fața 
toamnei, muţi,/ sporește-mi inima c-o ardere, c-un gând./ Solar e tâlcul ce tu 


știi oricând/ atâtor lucruri să-mprumuţți.” 


nfruntarea omenească permanentă cu trecerea 

timpului cunoaște diverse registre de 

întelegere: de la împlinirea sau drama 
personală, la aniversări sau comemorări oficiale, în 
care oamenii și instituţiile acceptă convențional 
calendare, secvenţe temporale delimitate, construite 
anume pentru a da o semnificaţie aparte unor 


În copilărie, am aflat despre zilele de sărbătoare 
din calendarul ortodox, pentru că bunicii ne vorbeau 
despre Sfânta Maria, Sfântul Constantin... Mai târziu, 
am învăţat calendare instituţionale — pe 15 
septembrie începea anul școlar... Apoi, de parcă zilele nu ne mai ajungeau, 
am trecut la acordarea unei înţelegeri deosebite anilor. Știm că 2010 a fost 
remarcat drept Anul european pentru combaterea sărăciei și a excluziunii 
sociale, iar dacă asta nu pare că ne-a ieșit prea bine, mai avem o șansă de 
implicare în anul ce tocmai a început, când vom parcurge Anul european al 


lon POPESCU-SIRE TEANU 


zonă geografică joasă și strâmtă, cuprinsă pe de o 
parte de munţi, pe de alta de dealuri” (Conea, 
Muntenia, 40). lar Th. Capidan spune: „Un străin 
care nu cunoaște configuraţia fizică a Munteniei, 
luându-se după înțelesul etimologic al numelui, ar fi 
înclinat să creadă că este vorba de o regiune în care 
predomină muntele. Nu se știe de când datează 
acest nume al Munteniei, care, în orice caz, trebuie 
să fie destul de vechi”. „Vreau să arăt numai că 
denumirea în sine, care stă în opoziție cu caracterul 
mai mult șesos al Munteniei, trebuie totuși să ne vină 
din vremuri când o bună parte dintre români se 
găseau în munţi, iar capitala Munteniei nu era în 
București sau Târgoviște, ci la Curtea de Argeș sau 
Câmpulung” (Capidan, Nume geografice, 70). 


oldișul este numele unui pârâu care își are 

izvorul în Poiana Mare, jud. Prahova 

(MDGR, IV, 385). lon Conea, în Țara 
Loviștei, 130, prezintă același nume, Moldisul, preluat 
de Iorgu lordan, în Toponimia, 437, unde este 
menţionat și numele Valea Moldișului din Săcel, jud. 
Maramureș (după Tache Papahagi, Graiul și folclorul 
Maramureșului, 209). lordan a crezut că Moldiş se 
explică prin molidis, derivat al lui molid, cu disimilaţia 
totală a lui i neaccentuat. Numai că acest i nu putea 
să dispară fără a fi rămas un | palatalizat evoluat la i 
semivocalic, deci molidiş ar fi trebuit să dea mol dis, 
apoi *moidis, ca în Molgrad devenit Moigrad. 
Explicaţia propusă nu se confirmă. lorgu lordan mai 
crede că molidiş ar fi cuprins în numele topic vâlcean 


Moldovis, „care trebuie să fi 
având la bază apelativul molidviş 
'loc crescut cu molizi”; prin 
metateza lui d provocată de 
grupul fonetic incomod dv s-a 
«| ajuns la moldivis, apoi la 
moldovis”. Precizăm că Moldovis 
este numele unui pisc al muntelui 
Mălaia. Și tocmai din această 
cauză nu am putea crede că pe 
acest pisc ar putea crește molizi. 
În mod sigur Moldiş și Moldovis se pot explica prin 
mold, moldău cu sufixul —is. O variantă a lui Moldis 
este Molghis care devine Mo!ghis, cu | palatalizat, și 
apoi Molighis. Prin această ultimă variantă, cuvântul 
s-a apropiat de molid. 

În Carpaţii Orientali există trei locuri numite Valea 
Moldisului, cu variante în graiurile locale. 

Numele Moldis se explică prin apelativul mold 
„ridicătură de pământ”, cu sufixul —is, și denumește, 
atât în Carpaţii Meridionali, cât și în cei Orientali, o 
succesiune de ridicături, având pante abrupte în 
dreapta și în stânga albiilor torențiale. Această 
prezenţă, astăzi insulară, ne duce la concluzia că 
moldiş este un cuvânt vechi, prezent astăzi ca nume 
topic în zone de munte. Este posibil să se mai afle în 
locuri necunoscute nouă acum. 

Ne interesează și faptul că moldis are varianta 
măldis, așa cum o găsim ca adverb în expresia a sta 
măldiş „a sta rezemat, înclinat”, cuvânt înregistrat din 
Livezeni — Petroșeni, județul Hunedoara, fiind în DLR 
cu etimologie necunoscută. 


ate aceste nume de persoane și de locuri, 
la care se adaugă topicul Moldău și 
entopicul moldău, sunt în strânsă legătură cu 
puternicul nume topic Moldova, despre care vom 
discuta în numărul viitor. 




















asile Cârlova impune, în cadrul literaturii 

române, mitul poetului tânăr căruia Parcele 

i-au tăiat firele vieţii de timpuriu. E figura 
emblematică a realizării fulgerătoare în câteva poeme 
— cinci la număr. Poeme puţine și dense, nucleare, 
conținând în magma lor fierbinte substanţa proiectivă 
a unui talent de excepție. 

Între destinul rupt al lui Cârlova și destinul rupt al 
lui Labiș se poate pune un semn de identificare 
absolută. Ca și între aceste două destine tragice și 
destinul dramatic al lui Lermontov. 

Întemeietor de limbă, nu de stat, purtător de geniu, 
care e „o pricină de perpetuă tristeţe națională”, 
Vasile Cârlova ne-a lăsat, după cum zice Nichita 
Stănescu, cinci flori și un miliard de absente. 

Autorul Necuvintelor își vrea numele său 
asemenea numelui lui Cârlova, într-o efuziune a 
împărtășirii, a comunicării între poeţi: „Păstor întristat, 
melancolic domn, blană și jupuire de blană, el a spus 
cum nu se poate mai bine, el a spus cum nu se poate 
mai rău, el a exprimat, a urlat pe rând, felurile 
convenției noastre terestre. Domnia sa, păstorul 
întristat. Numele său Cârlova este. E numele, 
singurul în afară de numele meu, pe care mi l-aș fi 
dorit să-l port” (Nichita Stănescu, Fiziologia poeziei, 
București, 1990, p. 222).(...) 

Sunt doi factori indiscutabili care contribuie la 
configurarea mitului Cârlova: e însuși destinul lui 
„rupt” și, bineînţeles, copilăria petrecută la Târgoviște, 
care e chiar cercul magic al sorții și vatră, loc sacru, 
arhetipal, care prin ruinurile sale substanţializau 
Istoria, spiritul „marii treceri” (vorbind în termeni 
blagieni). 

Sufletul vulnerabil adolescentin al lui Cârlova a 
trăit, la cotele cele mai înalte ale intensității, sfâșierea 
generată de acest sentiment al încercuirii destinale. 

Închiderea în cercul magic al sortii ne îndeamnă, 
dată fiind și calitatea sa de ofițer, să ne gândim la 
Walkiriile mitice scandinave care îi alegeau pe cei 
căzuți în luptă și-i duceau în Walhalla lui Odin, 
evocată și de Eminescu. 

Walkiriile lucrau în fondul inconștient al sufletului 
„tare” al lui Cârlova; ele îi preziceau soarta, îi anunțau 
viata și moartea, avântul și căderea. 

Figura lui — statuară, înmărmurită în niște trăsături 
de tânăr nelumit, descinzând parcă de-a dreptul din 
Miorița și opunând cu tot dinadinsul candoarea 
adolescentină veșmintelor cazone constrângătoare — 
e învăluită în cețurile necunoscutului, 
indeterminatului. Biografie subțire, puţină, ca și opera. 
Toate datele pe care le cunoaștem, de fapt, din nota 
necrologică a lui Heliade Rădulescu, se contrau în 
umbra anonimatului și a „miliardelor de absenţe”. 


ceastă nesiguranţă a contururilor biografice 

o observa Ovid Densusianu în /storia sa: 

„Ceva de mister învăluie figura acestui poet. 
A trecut ca o umbră printre noi, fără ca privirile mai 
multora să se fi oprit asupra lui cât a trăit și fără ca 
din mărturii ale timpului să putem ști mai bine cum e 
viata lui” (Ovid Densusianu, Literatura română 
modernă, București, 1995, p. 173). 

De fapt, misterul învăluie figura lui cu aură de 
legendă, din cauza chiar a duratei vieții lui, a vieții lui 
de poet romantic — scurtă, intensă, tragică. E viaţa 
celor atrași în cercul destinal al Walkiriilor. Cerc al 
ambiguităţilor (avânt ascensional — cădere bruscă 
descensională, prospectare vizionară largă — 
îngustare rapidă a viziunii), al încremenirii 
parmenidice, cerc al neîndurării fatumului. Totul e 
scris în sufletul poetului — dulceaţa avântului și 
amărăciunea eșecului, a căderii —, totul e pre-scris și, 
bineînțeles, pro-scris. 

Boala romantică se suprapune — fără pauze, fără 
ocolișuri sinusoidale — morții romantice. Walkiriile îl 
conduc pe Cârlova neabătut spre tărâmul Amurgului 
Zeilor, căci anume încolo îi duce pe războinici Odin, 
susținut de ajutoarele sale. 


Eminescu surprinde, în Epigonii, anume această 
premoniţie „neagră” sub care se pune viaţa 
patriotului: „L-ale ţării flamuri negre Cârlova oștirea 
cheamă”... 

Legendaritatea e susţinută și de incertitudinea 
datelor biografice, neadeverite documentar și rămase 
în zona neclarităţii. Astfel, istoricii literari specifică 
diferite orașe în care s-ar fi născut în 1809: Buzău, 
București, Târgoviște. Până și numele său literar 
provine dintr-o poreclă, familia n-a păstrat nici 
mormântul său (după ce este înhumat la cimitirul 
Madona Dudu din Craiova, rămășițele pământene au 
fost aduse mai târziu la cimitirul Sineasca). 

Nu se știe cu certitudine cauza morții, Călinescu 
combătând presupunerea că ar fi „romantica” ftizie și 
susținând că adevărata pricină ar fi o „prozaică 
dizenterie” (G. Călinescu, Istoria literaturii române de 
la origini până în prezent, ed. Il, București, 1982, p. 127). 

Arborele său genealogic poate fi reconstituit din 
mărturiile imposibil de controlat ale rudelor, unul din 
strămoșii săi îndepărtați presupunându-se a fi Luca, 
episcop de Buzău (la 1583) și mitropolit al 
Ungrovlahiei (din 1622). Colonelul Gr. Lăcusteanu, 
văr primar în braţele căruia a murit, afirmă că pricina 
decesului a fost tifosul. 





Interpretările fanteziste despre boala lui sunt 
foarte multe. (N. Țincu crede că a răcit grav după ce 
a fost la nunta iubitei. Într-o nuvelă din 1858, Pantazi 
Ghica imaginează o sinucidere a iubitei-călugăriţe, 
după ce a păcătuit cu poetul, fapt crezut de lorga.) 
Stirpea sa muntenească e de asemenea sub semnul 
îndoielii, mama sa Sevastița fiind fiică a boiernașului 
Vasile Locusteanu, originar din ţinutul Doljului. 


oetul apare, în mod iarăși misterios, într-un 

pustiu intelectual, remarcat de Ibrăileanu: 

mediul era incult, societatea fanariotizată de 
la începutul secolului al XIX-lea prezenta „un mediu 
inferior sufletește”, tradiţia literară lipsea, căci 
„obscurele și prozaicele versuri ale lui Văcărescu 
apar abia în 1830”, tradiţia găsită de el compu- 
nându-se din câteva stihuri ale lui Momuleanu. 
„Cârlova, consemnează criticul de la Viata 
Românească, nu are la îndemână nici limba literară, 
căci afară de vechea limbă din cărţile bisericești, 
improprie pentru genul poeziei sale, nu exista o altă 
limbă literară. Originalitatea, noutatea lui Cârlova, ne 
apare cu toată claritatea și fără nevoia nici unei 
discuțiuni teoretice, dacă îi comparăm poeziile tuturor 
contemporanilor săi” (G. Ibrăileanu, Scriitori români și 
străini, vol. |, București, 1968, p. 13). 


PR 


Acad. Mihai CIMPOI 


Cârlova prezintă, prin urmare, un 
miracol, o apariție fabuloasă în 
contextul literaturii noastre care 
avea, la acea oră, toate 
însemnele pionieratului firav, 
structural infantil. 


Mitul poetului tânăr (cu destinul „rupt”) - i 


ici întregul tablou bibliografic al operei sale, 
atâta cât a fost scrisă, nu ne este cunoscut, 
în umbra rarefiată a anonimatului rămânând 
„Micile, dar ingenioasele poeme” scrise în românește 
la îndemnul lui lon Voinescu (alături de încercările 
poetice în grecește), traducerile din Hero și Leanaru 
după Musaios și Zaire (un act) de Voltaire. 

Ceea ce cunoaștem sunt cele „cinci flori” (vorba lui 
Stănescu) apărute în pustiul cultural ce-l înconjura — 
Ruinurile Târgoviștei, Păstorul întristat și Înserarea, 
primele sale poezii publicate în Curierul românesc, 
în 1830, cu o prezentare elogioasă a lui Heliade 
Rădulescu, care întrezărea în el „un geniu poetic ce 
făgăduia atât de mult pentru limba românească”, 

Odă oștirii române și Rugăciune, publicate postum în 
același Curier românesc în 1839. 

Apropo de legendaritate și de virtuozitatea de a îi 
variat în poezii, Șerban Cioculescu îndemna, la 1944, 
să respingem convenţionalul portret al ofițerului, 
veridic doar ca echipament, și să păstrăm „imaginea 
unui tânăr însufleţit de toate simţirile momentului 
crucial și tot atât de iscusit în instrumentarea lor 
felurită”. 

Mitul Cârlova începe să se constituie chiar din 
reacţiile encomiastice, idolatrizante ale 
contemporanilor săi: lon Heliade Rădulescu, care îl 
considera „geniu” încă la debut și care scria versul 
memorabil „O stea care răsare chiar într-al său apus” 
(La moartea lui Cârlova) și lancu Văcărescu, care îi 
așază pe frunte „o cunună”, ca semn al recunosștinţei 
pentru modul de a înţelege poezia ca expresie a 
„priceperii fiinţei”.(...) 

Nu întârzie prea mult situarea axiologică, dincolo 
de mitizarea necondiționată, legenaarității 
biografice asociindu-i-se legendaritatea estetică. 
Anul 1830, când apar poeziile cârloviene, devine anul 
de instaurare a unei noi epoci literare. Densusianu și 
Ibrăileanu impun recunoașterea autorului Ruinurilor 
Târgoviștei drept „cel dintâi poet modern”. (...) 

Ca poet modern de tranziţie care „încheia secolul 
al XVIll-lea la un nivel literar mai ridicat decât toți 
predecesorii săi și inaugurează romantismul, 
intuindu-i toate notele esenţiale” apare și în evaluarea 
lui Șerban Cioculescu, la 1944 (Ş. Cioculescu, VI. 
Streinu, T. Vianu, Istoria literaturii române moderne, 
București, 1971, p. 16). 

Legendaritatea lui Cârlova este sinonimizată, 
acum, cu modernitatea. Anul 1830 apare, prin 
urmare, ca un an revoluţionar în poezia română. E 
anul când vechiul cedează locul modernului. 

În chip logic este întrevăzută și o singularitate 
de tip existenţial; poezia sa nu se axează doar pe 
meditaţie lamartiniană și contemplaţie perspectivică 
romantică, din depărtări ce nu angajează fiinţa. 
Neliniștea, suferinţa aduc dimensiunea 
ontologicului implicat. Ovid Densusianu este cel care 
observă primul acest reviriment, decisiv pentru 
îndrumările mitpo(ijetice spre modernitate. Între eul 
cârlovian și lume apare o tensiune de esenţă tragică, 
proiecția alteritativă fiind declinată. (...) 

Acest modus vivendi, acest mod opozitiv 
subliniază superioritatea morală, zarathustriana sau 
hyperionica poziţionare valorică deasupra „lumii de 
jos”, deasupra „cercului strâmt” al Altora. 

Autorul Ruinurilor Târgoviștei rămâne statornic, 
„nemuritor și rece” în cercul magic al destinului său, 
al singularizării sale imperturbabile. 





(Fragmente din volumul Vasile Cârlova. Poetul 
„sufletului mâhnit”, în curs de apariţie la Editura 
Biblioteca, Târgoviște.) 





lon PATRAȘCU 

m petrecut, cu mult folos, 
A rotesenai și personal, trei 

ani în Siria, în funcţia de 
adjunct al ambasadorului. Eram fericit că mă aflam pe 
un tărâm care, din vremuri imemoriale, a făcut parte 
din „salba de lumini” a Mediteranei, adică a unora 
dintre cele mai mari civilizaţii ale omenirii. 

Am avut, astfel, privilegiul de a-mi hrăni mintea și 
sufletul cu mărturii materiale și documentare nu 
numai despre una dintre „perlele” acelei „salbe”, dar 
și cu privire la 
contactele mai 
vechi sau mai 
noi dintre trăitorii 
din Carpaţi și cei 
de pe malul 
drept al 
Eufratului. Nu 
era vorba doar 
de Apolodor din 
Damasc, cel 
care a construit 
podul de peste 
Dunăre, 
repetând isprava 
și la Eufrat. Nu 
erau numai 
figurile de daci, 
păstrate pe monumente din Siria sau de numele unor 
localităţi dobrogene, găsite pe fragmente de scuturi, 
excavate pe teritoriul sirian. Sunt mult mai multe alte 
elemente, care întregesc o imagine frumoasă a 
contactelor româno-siriene, de-a lungul veacurilor. 





gândeam la negustorii acestei urbe, 

intermediari ai unor schimburi străvechi, 
care făceau ca lemnul, mierea, ceara și cerealele 
noastre să ajungă în Orientul Apropiat, în schimbul 
tesăturilor, mirodeniilor, citricelor, alămurilor și 
armelor. Istoria ne mai spune că, tot la Alep, a fost 
exilat de turci domnitorul Petru Vodă cel Tânăr, 
împreună cu mama sa, doamna Chiajna. De aici era 
și arhidiaconul Paul care, în secolul al XVII-lea, l-a 
însoțit pe tatăl său, Patriarhul Macarie al Antiohiei, în 
cele două călătorii ale sale în Ţările Române. 

La Alep a ajuns și primul tipar în limba arabă, 
dăruit de domnul muntean, Constantin Brâncoveanu. 
Pentru un timp, la curtea domnitorului a poposit fostul 
mitropolit de Alep, Atanasie Dabbas, ca reprezentant 
al creștinilor din Siria și Liban. La noi, a deprins el 
meșteșugul de tipograf, 
avându-l ca dascăl pe 
Antim Ivireanu, 
cărturar, artist, gravor, 
care ulterior a devenit 
Mitropolit al Ţării 
Românești. Împreună, 
ei au scos edițiile 
bilingve (greacă și 
arabă) ale 
Liturghierului și 
Ceaslovului, la 
tipografia de limba 
arabă, existentă la noi 
din 1700. 

Tipografia donată 
de Constantin 
Brâncoveanu a fost dusă de Dabbas și instalată la 
Alep, unde au fost imprimate, imediat, primele 11 
titluri de cărți creștine, cu caractere arabe. Printre ele, 
era și Psaltirea de la Alep (1706), care reproducea 


DP oposind de mai multe ori în orașul Alep, mă 


Citadela din Alep 





Fertilităţii. De aceea, 





Un argeșean prin lume 


Repere ale raporturilor româno-siriene 


stema domnitorului muntean, ca semn al 
recunosștinţei sale faţă de acesta. Tipografia a avut un 
rol determinant în renașterea culturii siriene și arabe. 
Lui Atanasie Dabbas îi datorăm noi, românii, și prima 
traducere în limba arabă a operei de morală filosofică 
a lui Dimitrie Cantemir Divanul sau gâlceava 
înțeleptului cu lumea. Manuscrisul acestei traduceri a 
fost descoperit, în 1970, în biblioteca unei mănăstiri 
din Liban, de academicianul Virgil Cândea, istoric și 
orientalist (1927-2008), cunoscut drept „slujitor al 
științei și credinței”. 

Oricine vizitează Alepul 
înţelege de ce acest oraș nu 
putea lipsi din centrul culturii și 
civilizației siriene. Ca și 
Damascul, se mândrește și el 
cu faptul că este locuit, fără 
întrerupere, de peste 4.000 de 
ani. Apoi, prin graţie Divină, 
Alepul este așezat în una dintre 
cele mai mănoase regiuni ale 
Siriei, la încrucișarea axelor 
est-vest ale biblicului Corn al 





E 


poate, un poet sirian 
compara Alepul cu „o 
piatră nestemată, un 
giuvaer de preţ, așezat 
într-o cutiuță de catifea 
verde”. 


n capitol 

special în 

raporturile 
româno-siriene este 
reprezentat de cele două 
călătorii în Moldova și 
Tara Românească, din 
secolul al XVII-lea, ale 
patriarhului Macarie al 
Antiohiei, însoțit de fiul la: 
său Paul, arhidiacon de Alep. Jurnalul de călătorie, în 
limba arabă, întocmit de Paul de Alep, cunoscut sub 
numele de Călătoriile lui Macarie, Patriarhul Antiohiei, 
s-a dovedit, peste timp, o prețioasă sursă istorică cu 
privire la realităţile politice, sociale și, mai ales, 
religioase, precum și 
despre personalităţi, 
tradiţii și monumente de 
mare interes pentru 
istoria românească și 
sud-est europeană. 
Patriarhului Macarie îi 
datorăm traducerea în 
limba arabă a Cronicii 
Valahiei sau Letopiseţul 
Țării Românești, de la 
1292, la 1664. Totela 
realizat versiunea în 
arabă a multor lucrări, 
inclusiv Viata Sfintei 
Paraschiva. 

În Jurnalul lui Paul de Alep găsim o însemnare 
prețioasă, poate printre primele, despre Catedrala 
Patriarhală din București. El nota: „... apoi am făcut în 
ea slujbă de sfințenia apei și Prea Sfinţia Sa, 


Patriarhul Macarie, a stropit-o potrivit pravilei, căci 
până acum nu fusese încă terminată și, prin urmare, 
nu era târnosită”. Despre Mănăstirea de la Curtea de 
Argeș, Jurnalul consemnează aprecierea că aceasta 
„este una dintre minunile lumii”. Aici, se cuvine să 
intercalez o coincidenţă istorică sau arc peste timp, 
nu știu cum să-i spun. Este vorba de opera 
monumentală a ctitorului acestei mănăstiri, intitulată: 
Învățăturile lui Neagoe Basarab către fiul său 
Theodosie, care are un corespondent oriental. Cel 
puțin așa mi se pare mie. Povestea spune cam așa: 
Prin secolul al V-lea e.n., un înțelept cu numele de 
Ahtiar se retrăsese la un schit de lângă Alep. El a 
lăsat „învăţăturile” sale către nepotul după frate, 
redactate în limba aramaică sau siriana veche. Textul 
respectiv se regăsește astăzi, aproape identic, în 
Povestea lui Lugman și învățăturile sale către fiul său. 
De precizat că, în limbile semite, Lugman sau 
Loqman înseamnă înţelepciune. 


trebui pomenită și decizia domnitorului 

moldovean, Constantin Mavrocordat, de a 
introduce studiul limbii arabe la Academia 
Domnească din lași (1742). După ce a devenit domn 
al Valahiei, tot el a dispus rezidirea Bisericii Sfântul 
Spiridon din București, care trimitea danii substanţiale 
pentru Patriarhia din Antiohia. De fapt, călătoriile 
patriarhului Macarie în Ţările Române, în drumul său 

Mănăstirea Sfântul Simion, Stâlpnicul,de lângă Alep 


spre Ucraina și Rusia, urmăreau strângerea de 
ajutoare pentru Patriarhia pe care o păstorea. 
Desigur, aceasta nu știrbește cu nimic valoarea 
excepţională a însemnărilor din Jurnalul lui Paul de 
Alep. 

Ca peregrin al Orientului, am pornit și pe urma 
icoanei făcătoare de minuni a Maicii Domnului cu 
Pruncul, pictată cu peste 400 de ani în urmă, pe lemn 
de santal, pe care patriarhul Justinian a primit-o, în 
1958, de la episcopul sirian Samaha. Ca urmare a 
unui vis al patriarhului nostru, icoana a ajuns la 
Mănăstirea Ghighiu de lângă Ploiești. La Ghighiu, 
mi-am amintit că gestul lui Samaha avea un 
precedent. Prin anul 1587, patriarhul loachim al 
Antiohiei a dăruit o minunată icoană episcopului de 
Rădăuţi, Gheorghe Movilă, icoană ce se păstrează 
astăzi la Mănăstirea Suceviţa. Revin la Macarie, 
pentru a aminti că el a donat, pe vecie, Bisericii Trei 
lerarhi din lași, Moaște ale Sfântului Vasile cel Mare, 
respectiv maxilarul superior. 

Contactele religioase româno-siriene, descrierile 
amănunțite din Jurnalul lui Paul de Alep sunt încă o 
dovadă că mănăstirile, bisericile, schiturile și alte 
lăcașuri de cult deţin o pondere decisivă în 
conturarea identității noastre naţionale. 








Scrisoare din Auckland 


Cristian S. CALUDE 


n această scrisoare voi prezenta 
| uratonie de vară (în Auckland 
vara începe în ajunul Crăciunului, 
al 19-lea pentru noi aici) printr-un mini- 
jurnal pentru perioada 4 dec. 2010 — 
4 ian. 2011. 


4 dec.: vara a sosit mai 
devreme. Zilele cu cer albastru și soare 
puternic sunt excelente pentru plajă și 
tenis, dar sunt departe de ideal pentru 
agricultură, care suferă de lipsa de 
ploaie. Am terminat raportul anual și 
cel sabbatic (ultimul, de care am vorbit 
în scrisoarea anterioară, este postat la 
http://www.cs.auckland.ac.nz/-cristian/ 
sabbatical2010 report.pdf). 


5 dec.: Am împodobit bradul 
(care va fi colectat pe 10 ian.), casa, și 
terasa. Testăm noua mașină (bluetooth 
în special) și sistemul de navigaţie. 
Dintre toate limbile oferite adoptăm o 
voce feminină care dă comenzile într-o 
engleză din timpul reginei Victoria („we 
are amused” de modul cum sunt 
pronunțate cuvintele Maore — „we are 
not amused” este formula folosită de 
regină pentru a dezaproba). Nu 
respectăm traseul indicat și admirăm 
viteza cu care sistemul „recalculează” 
(mereu) un nou traseu. Software-ul va 
fi curând îmbunătăţit pentru a ţine cont 
și de cât de congestionat este traseul. 


6-18 dec.: Tenis regulat, pre- 
Crăciun „parties”, o seară plăcută cu 
doi studenţi graduaţi. Cei 10 cm de 
zăpadă au creat haos în Anglia și în 
special la Heathrow, drept urmare, 
niște prieteni din Viena și-au amânat 
vizita în NZ. Numărul de probleme de 
rezolvat are deja două cifre, dar fac 
progrese: sper să ajung cu o datorie 
mai mică de cinci probleme până în 
2011. 


23 dec.: „Party” în stil românesc 
(fără o oră pre-stabilită pentru plecare) 
la un prieten (englez); rezistăm tentaţiei 
de a folosi piscina, deși sunt 27 de 
grade. 


24 dec.: în ajunul Crăciunului 
vorbim prin skype cu copiii, Andreea și 
Paul (în Anglia), ciocnim o cupă de 
șampanie și deschidem cadourile de 
Crăciun. Am ţinut post, dar am uitat să 
facem „scutecele Domnului”, o tradiţie 
(culinară) din vremea copilăriei mele 


petrecută la Galaţi (a se vedea 
(http://www.culinar.ro/forum/continut/ 
Retete-in-imagini/13770/Scutecele-lui- 
lisus). 


25-26 dec.: Mergem la niște 
prieteni care au cumpărat recent o 
casă de vacanţă la nord de Auckland: 
Mangawai Heads. Crăciunul neo- 
zeelandez nu se serbează cu cârnaţi, 
caltaboși și sarmale, ci cu salată de 
fructe de mare și capșuni stropite cu 


frișcă. După masă nu 
mergem prin nămeti 
(numai eu regret), ci 
ne plimbăm pe plajă, locul favorit al 
localnicilor pentru serbările de vară. 


26 dec.: Revenim în Auckland 
după masă, de „Boxing Day”, cea mai 
importantă zi a anului pentru 
cumpărături: în mod tradiţional, sunt 
oferite cele mai mici preţuri („Boxing” 
vine de la împachetat, nu de la sportul 
pe care nu l-am apreciat niciodată). 





Cumpărătorii sunt mai prudenţi decât în 
alţi ani, așa că „Boxing Day” va fi 
extinsă (chiar „îmbunătăţită”) nu numai 
până la sfârșitul anului, dar probabil și 
în ianuarie. Telefoane la familie și 
prieteni de pe diverse meridiane. 


27-31 dec.: Lucrez Ia lista de 
probleme, dar mesajele, citite cu o 
adicție asemănătoare cu cea a 
fumătorilor, aduc noi probleme (inclusiv 
aceea de a scrie prezenta scrisoare 





până pe 6 ianuarie...). Vom avea 
„scutecele Domnului” pentru ajunul 
Noului An. 


31 dec.: Mergem la Revelionul 
organizat de „Doina”, Asociaţia 
Românilor din Auckland, 
http://www.doina.co.nz, la casa Daneză 
(voi vorbi despre „Doina” într-o 
scrisoare viitoare). Atmosferă 
românească. Moisil lucra de Revelion, 
pentru a avea spor tot anul; eu trebuie 
să dorm bine, căci lucrez (cel mai 
inspirat) în somn. 


01 ian.: urmărim pe CNN venirea 
anului 2011 pe diverse meridiane. 
Concurenţă sudică: cu 5 milioane de 
dolari poți deveni capitala lumii a 
artificiilor (Sydney), dar nu poți 
împiedica Auckland-ul să fie primul 
oraș mare în care vine noul an. (Câte 
utilizări mai raţionale s-ar putea găsi, 
mai ales în perioadele de criză, pentru 
banii „arși” pe artificiile de Anul Nou?) 
Împreună cu doi prieteni facem o 
plimbare de câteva ore în nordul 
orașului, iar seara avem prima partidă 
de tenis (dublu) a anului. 


03 ian.: vizita unui student care 
lucrează simultan la două doctorate, 
unul în informatică teoretică (cu mine, 
terminat, dar încă nesusţinut oficial) și 
altul la Universitatea din California 
(Berkeley) în inteligenţă artificială. 
Universitatea din Auckland permite 
studenţilor doctoranzi să lucreze pe 
alte meridiane: am un astfel de 
doctorand care este angajat de Google 
în California și vine în Auckland două 
săptămâni pe an (emailul și skype sunt 
folosite pentru comunicarea curentă). 


04 ian.: Ziua Elenei: începem cu 
tenis propriu-zis, apoi urmărim în direct 
tenis feminin la campionatul ATP din 
Auckland (românca Simona Halep a 
trecut în prima rundă de japoneza 
Ayumi Morita cu 6-0,7-6), continuăm cu 
o comedie ușoară (Fokkers, ediţia a 
treia); telefoane și skype. 





Din învățături... 








ăci din legea cea veche încă am să 

vă aduc aminte: „Cu ce oare — grăi 

filosoful Aristotel către împăratul 
Alexandru, întrebându-l —, cu ce ai luat și ai 
biruit toată lumea?” Și răspunse Alexandru 
către Aristotel, zicând: „Dacă mă întrebi, atunci 
ascultă-mă, să-ţi spun: cu trei lucruri am biruit 
eu lumea toată, întâi cu cuvântul adevărat, al 
doilea cu judecată dreaptă, al treilea cu mână 
întinsă, căci n-am strâns avuţie, ci am miluit 
slugile și oștenii. lar ei, pentru mila cu care 
i-am miluit, nu și-au cruțat viaţa înaintea mea. 
De aceea am biruit lumea toată.” Și birui aici cu 
cuvântul împăratul Alexandru pe Aristotel 
filosoful. Și zise și filosoful însuși că cu aceste 
trei lucruri un om poate să biruiască toată 
lumea. 

Deci, fraţii mei, vedeți pe acest Alexandru, 
elin fiind, și el cu aceste trei lucruri câtă lume a 
biruit și ce nume și-a înălțat! Dar voi, fiind din 
fire creștini, se cuvine și vouă să îndepliniți 
aceste trei lucruri, și încă să mai adăugaţi fapte 
bune, pe care le iubește Dumnezeu. lar 


Dumnezeu va înălța numele voastre cu slavă în 
viața aceasta, și nu numai în viaţa aceasta, ci și 
în împărăţia cerească va odihni sufletele 
voastre, împreună cu cei drepţi. De aceea vă 
zic să fiţi cu mâna întinsă către toți, însă nu cu 
părtinire, ci fiecăruia după fapta sa; după cum îi 
este fiecăruia slujba, așa să aibă și milă. Și pe 
toți să-i miluiești, și pe săraci, și pe slugile tale, 
și pe străini, însă cu socoteală. lar sufletul tău 
să nu-l uiţi, ci din toate milele pe care le vei 
face pentru toţi, socotește mai ales ca sufletul 
tău să fie miluit. Pentru că toţi aceștia fiind, 
dacă nu-i vei milui, ei mai au nădejde în alţii, 
că-i vor milui, dar sufletul omului nu are nădejde 
de la nimeni să-l miluiască, ci numai la mila lui 
Dumnezeu și la trupul în care locuiește. Căci 
acestui trup îi este la îndemână și e volnic în 
viaţa aceasta să-și piardă sufletul sau să-l 
mântuiască. El poate face să fie miluit și 
dobândit sau, dacă va face după voia sa însăși, 
să-și piardă și sufletul, și trupul, și aceasta o 
poate face și este la mâna lui. 








Florea FIRAN 


seist și poet, teoretician al 
= cutuni politolog și gazetar. 


S-a născut la 5 mai 1919, în 
Curteana-Crețești, judeţul Gorj — a 
murit la 11 iunie 1995, la Madrid. 
Este al treilea dintre cei opt copii ai familiei de țărani 
Uscătescu și cel mai mare dintre cei trei băieţi. Vasile, 
fratele cel mai mic, a plecat și el în Occident, 
încurajat de exemplul lui George, dar în împrejurări 
mai dramatice, scăpând ca prin minune de gloanţele 
grănicerilor, când trecea Dunărea. Vasile s-a stabilit la 
Madrid; o perioadă a fost ministrul Turismului, și a 
venit de multe ori în România pentru promovarea 
turismului între cele două ţări. Celălalt frate, Tiberiu 
Uscătescu, jurist în București, poartă frumoase 
amintiri fratelui mai mare, cu ușoare unde de tristețe 
și mâhnire că n-a fost bine înteles de către cei care 
au avut o cât de mică reţinere faţă de legăturile 
acestuia cu țara, înainte de '89, considerat de unii 
„colaboraţionist“. George Uscătescu urmează clasele 
primare în localitatea natală, Liceul „Tudor 
Vladimirescu“ din Târgu-Jiu, bacalaureatul 
susținându-l la Craiova, în 1937. Intre 1937 și 1940 
este student la Facultatea de Litere și Filosofie a 
Universităţii din București. Cu sprijinul lui Nicolae 
lorga obţine o bursă de studii în Italia, susținând la 
Roma două doctorate: unul în litere și filosofie (1941), 
altul în drept (1943). O perioadă a trăit din scris, în 
talia, legat sufletește de ţara lui Dante, devenind bun 
prieten cu Giulio Andreotti, premierul Italiei și ministru 
de externe pentru o lungă perioadă de timp. Al Doilea 
Război Mondial pare a fi motivul rămânerii în 
străinătate, G. Uscătescu stabilindu-se în Spania, 
unde este naturalizat în 1955. Mai întâi devine 
profesor de filologie romanică la Universitatea din 
Barcelona, iar din 1971 titular al Catedrei de teorie a 
culturii și estetică generală la catedra lui Eugenio 
D'Ors, la Universitatea din Madrid. Are o pregătire 
solidă, cunoaște bine multe limbi străine și a creat o 
operă valoroasă și actuală despre destinul culturii și 
al omului modern. Monografia Erasmo (1969), care 
i-a adus un premiu literar important al Spaniei și l-a 
afirmat deplin, este primul lui studiu tradus în limba 
română, de Darie Novăceanu, cu o prefaţă de Zoe 
Dumitrescu-Bușulenga (1982). 





N 
n perioada studenţiei debutează cu versuri în 
| revista Tinerețea (1939) și își începe activitatea 

literară ca poet și cercetător de literatură 
română și italiană, activând în Societatea „Prietenii 
istoriei literare“, alături de critici importanţi ca Haneș, 
Șerban Cioculescu și Vladimir Streinu, prietenul său 
cel mai apropiat. In 1940, Facultatea de Litere din 
București publică volumul Leopardi văzut de noi, în 
care el figurează cu un studiu privind poemul 
leopardian Canto notturno di un pastore nel Asia. 
Remarcat în spaţiul iberic și italic, G. Uscătescu este 
ales președinte al Societăţii iberico-americane de 
filosofie și al Societăţii internaţionale de studii 
umanistice „Giovani Gentile“ din Roma. Devine 
profesor emerit al Universităţii Complutense din 
Madrid, distins cu Premiul „Alfonso Vittorio Giardini“ 
pentru unitatea europeană, acordat în 1964 la Roma, 
după apariția volumului Profetas de Europa (1962). 
Un profil spiritual complet al autorului îl dă Florin 
Manolescu în Enciclopedia exilului literar românesc 
publicată în 2003. 


revenit de mai multe ori în ţară, a colaborat 

la România literară și alte publicaţii, și a 
tipărit o serie de cărţi: Poezii (1981), Brâncuși și arta 
secolului (1985), Procesul umanismului (1987), 
Trilogia culturii (1987), Ontologia culturii (1987), 
Pledoarie pentru Europa (1990). A redactat textul 
pentru prezentarea României în Enciclopedia de la 
Cultura Espafiola (Editura Nacional, Madrid, 1963). In 
același timp, a fost suspectat de „colaboraţionism“ și 
izolat. Horia Vintilă, unul dintre redactorii revistei 
Destin, alături de A. Răută și G. Uscătescu, și-a dat 
demisia pentru motivul că nu era de acord cu 
atitudinea publicaţiei, considerată „favorabilă 
regimului de la București“ (Ethos, nr. 1/1973). La 
asemenea acuzaţii, G. Uscătescu a răspuns în 
paginile revistei Destin, cu articolul Este posibilă 
întoarcerea? (Caietul nr. 24-25/1975). În 1992 G. 
Uscătescu devine membru de onoare al Academiei 
Române. 

In exil scrie și publică, în limba spaniolă, studii de 
filosofie, teoria culturii, politologie, iar în limba română 
versuri, eseuri, articole și cronici. Colaborează la 
revistele Destin, Orizonturi, Cuvântul în exil, Caete de 
Dor, Fiinta românească, Revista scriitorilor români 


Gian a păstrat relaţiile cu România, a 


George Uscâtescu 


AT 


ș.a. Activitatea sa culturală „strict românească“ se 
regăsește în cele 25 de volume ale revistei Destin 
(1951-1972), al cărei fondator și director a fost, iar în 
alte 25 de volume ale aceleiași reviste sunt publicate 
poeziile sale scrişe în limba română și reunite ulterior 
în șase volume. Intr-o convorbire cu Horia Bădescu, 
G. Uscătescu mărturisea că revista Destin a fost „un 
titlu de orgoliu“ pentru el: „Am reușit — foarte tânăr, 
înainte de 30 de ani —, să încep cu curaj ceva care să 
unească exilul dincolo de marele fenomen al 
destrămării și al dezbinării, într-o acţiune comună“. 

Și, mai departe, arată că a reușit să reunească „toate 
valorile românilor de peste hotare și, când s-a putut, 
și ale celor din ţară. In ultimul timp am avut 
colaboratori pe Noica, pe Comarnescu, pe Zoe 
Dumitrescu-Bușulenga, l-am avut pe Mihnea 
Gheorghiu. [...] Toată memorialistica lui Eliade, de 
pildă, s-a publicat aici. Toată poezia lui Stamatu s-a 
publicat aici. Toată poezia lui Caranica și a lui Ștefan 
Baciu s-a publicat în colecţiile noastre. De la Bazil 
Munteanu până la muzicologi importanți, latinisti, 
Herescu, Brăiloiu, Enescu în ultimii ani de viată, Tilea, 
Lupaşcu, N.P. Comnen, un mare diplomat care și-a 
publicat memoriile din misiunea lui în Ungaria în 1919 
cu Armata Română, Antoniade, bătrânul cercetător al 
Renașterii au avut o tribună la revista Destin. Părerea 
mea este că acest patrimoniu va face într-adevăr ca 
cei care am fost la Destin să ne avem asigurat un loc 
cel puţin în bibliotecile românești“. Intre colaboratori 
se numără Mircea Eliade, cu fragmente din romanul 
Noaptea de Sânziene, din 
nuvela La ţigănci, schiţa 
Intr-o cazarmă, nuvela 
Ivan, Amintiri din liceu, 
Pagini de jurnal — larnă în 
Mexic, Jurnal parizian; 
Vintilă Horia, cu 
Premisele unui 
revizionism românesc, 
Eminescu și cultura rusă, 
Sfârșit de exil, schiţă S.F., 
Simbolul unei arestări 
(articol de atitudine la 
arestarea lui Constantin 
Noica), fragmente din 
romanele La septieme 
lettre şi Journal d'un 
paysan du Danube; Basil 
Munteanu cu Mihail „08 
Eminescu. Dualismul său | ag 
creator și Culmile 
literaturii românești 
moderne; lonel Jianu: 
Amintiri despre Brâncuși, 
Amintiri despre Mircea 
Eliade; Constantin Noica: 
Structura oricărei legende 
despre Brâncuși, Valeriu 
Anania (versuri), Virgil 
lerunca (fragmente de 
jurnal, versuri și recenzii) etc. 

In 1965, când revista și colecția Destin împlineau 
15 ani de la apariţie, un grup de scriitori își aduceau 
omagiul lor, între aceștia și Mircea Eliade care afirma: 
„Când se va scrie istoria culturii românești în exil, 
revista și colecția Destin va alcătui un capitol 
pasionant. [...] Ca și Luceafărul în 1948—1949, 
precum și Revista scriitorilor români după 1962 și 
Ființa românească după 1963, revista lui George 
Uscătescu a încurajat toate orientările literare și 
tradițiile culturale. Scriitori care, în țara liberă, ar fi 
colaborat exclusiv la Gândirea sau la Sburătorul, la 
Viața Românească sau la Iconar, şi-au dat întâlnire în 
Destin așa cum și-au dat în paginile tuturor revistelor 
literare din exil.“ 

In același volum, Ștefan Baciu menţiona: „Acei 
dintre noi care într-o zi vor avea privilegiul să se 
întoarcă într-o ţară liberă (nu liberalizată), nu se vor 
întoarce nici cu vilele din Mar del Plata sau Nisa, nici 
cu Cadillacurile sau Buick-urile de ultimul tip, ci 
într-un cufăr sau într-o ladă cu colectia revistei Destin, 
care alături de Ființa românească și de Revista 
scriitorilor români, înfăptuiri de dată mai recentă, dar 
de merit egal, vor putea lega acolo în Țară, firul rupt 
de Istorie, pe care Destin l-a urmat în mod exemplar“. 


Destin, G. Uscătescu scria că elementele 
române de cultură de peste hotare „constituie pe 
măsura autenticităţii lor nu simple mănunchiuri sau 
individualități deplasate din spaţiul lor normal de 
creaţie în spirit, ci adevărate frânturi de Țară, 
reprezentând întreg universul românesc“. 
De fapt, pentru G. Uscătescu exilul a însemnat un 

timp „al căutărilor neîncetate a căminului pierdut; 
timpul profundelor dorinţi omenești de singurătate. 
Timpul oamenilor fără patrie, care, fără încetare, 
caută orizonturile mărilor legendare, malurile unei 
insule iubite, care este Patria“ (Ștefan Chendi). 

Volumul EI tiempo de Ulise (1963) cuprinde eseuri 
despre Louis-Ferdinand Celine, Pierre Drieu la 
Rochelle, Ernst Junger, Carl Gustav Jung, Martin 
Heidegger, Constantin Noica, Dan Botta, Ștefan 
Lupașcu; Nou itinerar (1968), scris și editat în limba 
română, include articole, studii apărute în revista 
Destin și unele conferințe rostite în diferite ocazii de-a 
lungul anilor de pribegie. 

Referindu-se la poezia scrisă de G. Uscătescu, 
Mircea Popa apreciază că „în ciuda depărtării de ţară, 
el scrie o poezie perfect încadrabilă în regimul poeziei 
noastre a anilor '70. Este o poezie cu fibră elegiacă și 
meditativ-filosofică, apropiată de școala de poezie a 
Stelei clujene, o poezie care îmbină în chip ingenios 
moștenirea tradiţiei interbelice cu registrul post- 
modernist al anilor din urmă“. 

In volumul Nemesis y libertad (1968) reunește 
eseuri consacrate unor personalităţi ale culturii 
românești: Eminescu, Blaga, Brâncuși, Eliade, Noica, 
Dan Botta, Ștefan Lupaşcu etc. 

Constantin Noica îl numea pe G. Uscătescu 
„secretar al culturii europene. Așa fiind, el se 
definește prin întreaga sa operă, mai degrabă decât 
prin câte o lucrare singulară“. Marele filosof pledează 
pentru traducerea în limba română a principalelor 
cărți ale lui G. Uscătescu, între care și Estructuras de 
la imaginacion (1976), unde „înfățișează critic 
problemele extraordinarei demonii a imaginaţiei 
dezlănţuite de omul modern cu cinematografia, arta și 
chiar cu viziunile politice, comentând pe Rubliov, pe 
Charlot, pe Rouault, pe Chagall și pe Eisenstein, 

—— vorbind despre spatiu și timp în 
„ |cinematografie, despre utopia 
tehnocrată, Saint-Simon și Cioran, 
despre teatrul de avangardă sau 
despre spectacol și Zarathustra, 
despre arta veacului și Brâncuși, 
despre actualitatea lui Cervantes, 
a lui Velâsquez și profetismul lui 
Goya, despre Musil, Rilke, Pound 
și China — această China a 
„| prezentului, dar și a viitorului —, ca 
__] și despre Wittgenstein, școala de 
la Frankfurt, Foucault, revista Te/ 
Quel, gnoza de la Princeton și 
trilogia economică a lui 
Goldbraight. Nu e un inventar de 
nume; este un referat de secretar“ 
(Ramuri, nr. 2/1982). 

Ontologia culturii (1987), volum 
antologic, cuprinde fragmente din: 
EI Teatro occidental 
contemporâneo (1968), 
Introduccion a la ontologia de la 
cultura (1983), Idea del arte 
(1975), Estructuras de la 
imaginaci6n (1976), Fundamentos 
de estetica y estetica de la 
imagen (1979), cu un cuvânt 
introductiv al autorului. 

Oricare dintre zecile de volume 
semnate de G. Uscătescu, scrise în limba română și 
spaniolă, dau măsura talentului său. 


obsedează. Timp de aproape patru decenii — 

Problema Europei (1949), De la Machiavelli 
la rațiunea de stat (1951), Europa absolută (1953), 
Procesul umanismului (1968) (cu o ediţie în limba 
română, 1987), Machiavelli și pasiunea puterii (1969), 
Filosofia spaimei (1985), Europa, utopia noastră 
(1978) — George Uscătescu este preocupat să 
întreprindă analize fenomenologice, metafizice, 
dialectice asupra Europei, să ofere o imagine cât mai 
inteligibilă, coerentă și exactă a trecutului și viitorului 
ei, legată de problematica omului. Constanţa acestui 
demers, firul unificator este umanismul. Două sunt 
sursele: Machiavelli, cu umanismul real, și Erasmus, 
cu ideea unei incipiente comunităţi europene prin 
Reşpublica litterarum. 

In secolul XX — caracterizat de George Uscătescu 
drept o „civilizaţie planetară, aflată sub semnul 
științei, al tehnologiei și al ciberneticii [...], cu mutații 
în structura personală, a omului ca atare, în 
creativitate, în cultură“ — se observă un vast fenomen 
de distorsionare și subminare a valorilor. Autorul 
denunță „imperiul crescând al subversiunii, al 
distorsiunii profunde și al disprețului pentru valori. [...] 
Predomină «sensul istoriei» [...], triumțul istoriei pe 
deaşupra triumfului culturii“. 

„Intoarcerea omului la propria-i esenţă, la propria 
lui intimitate, unde zac neștiute valori, nebănuit de 
rodnice“, este flamura sub care a luptat, neobosit, 
George Uscătescu. 


DD se Europei și al umanismului îl 





Vilele și palatele florentine sub 
influenţa anglo-americană în anii 1800 


puternică în cultură și arhitectură, influență 
e a făcut ca Bucureștiul să fie numit „micul 
Paris”, așa a fost și în Florenţa, unde influenta 
franceză și cea anglo-americană au fost aduse de 
numeroșii străini ce locuiau în Toscana-Florenţa. 
Caracteristica florentină, numită florentinitas 
(„florentinitate”), cunoscută în întreaga lume, este 
prototipul orașului 
medieval și renascentist 
scufundat în verdele 
parcurilor și al florilor cu 
parfumul lor, cu locuinţe 
somptuoase și coline 
blânde, cu chiparoși 
înalţi ce se proiectează 
spre cer. Această 
arhitectură este de fapt 
în mare parte o creaţie 
dezvoltată de 
comunitatea anglo- 
saxonă florentină din 
secolul XIX ce se 
inspira din arta 
florentină și din 
Risorgimento-ul liberal. 
Panorama florentină 1 
a arhitecturii civile în prima parte a secolului XIX a 
fost caracterizată de la început ca fiind neoclasică 
prin lucrările arhitecților timpului (Giuseppe Del 
Rosso sau Giovani Battista Silvestri) sau austeră și 
riguroasă, clasică, după 1815, cu aportul arhitecţilor 
Pasquale Poccianti sau Gaetano Baccani. Incepând 


A șa cum în România influenta franceză a fost 





cu jumătatea secolului XIX, figura predominantă este 
arhitectul Giuseppe Poggi, care în acel timp se 
ocupa în mod special de clădiri particulare cu un 
caracter clasic „naţiona!”, în armonie cu unificarea 
politică, dar și în continuă căutare a unui limbaj 
arhitectural comun, neorenascentismul, nu numai de 
influentă florentină, ci și romană sau venețiană, iar 
uneori și cu reveniri la „toscanitatea” depășită și 
provincială ce plagia stilul renascentist și manierist. 
In perioada anilor 1860, stilul influenţat de maniera 
unităţii politice a ţării, de factură Poggi, de data 
aceasta de ascendență internațională, în mod 
deosebit pariziană, dar și austriacă sau engleză, a 
dus la reorganizarea urbanistică și deci crearea 
noului oraș Florența, capitala după Torino (dar 
înaintea Romei) a Italiei Regale. 

In perioada anilor de influenţă a arhitectului 
Poggi, modelul arhitecturii a fost cel francez din 
perioada lui Napoleon al Ill-lea: urbanistic este vorba 

de bulevardele în stil parizian (după dorinţa baronului 
Georges-Eugene Haussmann) și mobilier intarsiat și 
aurit ce ne duce cu gândul la modelul francez din 
1700 (vezi vila Favard situată pe malul râului Arno, 
vila Strozzi al Boschetto). Influențe engleze se văd în 
parcurile și grădinile desenate de Poggi după 
modelul Landscape Gardening (vila Ventaglio sau 
cele din Viale dei Colli). _ 

In ultimul sfert 
de secol, englezii 
și americanii 
influenţaţi de 
curentul istoricist, 
de romanele 
istorice, dar și sub 
influenţa spirituală 
a culturii 
preraffaelite, au 


| după modelul 
auster și romantic 
al Evului Mediu, 
dar și cu idealul 
Umanismului. 
Aceștia au ales 
pentru casele lor 
tablouri autentice sau copii unde putem admira stilul 
pictorilor adepţi ai curentului artistic 1200-1400. 
Exemplul cel mai evident al dorinţei de a se întoarce 
la originea „toscanităţii” neprovinciale, aș spune chiar 
deschizătoare de orizonturi moderniste, este Villino 
Trollope din Piazza Maria Antonia (actuala Piaţă a 
Independenţei). Pentru 
anglo-americani, stilul casei 
florentine era reprezentat de 
casa Elisabethei Barrett 
] Browing din via Maggio, 
perfect armonizată cu casele 
din împrejurimi aparţinând 
nobilimii decadente și cu cele 
îi populare aparținând 

i meșteșugarilor (un alt exemplu 
este La Torre, care 
aparținea familiei dei 
Marsilli, situată în 
borgo Sant Jacopo, 
.] locuită de scriitoarea 

ii americană Edith 
Burr, sau rafinatul 
„palagetto” — un mic 
palat — renascentist 
“| de la 1400 al cărui 

| proprietar era criticul 
"] de artă Herbert 

| Percy Horne, din via 
dei Benci, restaurat 
între anii 1911-1914). 


Vincigliata” (fotografia 1), 

proprietar Jonh Temple Leader, 
reconstruit cu puternice valenţe 
neomedievale, era motiv de admiraţie, dar 
în scurt timp familiile florentine nobile, 
culte, rafinate, cosmopolite, precum și 
noua burghezie antreprenorială s-au 
adecvat tendinţelor Noului Ev Mediu și 
cultura din anii 1400 va deveni elementul 
dominant în arhitectură, mergând până pe la 
jumătatea secolului XX. Așa-zisul Florentine Style, 
pus în practică de meșteri foarte pricepuţi, va fi 
exportat în cele mai prestigioase reședințe engleze și 
americane. Dintre casele mai semnificative ale 
acestui nou stil (totul bazat pe accente ale Evului 
Mediu, dar si neorenascentist și cu influenţe 
preraffaelite) nu se poate să nu amintim Villa dello 
Strozzino din Bellosguardo, proprietar pictorul John 


P vilele suburbane, „Castelul 


restaurat casele lor 

Roddam Spenser Stanhope, ce a 

locuit aici până la moartea sa în 1908. El este unul 
dintre cei ce s-au ocupat de păstrarea și salvarea 
patrimoniului arhitectural naţional, ameninţat de 
politica nouă de demolare și reconstruire a cartierelor 
(a fost corespondent la Society for the Protection of 
Ancient Buildings, fondată de arhitectul Ruskin). 
Importante sunt și Villa Medici a Careggi (detinută de 
Francis Joseph Slogane, renovată — în stilul secolului 
XV — în 1848-1851) sau cea de la Fiesole (William 
Blundell Spance), vila-palat a lui Federick Stibbert, 
reconstruită de Gaetano Fortini (vezi fotografia 2). 

Casele din oraș și mai ales vilele dimprejurul 
Florenței se completau cu grădini inspirate din 
modelele formale și geometrice italiene din perioada 
Renașterii. Ele erau desenate (arhitectul Cecil 
Pincent este unul dintre realizatorii acestor grădini) 
după dorinţa-exigenţa unor proprietari foarte atenţi la 
stilul de scenografie a grădinilor lor: villa dei Tatti a 
lui Bernard și Mary Berenson (1910-1916; vezi 
fotografia 3), villa Dell'Ombrelino a Bellosguardo 
(George și Alice Keppel, 1926-1928), villa delle 
Balze a Fiesole pentru proprietarul Strong etc. etc. 
Este de amintit aici că aceste grădini au fost 
realizate și cu aportul arhitecţilor americani ce 
colaborau cu cei italieni (Stanford White, Charles 
Pratt sau Giuseppe Castellucci). 

In scurt timp, Florentine Lanascape s-a extins, 
dând un alt aspect peisajului în oraș și pe colinele 
din jurul orașului (la nord avem Fiesole și Settignano, 
la sud Bellosguardo cu via San Leonardo și Viale 
Machiavelli), panoramă caracterizată de șiruri de 
chiparoși atât de toscani, printre care se întrevăd 
turnurile dantelate ale vilelor, dar și cu caracteristice 
frânturi de imagini panoramice ale orașului din Evul 
Mediu, panoramă ce nu se cunoștea până la acea 
dată, când a fost realizată esplanada „piazzale” 
Michelangelo de-a lungul Viale dei Colli. 

Aceste imagini erau foarte dragi reginei Victoria 
și, de câte ori venea la Florenţa, mergând spre 
Fiesole, se oprea ca să admire imaginea orașului din 
micul părculeţ „lungo la via Vecchia Fiesolana” (se 
așeza pe o bancă 
cerută chiar de 
regina Victoria, 
situată mai la vale 
| de villa Medici și 

| înainte de 
| piazzetta del 
Riposo al 
Vescovo). 
Această zonă, 
reconstruită între 
1890 și primii ani 
din secolul XX 
2] într-un stil foarte 
încărcat de 
elemente 
neogotice, a fost 
exemplu și 
“| inspiraţie pentru 
353| burghezia ce va 
ia] construi în stilul 
Evului Mediu și 

dannunţian. 
Am remarcat 
că și în România 
influența timpului 
a redesenat 
orașele, că au existat mult mai multe parcuri și 
edificii (mi s-au arătat clădiri frumoase, purtând 
caracteristica timpului — clădirea gării din Curtea de 
Argeș, de exemplu), dar am înţeles că multe dintre 
ele au dispărut. 


( speranţa că am reușit să vă dau o sumară 
imagine ce caracterizează Toscana, cu 
municipiul Florenţa, vă salut la început de an. 





Istoria de lângă noi 


Arhim. Veniamin MICLE 


a ieromonahului Macarie în Țara 

Românească, istoria tiparului 
slavon din Europa înregistrase 
apariția a numai două ediţii a Octoihului: una la Cracovia 
— Polonia, iar alta la Cetinje — Muntenegru. 

Primul Octoih apare la Cracovia, în anul 1491, fiind 
tipărit de Schweipoldt Fiol din Frankfurt pe Main, ajutat 
de Rudolf Borsdorf din Braunschweig. [1] De origine 
germană, Schweipoldt Fiol s-a stabilit de tânăr la 
Cracovia; iniţial lucrează ca giuvaergiu, apoi înființează 
o tiparniță pentru editarea de cărți slavo-bisericești. In 
acest scop, formează o asociaţie, din care mai făcea 
parte artistul Rudolf Borsdorf, gravor de litere, și 
magnatul Thurzo, sponsor și patron al cărților apărute în 
tipografie. ([2], p.759) Cu Rudolf Borsdorf, Fiol încheie 
un contract care prevedea, printre altele, să se „păstreze 
secretul și să nu împărtășească altora folosul invenţiei”. 
(21, p.751) 

In perioada anilor 1488 — 1490, când s-a început 
săparea matrițelor, încă nu se tipărise nicio carte cu 
„buchii chirilice” care să le servească de model. ([3], 
p.1249) Pentru rezolvarea problemei, și-au procurat 
manuscrise slave aflate în circulație cu semne specifice 
chirilicei, provenind din școlile de copiști-caligrafi și 
miniaturiști din Moldova, așa cum a observat paleograful 
rus A... Sobolevski, în urma studiilor efectuate asupra 
grafiei literelor slave semiunciale din cărţile tipărite la 
Cracovia ([4], p.29); el afirma că „au la temelia lor texte 
de origine românească”, manuscrise slave cu ortografia 
folosită în țările române, în secolul al XV-lea, conchizând 
că „au fost publicate”, foarte probabil, la comenzile 
primite din Țara Românească și Transilvania, [6] 
observaţie reprodusă și de Ștefan Ciobanu. [7] De 
asemenea, limba cărților lui Fiol este de redacţie rusă 
apuseană, caracteristică unor manuscrise ortodoxe 
copiate în mănăstirile din Moldova, unde se folosea și 
slava bisericească de această redactie. ([5], p.XXXVIII) 

La finalul Octoihului, tipograful imprimă un epilog, 
unde precizează că: „S-a desăvârșit această carte în 
marele oraș Cracovia, în timpul domniei regelui Cazimir 
al Poloniei și, anume, s-a terminat de către cetățeanul 
cracovian Schweipoldt Fiol din Germania, de viță 
german, nu francon. Terminată după Nașterea 
Domnului, în anul 14 sute nouăzeci și 1 an”. ([5], p.763, 
nota 45) 

La 21 noiembrie 1491, Fiol este somat în fata 
cardinalului Friderich Jagello, fiul regelui Cazimir, și 
acuzat de „propagandă eretică”, fiind ameninţat cu 
temniţa. După o anchetă îndelungată, în cursul căreia 
s-a lepădat de orice „erezie și a jurat credinţă Bisericii 
catolice”, este eliberat la 8 iunie 1492. ([5], p.751) 
Cărţile au fost confiscate de Inchiziţie, încât nici 
intervenţia influentului magnat Thurzo nu a reușit 
salvarea lor. ([5], p.763) Totuși, bibliograful Kuziela 
susține că în bisericile din Ucraina de vest — Lwow, 
Podlachia, Wolhinia — s-au găsit unele exemplare, fapt 
ce presupune că, înainte de arestarea lui Fiol, unele 
cărți fuseseră difuzate. ([5], p.763, nota 47) 

După ce inchizitorul închide tiparnița, Schweipoldt 
Fiol semnează „jurământul de credință” și nu mai 
tipărește; părăsește Cracovia și se stabileste la 
Levocea, proprietăţile lui Thurzo, unde găsește azil și i 
se asigură, de protectorul său, o rentă viageră de 62 
Zloți. Aici, după scrierea testamentului — cunoscut în 
original — moare și este îngropat. ([5], p.760) Totuși, 
există istorici care opinează că și-ar fi desfășurat 
activitatea în altă parte. Horia Matei ajunge la concluzia 
că „meșterul Schweipoldt Fiol a lucrat o vreme în 
Transilvania, unde a tipărit în slava bisericească, pe 
baza unor comenzi primite de la domnii țărilor române, 
continuându-și activitatea până la 1525 când a murit”. 
[9] Virgil Molin nu împărtășește această opinie, afirmând 
că aceste cărți „nu se găsesc pentru simplul motiv că nu 
s-au tipărit niciodată”. ([2], p.763) 

De asemenea, după închiderea tipografiei, la 
începutul anului 1492, de autorităţile catolice ale 
Poloniei, [10] dacă nu a mai tipărit Fiol se pune 
întrebarea: Care a fost soarta tiparniței? Documentele nu 
mai arată nimic, dar presupuneri sunt multe: unii înclină 
să creadă ca tipografia a fost transmisă slavilor de sud, 
care ar fi tipărit la Cetinje, prin intermediul Venetiei, 
edițiile chirilice ale ieromonahului Macarie; alţii presupun 
că a fost mutată în Ucraina sub-carpatică, la rutenii 
ortodocși, sau la Vilna și chiar la Kiev. De asemenea, s-a 


| nainte de activitatea tipografică 





Octoihuri tipărite anterior anului 1510 


mai crezut că diaconul Coresi (? 1583) s-ar fi servit la 
Târgoviște sau Brașov de instalaţia lui Fiol. Despre toate 
aceste versiuni, cercetătorul Zeno Kuziela conchide că 
„sunt complet lipsite de teme”. [11] 

Referindu-se la opera tipografică a lui Schweipoldt 
Fiol, istoricul german G.A. Bogeng scrie: „Apreciind felul 
cum a fost practicat la Cracovia pentru întâia dată tiparul 
cu chirilice, se justifică presupunerea că maestrul acestui 
tipar s-a bucurat de o foarte bună instruire în ale 
tipografiei”, iar despre Octoih, afirma că „este un foliant 
somptuos cu chipuri și note gravate în lemn”. [12] Potrivit 
istoricilor N.V. Varbenetz și V.I. Lukianenko, în Biblioteca 
„Saltikov-Scedrin” din Petersburg se păstrează două 
exemplare incomplete din această ediţie. ([12], p.555). 

Comparaţia făcută între trăsăturile literelor gravate în 
tipografia din Cracovia și chirilica specifică manuscriselor 
moldovenești dovedește identitatea unor buchi, ceea ce 
duce la concluzia că litera chirilică moldovenească a 
servit ca „original! lui Fiol si Borsdorf. Insă dovada cea 
mai evidentă este celebrul „M cu poale”, numit astfel 
întrucât ductus-ul din mijlocul literei M depăsește linia de 
bază ([2], p.756); ea se întâlnește, începând cu secolul 
al IX-lea, în manuscrisele grecești și slave, fiind mult 
practicată în scrisul moldovenesc din epoca lui Ștefan 
cel Mare. [13] Astfel, folosirea manuscriselor din 
Moldova, ca izvod pentru tipăriturile lui Fiol, poate fi 
demonstrată documentar, prin expertiză grafică. ([3], 
p.1250) Potrivit afirmației marelui istoric G.A. Bogeng, 
tipăriturile lui Schweipoldt Fiol sunt adevărate opere 
tipografice cu ilustraţii și note xilografiate, „un fel de 





bravură grafică pentru acea perioadă”. ([2], p.758) 

In anul 1494 întâlnim o tipografie cu litere chirilice la 
Cetinje, în Muntenegru; aici, apare la data respectivă, în 
ordine cronologică, cel de-al doilea Octoih slavon, fiind 
opera ieromonahului Macarie, [14] care și-a desfășurat 
activitatea în acest centru cultural între anii 1493-1496. 
Cei mai mulţi bibliografi admit că tipografia a fost adusă 
de la Veneţia, cumpărată de la Andreas Thorresano, 
unde Macarie învățase meșteșugul tiparului. ([5], p.XLI) 
Trecerea tipografiei lui Thorresano la Cetinje este foarte 
probabilă, pentru motivul că tipografia slavă a lui 
Thorresano, după unica tipăritură din 1493, își încetează 
activitatea tocmai în anul când începea cea din 
Muntenegru, iar pe de altă parte, aspectul literelor și al 
ornamentelor tipografice de la Cetinje este evident de 
origine italiană. ([5], p.XLI) Este adevărat că unii 
specialiști contestă faptul aducerii tipografiei de către 
George Cernoievic la Cetinje, întrucât nu se poate 
„invoca măcar un început de documentaţie”. ([15], p.306, 
nota 21) Indiferent de unde și de la cine și-a procurat 
garnitura de litere chirilice cu specificul ei, Macarie 
ieromonahul avea chirilica necesară realizării cărților 
cunoscute ca fiind din perioada Cetinje. ([15], p.307) 


Muntenegru, se referă și la ieromonahul 
Macarie tipograful. Autorii recunosc că despre 
personalitatea lui nu există prea multe date, decât faptul 


| |: studiu recent, [16] privind vlahii din 


E ] 
i E mi 
Li _ 
3 ze 
& = => 
D 





sigur că a fost față bisericească și un foarte bun tipograf. 
([16], p.23) Majoritatea biografilor săi — dintre care 
menţionăm pe |. Karataev, L. Tomic, Liubomir Stoianovic, 
Vatroslav Jagic — sunt de acord că el a învăţat arta și 
tehnologia imprimării cărţilor la Veneţia, în oficina 
ilustrului tipograf Aldo Manuzio cel Bătrân. ([4], p.29) 

Devenind un mare și recunoscut „meșter al 
tiparelor”, Macarie revine în patrie și se stabilește „în 
Mănăstirea Obod, la vreo 20 kilometri de Cetinje, 
capitala Muntenegrului”, [17] o fortăreață a 
Cernoievicilor. Aici, la doi ani după ce autorităţile 
catolice bisericești din Cracovia închiseseră tipografia lui 
Schweipoldt Fiol, [18] voievodul George Cernoievic 
înființează o tipografie cu caractere slave, unde între 
anii 1493-1496, ieromonahul Macarie tipărește, cu 
ajutorul ucenicilor săi, o serie de cărți bisericești. ([19], 
p.438) Potrivit celor mai recente cercetări efectuate de 
istoricul sârb George Radojicic și publicate în 1952, 
Macarie a tipărit șase cărți, dintre care se cunosc: 
Octoih |, Octoih II (1493-1494), Psaltirea (1495), 
Molitvelnicul (1496) și Evangheliarul; din ultima carte, au 
fost descoperite numai șapte foi în Mănăstirea Decani, 
[20] iar de curând și fragmente din Octoihul II și 
Molitvelnic. [21] 

Pe baza unor studii complexe, istoricul V. Jagic 
ajunge, în anul 1894, la concluzia că ieromonahul 
Macarie, tipograful din Muntenegru, nu ar fi părăsit 
Zetta, atunci când aceasta a fost cotropită de turci, și 
a murit în Mănăstirea Obod de lângă Cetinje; [22] 
tipografia s-a risipit, din cauza năvălitorilor, [23] însă 
resturile ei s-au păstrat până în preajma celui de Al 
Doilea Război Mondial. ([19], p.438) 

Și acum, să ascultăm graiul vechilor documente, 
informaţie istorică pentru specialist, literatură curată, 
poeme în proză pentru cititorul degustător de 
atmosferă veche, de limbă veche, cu personaje ca 
din poze sepia și întâmplări pe potrivă. 

Documente referitoare la Ștefan 
Balotă (1) 


1739 octombrie 9 (în martie 1900, documentul 
original se afla la dl Colescu Vartic): Adică eu Chiajna 
Grădișteanca dimpreună cu copiii mei care suntem 
iscăliți mai jos, dat-am acest adevărat zapis al nostru 
la mâna d-lui Căpitanul Ștefan sin Balotă Căpitanul ot 
Cepari precum să se știe că având eu această moșie 
anume Șuicii ce este pe apa Topologului... am 
vândut d-lui tot hotarul, din apă, din pădure, din 
vaduri de moară... că eu i-am vândut toată moșia 
cu tot hotarul, cu casele de piatră ce sunt stricate, din 
siliște cu toate văile hotarului anume: Podenii și 
Pleșeștii și Voiceștii... pentru că am luat acești bani 
toți deplin ce scrie mai sus și pentru adevărată 
credință ne-am iscălit mai jos ca să se crează și i-am 
dat zapisele cele vechi. 

Chiajna Albeasca, Ştefan Dudașcu vel 
Medelnicer martor 


1746 iulie 26, Zapis al lui Barbu Şuiceanu: 
Adică eu Barbul Șuicean împreună cu feciorii miei 
anume: Radul i Gligorie și cu lon sin Pârvul 
Suiceanul împreună cu văru-mieu Pârvul fecioru lu 
Stroe și cu lon fecioru lui lanache. 

Dat-am acest al nostru adevărat zapis la mâna 
dumnealui Căpitan Ștefan sin Balotă Căpitan ca să-i 
fie de bună credință precum să se știe că având noi 
moșie i hotaru Cacaleților și al Voiceștilor și al 
Pleșeștilor de moștenire și de cumpărătoare... și 


Mircea ce cel Bătrân, Ei | 
văzut de Cucu URECHE * 








urtea de la Argeș 


fiindu-ne această parte de moșie vânzătoare și 
căzându-i-se a o cumpăra Ștefan Căpitan mers-am 
de a noastră bună voie la Ștefan Căpitan și s-a 
tocmit cu d-lui stânj, pe bani 50 care fac pe stânjeni 
681 taleri 283 par. 30 și după tocmeală ne-au dat 
d-lui acești bani toți deplin în mâinile noastre 
și noi am dat acest zapis la mâna d-lui ca să 
aibă a stăpâni. Zapisele acestei moșii cele 
vechi să avem a le da pe toate la Ștefan 
Balotă. Această moșie să stăpânească cu 
bună pace de către noi și de către tot neamul 
nostru, dumnealui și coconii dumnealui în veci 
pentru că o am vândut de a noastră bună voe 
și cu știrea tuturor rudelor noastre și 
dinaintea a mulţi boeri mărturie care să va 
iscali mai jos. 

Și noi pentru mai adevărată credință ne-am 
pus numele și degețile în loc de pecete ca să 
se crează. iulie 26 leat 7254. 

Eu Barbul Șuiceanu sin Dimitrie 
împreună cu feciorii miei 
Radul i Gligorie 


1750 mai 2 (Originalul în proprietatea d-lui 
Grigore N. Balotă, Buc.1903 — pag. 348, Șt. 
Grecianu): Cu mila lui Dzeu io Grigore Ghica Voevod 
i Domn. Scrie D-mea credincios boieru D-mele lane 
biv vel Pitar, ispravnicul din Sud Muscel îți facem în 
știre că aici la D-mea s-au jeluit Ștefan 
Căpitanul Balotă din sud Argeș cum că 
socrul său Arsenie Lerescu având o 
moșie aici în județ anume Lereștii, la 
care moșie mai fiind și alte rude ale lui 
părtași, și-au fost luat hotarnici de și-au 
luat fiește-carele partea lui deosebi încă 
din zilele răposatului moșului D-mele 
Grigorie Ghica Vodă luând și hrisov de 
la D-sa. Dar în urmă, socrul lui Ștefan 
Balotă și Dragomir Lerescu tatăl socru- 
său ar fi fost mai cumpărat din părțile 
celorlalți tovarăși și atât partea lor cât și 
cumpărătorile le-ar fi stăpânit tot cu | 
pace pân-le-au dat acestuia de zestre și 
acesta în 25 de ani pan 'acum încă le-au | 
stăpânit cu pace, iar acum s-ar fi 
sculând un Dragomir Pitariu și cu un 
Serban Mecul fiind și ei dintr'acel neam 
de zic cum că unii din vânzători nu sunt 
din neamul lor. 

Pentru care luând d-ta această carte 
a D-mele să trimiţi să-i aducă față și 
chemând și pe părintele Arhimandritul egumenul dă 
acolia din Câmpul-lung, să le luaţi seama pe 
amănuntul, să vedeți cum s-au urmat stăpânirea de 
până acum și ce bănuială au aceia și de va fi vre-o 


bănuială care prin jurământ să se izbrânească, le veți 


da cartea de blestem a Sf. sale Părintelui Mitropolit 
ce iaste la Balotă și după cum veti afla cu dreptate și 
le veți alege să dați carte de judecată, iar de nu se 
vor odihni pe hotărârea ce le veți face, cu soroc să 
vie și aici la Divan. (Iscălitura și pecetea Domnului) 


însă meritul lui cel covârșitor, un merit de 

principiu, este acela de a fi voit să introducă 
și de a fi introdus în poezia românească adevărata 
cugetare ca fond și adevărata artă ca formă în locul 
acelei ușoare ciripiri de mai înainte, care era foarte 
igienică pentru poet și pentru cititor, scutindu-i 
deopotrivă, pe unul și pe celălalt, de orice bătaie de 
cap și orice bătaie de inimă. 


Erin a lăsat multe versuri admirabile; 


Nu zic nimănui să imiteze pe Eminescu. Din 
contra. Poezia este o căsătorie a realităţii cu idealul 
în sufletul poetului în acele momente când poetul e 
poet — poetul fie cât de mare nu e poet totdeauna; — 
în acele momente prin urmare, în care el este mai el, 
mai însuși, mai individual ca oricând. In fiecare suflet 
poetic realitatea și idealul se combină și se acordă 





Istoria de lângă noi 


Coca BALOTĂ ÎN 


1751 iulie 22 (Originalul în 
proprietatea d-lui Grigore N. Balotă, 
București, martie 1903, pag. 349, Șt. 
Grecianu): Carte de judecată iscălită de Nicodim 
Arhimandritul egumenul Dolgopolului și de biv vel 
Pitarul Dvornicul Câmpulungului, care aceștia au fost 
orânduiți din porunca Mării Sale Domnului Grigorie 
Ghica Vodă, ca să judece pricina dintre Ștefan 
Căpitanul Balotă cu d-lui lorga Clucerul ot 
Câmpulung pentru o parte din moșia de la Lerești 
dupe râul Câmpulungului din sus de Câmpulung, 
care au fost cumpărat Clucerul lorga acea parte de 
moșie de la Stefan Bănescul și dela frații lui anume 
Constandin i Barbu de sunt 7 ani, însă moșia cât au 
fost partea acestora toată și din anume Strâmtul și 
Pecineagul pe jumătate și iar din alţi 2 munţi anume 
Comisul și Lerescul a 4-a parte cu zapis dela mâna 
lor în care zapis s-au fost iscălit și Ștefan Balotă. 

Și de atunci până acum tot au stăpânit lorga 
Clucerul aceste moșii cu pace, iar acum zicea Ștefan 
Balotă că nu va mai îngădui pe Iorga Clucerul să 
stăpânească acei munţi și acea moșie precum îi scrie 
Zapisul, arătând o carte de hotărnicie a 12 boieri ot 
leat 7170 =1662 și un zapis al unui Marcu i Leca 
feciorii Lecăi Stolnicul ot Bănești care scrie că și-au 
vândut toată partea lor de moșie din Lerești și din 
iul lui bei ce au fost tată socrului lui Stefan 


Biserica din Cepari, ctitoria lui Ștefan Balotă Căpitan 





Balotă, tot din vremea aceia când o au fost și hotărât 
boiernașii din Bănești cu boiernașii din Lerești și au 
mai arătat Ștefan Balotă și alt zapis al unui Drăghici 
din Bănești care scria la mâna lui Arsenie Stâlpeanu 
cum că i-au vândut partea lui de moșie din Lerești 
drept 40 taleri. 


(Ștefan Bănescu la data aceasta — 1751 — locuia 
în judeţul Vlașca. Ștefan a fost feciorul lui Badea 
Bănescul care ședea în judetul Vlașca și avea veri 
pe Marcu si Leca, feciorii Lecăi Stolnicul.) (Va urma) 


Citim din clasici 


într-un alt mod.(...) Eminescu va trăi fiindcă a izbutit 
a găsi frumosul fără a imita pe nimeni. 

EI va trăi, deși a murit nebun. Și a trebuit să 
moară nebun. E grozav a o zice! Să nu fi înnebunit, 
el nu avea ce mânca. Mai rău decât atâta; ca să 
aibă ce mânca, el fusese silit a-și mânca inima, 
înlocuind avânturile poeziei, avânturi măreţe, 
avânturi care nu se pot vinde, prin acea proză de 
toate zilele a sterpelor lupte de actualitate, care îi 
aducea o fărâmă de pâine, stropită într-ascuns cu 
amare lacrimi — prefața nebuniei. (...) 

EI va trăi, deși a murit nebun; vor muri însă 
pentru vecie nenumăraţii înţelepţi, care au lăsat, lasă 
și vor lăsa totdeauna să înnebunească un Eminescu. 


(B.P. Hasdeu, „Eminescu. Necrolog”, publicat în 
Revista nouă, anul |, nr. 6, 15 iunie 1889.) 

Panisa 
Argeșului, de 


pe faţada de apus, în partea dreaptă, 
menţionează: 

„Adusu-mi-am aminte domnia mea, 
cum că mulți împărați întru împărățiile 
acestea s-au sălășluit, ci puțini pe cea 
cerească o au moștenit. De aceia dar 
iată și eu m-am sârguit nu numai a 
cârmui această împărăție, ci și a iubi 
pre Domnul din tot sufletul, fapte bune 
făcând. Drept aceia am cunoscut și noi 
că acești foști înaintea noastră 
stăpânitori, acestea ascultându-le s-au 
fericit, lăsând deșertăciunile pământești 
pământenilor, iar pentru ei împărătia 
cerului dobândind... Aceste dar, 
văzându-le și noi, și de dorință și 
osârdie fiind conduși către sfintele și 
dumnezeieștile biserici a le zidi, înălța 
și înfrumuseța, precum le-au durat și 
înălțat și înfrumusețat, făcându-se ctitor 
ai noștri întru sfinţi răposați moși și 
strămoși, asemenea și noi urmând 
pilda lor, și dorință și osârdie având 
către această sfântă și dumnezeiască 
biserică a cinstitei Adormiri a Prea 
sfintei, curatei și prea binecuvântatei 
Stăpânei noastre de Dumnezeu 
Născătoare și pururi Fecioarei Maria, 
pe care am găsit-o domnia mea la 
Curtea de Argeș dărâmată și neîntărită; 
și prin harul dumnezeiesc și îndemnul 
acestei Prea cinstite Maici a Domnului 
s-au deschis ochii inimii noastre și am 
hotărât această mai sus pomenită 
biserică din temelii a o zidi și a o înălța 
și a o întări și i-am mai dăruit sate și 
țigani și bălți cu pește și dijmă de la 
vămi și vase de aur și de argint și 
mărgăritare şi pietre nepretțuite. 

Drept aceia, în numele Domnului 
Dumnezeu, făcătorul cerului și al 
pământului și în numele Prea curatei 
sale Maici, rugăm și implorăm noi pe 
acela care, după a noastră petrecanie, 
îl va alege Domnul Dumnezeu să fie 
uns urmaș al smeritei domniei mele, 
stăpân a toată Țara Ungrovlahiei: 
mare, singur stăpânitorule și de 
Dumnezeu iubitule domn și unsule, te 
rugăm noi pentru această din nou zidită 
biserică, pe care o am înălțat în cinstea 
și slava stăpânului Hristos, ca pe 
aceasta să nu o lași să fie spre 
pustiire, ascultând pe unii răi grăitori 
către tine, și să nu se atingă mâna ta 
de comorile ei, nici vasele să le iei, ci 
încă altele domnia ta după putere să 
adaugi, pentru ca să nu fie spre 
batjocura limbilor străine și locuință a 
animalelor și a păsărilor și a șerpilor 
sau a tâlharilor, ci fii către ea milostiv și 
întocmitor, și păzitor, și monahilor 
locuitori într-însa bine făcător... Dacă 
voiești mâna ta să se atingă a lua, adu- 
ți aminte că nu trebuie și nu vei fi ispitit, 
că dacă vei gândi că iei de la Prea 
curata Maica Domnului, nu vei lua, dar 
dacă vei voi și de la tine să dăruiești 
după putere bisericii acesteia, să fii 
binecuvântat de Domnul Dumnezeu, 
făcătorul cerului și al pământului și de 
Prea curata Maica sa. Pentru că eu, 
domnule și unsule, după moartea mea 
nu aștept de la nimeni pomenire să am 


Ş Mănastirea Argeșului 

decât de la domnia ta, iar domnia ta , 
să ai pomenire în împărăţia cerului, 
unde bucuria este netrecătoare și 
fericirea fără de sfârșit, care va să fie, 
amin. 

Și iarăși amintim egumenilor și 
călugărilor, aici sălășluitori că dacă 
cineva din boieri și din dregători va voi 
să aducă ale lor averi și vase pentru ca 
să le ascundă în mănăstire, fie chiar și 
de orice frică, atunci egumenul și 


călugării să nu le ieie, ca să nu fie averi 


străine în mănăstire și să nu cadă 
pentru aceasta mănăstirea în nevoi. lar 
egumenul și călugărul care va primi 
avere străină să o ascunză în 
mănăstire, să fie blestemat și afurisit.” 


escriere: Biserica mănăstirii 

Argeșului, ctitoria 

domnitorului Neagoe Basarab 
și a Despinei, a fost sfinţită cu mult fast 
la 15 august 1517. La această dată, nu 
au fost isprăvite nici clădirile monastice, 
biserica fiind nezugrăvită. Pictarea 
monumentului se va înfăptui în timpul 
domniei lui Radu de la Afumaţi 
(1522/1523 — 1524/1529) căsătorit cu 
fiica lui Neagoe, Roxanda, finalizându- 
se în 1526, după cum ne informează 
pisania pictată din pronaos. 

Întârzierea executării picturii s-a 

datorat războaielor cu 
turcii, ea desăvârșindu- 


> SEI 


se la 10 sept. 1526 de  [OCHOBANIAR 2 

către Dobromir, la ERORI EA: ZA SE 

îndemnul doamnei DAE HAI AA, iii 

Despina. Cta 
n pisania din 


biserică, pe fata 

dinspre altar a 
părții superioare a 
cadrului de marmură 
prin care se intră în 
naos, este scris: 

„Cu voia Tatălui și 
cu ajutorul Fiului și cu 
săvârșirea Sfântului T, 
Duh, Amin. Întru Hristos | 
Dumnezeu bine | 
cinstitorul lo Neagoe 
Voievod din temelie 
ridicat-am acest sfânt și 
dumnezeiesc locaș al 
Adormirei Prea Sfintei 
Născătoare de 
Dumnezeu și am început a-l zugrăvi și 
nu l-am sfârșit, ducându-mă în veșnicul 
locaș. Rog pe acela ce Dumnezeu îl va 
înălța după mine, să-l săvârșească și 
să zugrăvească chipul lui unde eu am 
poruncit. Și eu întru Hristos Dumnezeu, 
lo Radul Voievod am săvârșit în zilele 
igumenului chir Gheorghie, în anul 
7035 (1526), luna septembrie, 18 zile.” 

O altă pisanie, în piatră, așezată în 
anul 1793 pe faţada ei apuseană, 
deasupra intrării, consemnează data 
sfințirii: 

„Această sfântă și dumnezeiască 
besearecă s-au ridicat din temelie întru 
Slava și cinstea Adormirii Prea Sfintei 
Stăpânei noastre de Dumnezeu 
Născătoare și Pururi Fecioarei Maria, 
de cel întru sfând Dumnezeu 
binecredincios lo Neagoe V(oie)v(o)d 


TEAN 


i cmuce C 

Basarab și s-au târnosit la leat 7025 
(1517) de Prea Sfinţitul Patriarh al 
Țarigradului Kir Theolipt.” 


Statutul Mănăstirii Argeșului 


Înainte de Mănăstirea ctitorită de 
Neagoe Basarab, aici a fost biserica 
Mitropoliei Ungrovlahiei, înconjurată de 
un ansamblu de clădiri, ctitorită de Vlad 
Dracul. O dată cu sfinţirea ctitoriei 
Sfântului voievod Neagoe Basarab, 
sediul Mitropoliei a fost mutat oficial, în 
1517, la Târgoviște. La Curtea de 
Argeș a rămas mănăstirea, cu rang de 
arhimandrie. 

În 1793 s-a înfiinţat Episcopia 
Argeșului, având sediul oficial aici; în 
1948, prin desființarea Episcopiei de 
către regimul comunist, vechea ctitorie 
redevine mănăstire. Din 4 aprilie 1990, 
Eparhia Argeșului a fost reînființată cu 
titulatura Eparhia Argeșului și 
Teleormanului, Prea Sfinţitul Episcop 
Calinic primind, prin Decret Patriarhal, 
sarcina de a se ocupe cu organizarea 
reînființatei Eparhii, care, din anul 
1996, are titulatura Eparhia Argeșului și 
Muscelului, iar ca reședință chiriarhală 
mănăstirea din Curtea de Argeș. Din 
anul 2009 Episcopia Argeșului și 
Muscelului a fost ridicată la demnitatea 

Pictură murală — Dobromir, zugrav 
In prezent este la Muzeul Naţional de Artă al României — 


(nr. inventar 15144/F1) 


Dimensiuni L: 85 cm; La: 86 cm. Datare ante 1526 


de Arhiepiscopie, iar ierarhul său a 
primit titulatura de Arhiepiscopul Calinic 
al Argeșului și Muscelului. 


Unicitatea Mănăstirii 
Argeșului 


Mănăstirea Argeșului, mărturie a 
credinței Neamului Românesc peste 
veacuri, este unică în lume atât prin 
frumusețea și armonia arhitecturii, dar 
și prin apropierea de Dumnezeu pe 
care o simţi în acest spaţiu. Gavriil 
Protul descria Mănăstirea Argeșului: 
„Și așa vom putea spune cu adevărat, 
că nu este așa mare și sobornică ca 
Sionul, carele îl făcu Solomon, nici ca 
Sfânta Sofia, care o au făcut-o marele 
împărat Justinian, iar ca frumuseţe este 
mai predeasupra acestora”. 


Pisaniile 


TORI RR CE 


: Va var 6 


În veacul următor, 
renumitul călător Paul de 
Alep aprecia Biserica 
Mănăstirii Argeșului ca fiind 
„una dintre minunile lumii ... 
Toate sculpturile și 
ornamentele de pe pereți și turnurile 
acestei biserici sunt acoperite cu aur, 
cu lapislazuli și cu toate culorile 
posibile. Cine o vede, nu o mai uită”. 

Nicolae lorga spunea despre 
„România de la Argeș” că are „cea mai 
frumoasă din mănăstirile aflate pe 
pământul românesc”. 

În anul 1980, vizitând Mănăstirea, 
istoricul și scriitorul Dumitru Almaș 
relatata în Popasuri la vetrele de istorie 
românească: „Toată construcția pare a 
fi o fată argeșeană ori o zână din 
poveste care și-a împletit singură brâul, 
din cântec, lumină și vis ... Toată 
zidirea-i o floare de marmură și de aur, 
răsărită într-o poiană carpatină, anume 
ca să tămâieze mireasma frumuseții în 
suflete și să le înalțe în azurul bucuriei 
curate până la sfințenie ...” 

Arhiepiscopul Calinic al Argeșului și 
Muscelului, scria: „Sunt peste 20 de ani 
de când sunt la Argeș și de câte ori 
intru pe poartă și văd Catedrala, am 
aceeași emoție pe care am încercat-o 
prima dată! De fiecare dată, așadar, 
este pentru prima dată! Cred că așa va 
fi și în Împărăția luminii, a lui 
Dumnezeu: mereu pentru prima dată 
întru frumuseți și bucurii nesfârșite! Da, 
aici la Argeș vii mereu pentru prima 
dată! Îți este dor mereul ...” 

Catedrala este unică și 
prin statutul pe care l-a avut 
de-a lungul timpului: Biserica 
Mitropoliei Ţării Românești 
(sec. al. XV-lea), mănăstire 
cu rang de arhimandrie 
| (1517-1793), sediu 
episcopal și reședință 
chiriarhală (1793-1948; 
1990-2009) și reședință 
arhiepiscopală (din 26 
septembrie 2009). 

Unică este și prin faptul 
că adăpostește Sfintele 
'] Moaşte ale ctitorului ei — 
Sfântul Neagoe Basarab — 
ale familiei ctitorului, ale 
domnitorului Ţării Românești 
(Radu de la Afumaţi (1522- 
1529), dar și ale regilor 
României: Carol | (11 
București octombrie 1914), regina 
Elisaveta (118 februarie 
1916), principesa Maria, 
Ferdinand (Ț20 iulie 1927), 
regina Maria ($18 iulie 1938). 
Mănăstirea Argeșului a fost loc de 
odihnă temporară și pentru osemintele 
Domnitorul Unirii Principatelor, 
Alexandru loan Cuza, (martie 1944 — 
septembrie 1946), pentru a fi salvate 
de la profanare, în timpul celui De-al 
Doilea Război Mondial. 

Legenda Meșterului Manole, creaţie 
populară simbolică este un alt element 
deosebit de important pentru istoria 
Mănăstirii Argeșului. Jertfa pentru 
creaţie, dar și simbolismul elementelor 
arhitecturale: grupul celor 12 coloane 
reprezentând pe cei 12 Sfinţi Apostoli, 
toate acestea sunt elemente care fac 
din Catedrala Arhiepiscopală, loc de 
întâlnire și unire a lui Dumnezeu cu 
oamenii, în plinătatea înțelesului 
duhovnicesc și istoric. 





urtea de la Argeș 


Argeșeni - personaj 


Nicolae Enescu 
Un erou care nu s-a răzbunat 


Voi ce-aţi face dacă aţi fi bătuţi și înjuraţi? Voi ce-aţi face dacă aţi 
fi închiși într-o celulă 6 ani? Voi ce-aţi face dacă aţi mânca doar un 
sfert de pâine pe zi și un ceai de terci? El a ales să fie bun și să 
ierte. Voi ce-aţi fi făcut? 


e „biletul de liberare” din 
Piscine scrie că profesorul 

Enescu a uneltit împotriva 
statului. De fapt, securiştii îi găsiseră 8 
arme pe care le strânsese pentru 
partizanii din nordul județului. Și l-au 
ținut la Aiud 6 ani, timp în care a fost 
bătut la tălpi până la sângerare, 
înfometat, scuipat, jignit și umilit, toate 
de la „răii pământului, bestiile Aiudului”, 
cum le spunea domnul profesor 
gardienilor. Dar a supraviețuit, cu 
ajutorul Maicii Domnului, care l-a vizitat 
într-o noapte în celulă și i-a spus că nu 
va muri în închisoare. S-a întors acasă 
la soția sa, doamna Marga și la fiica sa, 
Cătălina, copilul simbol al închisorii 
torționare de la Aiud. A ajuns în 
Bărăgan, pentru că acasă i se refuzase 
dreptul la muncă. Și-a găsit un post de 
îngrijitor de porci, pentru că așa își 
tratau comuniștii valorile. El, profesor 
eminent de română, franceză, latină. 
A muncit din greu 10 ani în comuna 
Mănăstirea din judetul Ilfov pentru a-și 
întreține familia și abia în 1965 a reușit 
să se întoarcă la Curtea de Argeș, unde 
și-a găsit un post de muzeograf la 
Muzeul orășenesc. Apoi a fost reprimit 





comuniste de la Aiud. Fără să știe că 
ea există, într-o zi, din întâmplare, poza 
a ajuns și în mâinile personajului nostru. 
Stupefiat, a observat că pe spate era 
scrisul soției sale, doamna Marga: 
„Fetița noastră scumpă, la un an și 
jumătate. Margareta și Cătălina”. Câte 
lacrimi! Ce emoție! Sunt 60 
de ani de la acel moment și 
doamna Cătălina, copilul de 
atunci, poartă mereu în 
geantă acea poză. E 
îngălbenită de vreme și pare 
să păstreze pe ea urmele 
degetelor lui Radu Gyr, 
Mircea Vulcănescu, Nichifor 
Crainic, Istrate Micescu, Gh. 
Eminescu, preotul Dumitru 
Stăniloaie. „O întreagă 
academie”, cum spune 
domnia sa. Cătălina 
Stătescu, așa se numește 
după căsătorie, un simbol al 
rezistenței anti-comuniste, 
țrăiește la Curtea de Argeș. 
Intrebaţi-o, când o vedeti, 
despre fotografie și despre 
tatăl său. 


reușește să-și publice memoriile 
într-o carte-document intitulată 
sugestiv Memoria 
lacrimei. Aici sunt 
povestite în 
amănunt chinurile 
pe care a trebuit 
să le îndure în 
detenţie la Pitești, 
la Craiova sau la 
Aiud, dar și 
întâlnirile 
memorabile cu 
marii oameni ai 
vremii, din păcate 
dincolo de zidurile 
pușcăriilor. La 
pagina 19 sunt 
povestite torturile 
din beciurile 
Securităţii din 
Pitești. „M-au întins 
pe o masă lungă, 


A 
|: anul 2007, profesorul Enescu 


Aurel llea, Nicolae Enescu, Ilie Gheorghe, trei supraviețuitori 
ai temniţelor comuniste 





la catedră, după 17 ani, prin bunătatea 
preotului loan Negruţiu, directorul 
Seminarului teologic. A fost permanent 
urmărit, interogat și percheziţionat de 
Securitate în anii de până în Revolutie. 
Când a aflat că a căzut Ceaușescu a 
întrebat doar: „E adevărat?” A înfiinţat 
imediat PNȚ Curtea de Argeș, a sprijinit 
politicieni locali și abia la 11 ani de la 
căderea comunismului a devenit 
cetățean de onoare al orașului. Ultima 
dorință, înainte să moară, a fost să le 
facă celor două fiice, Cătălina și Lia, 
câte o alee de flori. Din păcate, n-a mai 
reușit. Pe 31 decembrie 2009 a plecat 
la ceruri să-și odihnească trupul 
măcinat de torturile Aiudului. lată o 
încercare scurtă de a schiţa portretul 
unui om „al cărui spirit de sacrificiu ține 
de eroism”, după cum spunea fiica sa, 
Lia Enescu. 


mi-au legat picioarele, 
mi-au răstignit 
mâinile... Colonelul 
Cârnu mă bătea la 
tălpi cu o bâtă mare, 
însângerându-le. (...) 
Cu tălpile 
sângerânde, mă 
fortau să dau ocol 
mesei, ordin imposibil 
de executat; cădeam, 
mergând în genunchi, 
mă loveau cu pumnii 
în cap, cerându-mi să 
merg pe tălpi...” La 
Aiud a fost și mai rău. 
A încasat o bătaie de 
moarte în locul lui 
Nichifor Crainic, 
profesorul său, doar 
pentru că acesta n-ar 
fi rezistat, așa că și-a 
asumat el o vină a 
maestrului. A fost lovit 
cu gamela în cap și | 
înjurat, băgat cu capul 

în hârdăul cu mâncare pentru că intrase 
în greva foamei. Dar le-a îndurat pe 
toate și le-a iertat. Dar așa cum spune 
în carte, nu le-a uitat niciodată. Dintre 
scenele petrecute în penitenciar alături 
de intelectualii vremii, memorabilă este 


celulelor în închisoarea Aiud. 

Fiecare deținut privea poza și își 
alina suferinţa, imaginându-și că acela e 
copilul său. Era, de fapt, Cătălina 
Enescu, fata mult dorită a profesorului 
Nicolae Enescu din Curtea de Argeș. 
Devenise copilul simbol al închisorii 


A în. Sai 
|: 1951, o fotografie făcea turul 


Nicolae ENESCU 


MEMORIA LACRIMEI 


Editura Pământul 





dorinta lui Mircea Vulcănescu, 
exprimată pe patul de moarte. „Cu voce 
stinsă, cu brațele întinse ne face semn 
să ne apropiem. Ne-am înghesuit, eram 
cinci, să fim cât mai aproape. Și-a oprit 
privirea în ochii fiecăruia, silabisind: Să 
nu ne răzbunați! Și nu ne-am răzbunat.” 


upă eliberarea de la Aiud, 
[coc Enescu a luat trenul și 
a ajuns la Curtea de Argeș, în 
ziua de Izvorul Tămăduirii. In gară a fost 

recunoscut de un birjar, care l-a dus pe 
gratis până acasă. Aici și-a găsit soţia și 
fiica, pe Cătălina. „Mie nu-mi spuneau 
că tata e în pușcărie, probabil să mă 
protejeze. Dacă mă întreba cineva a cui 
sunt spuneam că a lui popa Gheorghe, 
bunicul meu. De tata nu am fost foarte 
apropiată la început, dar m-a cucerit 
repede cu darul său de a spune 
povești.” Pentru că în oraș a fost 
marginalizat și nu și-a putut găsi un loc 
de muncă, a fost nevoit să ia drumul 
Bărăganului. In comuna Mănăstirea 
avea un prieten care s-a oferit să-l 
ajute. Lia Enescu: „A locuit într-o casă, 
lângă o fabrică foarte zgomotoasă, 
aproape că nu se putea dormi. Se 
auzeau permanent niște motoare ce 
păreau a fi de tractor”. Acolo a fost 
nevoit să-i mediteze pe copiii 
potentaţilor vremii, familiile Botnăraș 
sau Săndulescu. „A meditat și pe un 
băiat pe nume Lulu Mazarini. Tatăl lui 
avea o fermă de rațe și probabil că îl 
plăteau pe tata cu ouă și păsări. Mi- 
amintesc că venea pe la mine în vizită 
la București, unde eram elevă la 
Scoala de muzică 
și mereu îmi 
aducea câte o 
rață”. Tot la 
Mănăstirea a avut 
norocul să-l 
întâlnească pe 
lon Zenide, un 
grec ce avea să-i 
devină cel mai 
bun prieten. 
Acesta dorea să 
plece din ţară și i- 
a propus și 
profesorului 
Enescu să-l 
însoțească. Nu 
putea renunţa la 
doamna Marga și 
la cele două fiice. 
Zenide nu și-a 
uitat niciodată 
prietenul, iar când 
a ajuns în Elveţia 
trimitea constant 
= pachete și banii 
familiei Enescu. „Intre ei a fost o relație 
ca între frații gemeni. Ne trimitea vederi 
de sărbători, chiar și după moartea 
tatei, dar de câtva timp nu ne-a mai 
scris. Probabil a murit”, spun cele două 
fiice. 


Silviu GHERMAN ki 





|! 22 decembrie 





1989, când la 

televizor se anunta fuga lui 
Ceaușescu, profesorul Enescu era prin 
oraș. Fiica cea mică, Lia, a luat mașina 
și a pornit să-l caute. L-a găsit în dreptul 
primăriei, venea ușor spre casă. „Am 
lăsat geamul jos și i-am spus că a căzut 
Ceaușescu. M-a întrebat doar: E 
adevărat?”. A fost unul dintre cei care 
au vorbit din balconul primăriei în acea 
zi, dar n-a revendicat niciodată un 
certificat de revoluţionar. „Momentul 
acela a fost ca o nouă naștere pentru 
el, nici nu se gândea că nu se vor 
schimba lucrurile” — Lia Enescu. Din 
păcate, acest om nu a dorit să se 
implice în mod direct în politică, nu a 
candidat pentru vreo funcție, deși ar fi 
fost îndreptăţit. „După 2000 s-a retras 
definitiv din viaţa politică, chinuit de 
suferinţele fizice și morale, datorate 
anilor de temniţă și dezamăgit de 
haosurile și scandalurile politice din 
tară. In ultimii 10 ani a trăit în 
singurătate meditând, citind, scriind, 
așteptându-și puținii prieteni să îl 
viziteze și bucurându-se de prezenţa 
fiicelor, nepoților și strănepotului”, scrie 
în necrologul profesorului, citit la 
înmormântarea sa. lată cum s-a stins 
un simbol, un erou de care astăzi își 
amintesc prea puţini și pe care nu-l 
respectăm la adevărata valoare. 


- In familie i se spunea TATI. 

- Pe soţia sa, Margareta Popescu, a 
cunoscut-o la biserica Sf. Gheorghe pe 
când aceasta cânta în cor. 

- A mai avut doi fraţi, Nilă și Petre, 
Nicolae fiind copilul mijlociu al familiei. 
- In fața paraclisului Mănăstirii s-a 


întâlnit cu unul dintre torționarii de la 
Aiud, căruia i-a amintit de 
comportamentul său brutal. Soţia 
gardianului a fost șocată când a auzit. 

- Inainte să moară, în spital, i-a 
recitat unei asistente o poezie în limba 
germană. 

- In ultima luna de viaţă i-a scris 
soţiei o poezie: 


Doamna mea 


Frumoasa mea cu ochi albaștri 
Două lacrimi de azur 

Cicori ce își deschid geana 
Pruncia albă-a dimineții 

Să o așeze, plânset liber, 
Peste o temniţă de gheață 

Ca un perete cât un munte 

In care sufletul pereche 

Urlase litere de-o șchioapă 

Ca un sobor de amintiri s-aducă 
Invierea vremii, Marga... 





Magda Grigore - Descoperirea 


permanentă a interiorității 
ai] Victor STEROM 


C artea Vânătorul de sacru, 





Editura Limes, Cluj- 

Napoca, 2010, a poetei 
Magda Grigore are două încărcături cognitive: una cu 
nuanţe și ecouri transcendente și alta cu privire la 
sacralitatea și corectitudinea raportului dintre 
imaginaţie și sensibilitate. Linia lirică-filosofică a 
acestor poeme este implicit impregnată de căutarea 
și găsirea sinelui. Sunt aici imagini și cuprinderi care 
ne îngăduie să relevăm că, prin acest volum, Magda 
Grigore atinge cota cea mai de sus a poeziei sale. 
Alertă, aproape alegorică, poezia adună senzaţii și 
impresii, câteva tristeţi vechi și spaime de totdeauna 
din lumea văzută și trăită cândva, împlinind meditaţia 
și atitudinea acestor sintagme ontice, întru obţinerea 
tensiunilor necesare încorporării: „vânătorule de 
sacru, ai umblat destul,/ tu ai văzut frumusețea,/ alta 
decât cea pe care o vedem noi —/ frumusețea vie,/ 
rotundă,/ mustind de seve, clare ca esenţele,/ și 
mâinile ţi s-au ars/ și ochiul ţi-a orbit, a secat,/ 
pământul s-a strâns în tine, ghem,/ piciorul ţi s-a făcut 
de piatră,/ părul ţi-a căzut,/ degetele s-au lipit, / inima 
singură a crescut până la implozie,/ și s-a 
preschimbat în vitralii,/ în culorile sacre ale lumii 
păgâne,/ culorile sufletului comun pe care l-am 
pierdut,/ ca să nu mai putem trăi veșnic” (p. 26). 

Sunt versuri caligrafiate cu elegantă, de o rară 
graţie semantică, întregind fizionomia unei poete 
autentice. Sunt acumulări masive de meditații și 
confesiuni date fiind izbutirile sesizante ale spiritului: 
„Nimic nu mai e la fel/ când tăcerea devine 
disonantă,/ nu ești singur, dar nici împreună cu 
ceilalţi/ gândind, văzând cu ochii tăi nimicul/ și viața 
redusă la absenta ei./ Abia mi-am înmormântat tatăl/ 
și doliul îmi urcă prin piele/ până-n creier./ Moartea se 
joacă înţeleaptă cu mine/ prin fulgerele ei sufletești”. 

O zicere modernă în căutarea unui prezent 
continuu situat între carpe diem și descoperirea 
permanentă a interiorităţii: „Nu sunt bătrână, Parsifal,/ 


dar parcă nu mai pot ţine pasul,/ viaţa mea merge 
înaintea mea,/ ca o călăuză frica/ îi deschide drumul 
-— / şarpele acela cu solzii de lut/ lungit ca o întrebare 
fără răspuns,/ drumul hain,/ îngenunchiat în faţa 
pustiului,/ alb ca un mire și străin/ luându-și mereu 
rămas bun./ Insidiile morții le simt acum, Parsifal,/ mă 
doare carnea/ de uscăciunea vieţii din care curg./ 
Ochii mă dor rătăciţi/ și sleiți de zveltețea luminii 
neajunse” (p. 77). 

Incărcătura afectiv-reflexivă, o 
discretă melancolie, trăirea 
persuasivă a confruntării cu 
realitatea — privită ca pe o stare 
de suflet — intră în competiţie cu 
poemul însuși prin rememorare: 
„statul pe loc e un fel de uitare —/ 
umblă, sufletul ţi se desfată-n 
mișcare/ și dormi liniștit când vine 
seara/ vârstelor toate călătoare 
prin carne./ Așezat în cuibul cărții 
fundamentale,/ adormi între 
coperţi într-un târziu/ ca într-un 
buchet de miresme./ Ziua se 
micșorează încet/ până încape 
într-un punct fix./ Atunci versetele 
încep să mișune ca șerpii/ în jurul 
tău, zornăitori,/ încărcându-ți 
liniștea/ cu sunetele surde ale 
îndoielii”. Franchețea discursului, 
moralitatea sensului ontic își iau 
în stăpânire propriul ton tranșant 
al existenţialului: „Frica te întreabă de drum 
dimineaţa, / se-agaţă de tine ca o iarbă veninoasă/ 
gata să-ți lege umbletul./ Tu iei cu tine cartea/ 
ascunsă de orice vedere,/ în ea e toată 52): 

Simţirea conotativă, relaţională a poetei Magda 
Grigore fiind complexă și ...frământată aparţine unui 
suflet ales care sesizează esențe dincolo de clipa 


Magda Grigore 


VARUL de AGA 





spus, perspectiva din Vânătorul de sacru poate fi una 
din perspectivele cele mai tulburătoare ale existenţei 
umane: „noapte de noapte lumea continuă/ să sape, 
să lege-ntre ele/ un șir nesfârșit de morminte/ ducând 
în altă parte viața aceasta,/ mutând-o între alte 
maluri, mai adânci./ Intr-un tărâm misterios de 
dedesubt/ sau poate, cine știe, de deasupra,/ viaţa își 
înghesuie trecutul curs/ până când viitorul va rămâne 
subţire/ și repede va curge și el în 
pământ.” 


rescută în cultul disciplinei 
| verbale, a prozodiei 

cuvântului și implicit a 
versului de mare îluenţă — mai mult 
entazică decât extazică — poeta 
piteșteană Magda Grigore se 
dovedește a fi o virtuoasă a expresiei 
lirice, aflându-se, ca orice creator de 
frumos, într-un „proces” continuu de 
mântuire prin cunoaștere și purificare 
cu sine însăși. Ridicarea mărturisirilor 
la rang de stil — capabil să fixeze 
atenția — reprezintă structural opțiunea 
etică și estetică în același timp. 
Semnul întru nevoia psihologică de 
comunicare devine amplu în 
adâncimea sufletului și a minţii poetei 
și stă faţă în faţă cu voluptatea 
autooglindirii: „Din cimitire mormintele 
se scurg mai adânc,/ în pământul 
lacom să facă loc/ altor generaţii/ 
pregătite într-un timp prea scurt/ pentru pelerinajul 
fără garanţii/ în lumea de dincolo./ Acest ultim pas 
curajos, / această ultimă alegere/ în care te răzbuni 
pe tine însuţi/ crezând în ceea ce faci,/ e stigma 
absurdului, jocul de neînțeles, / himera fiinţei tale, 
bucata de pământ/ fisurată, pe negândite, de apele 
lumii/ care pe nimeni n-au adus înapoi” (p. 41). 


diurnă și, mai ales, dincolo de clipele nocturne. Altfel 





Raft cu autori argeșeni 


Apostolul Andrei pe tărâmul 

lupilor (Ed. Nova Internaţional, 
2010). In ultimii doi ani, poeta | 
Elisaveta Novac a publicat câteva cărți 
interesante de legende culte cu . 
acțiunea în zona Argeșului: Măria Sa 
Vlad Tepeș Drăculea (2008), Trivalea 
— Cornul Vânătorului (2008), Corbii de 
Piatră (2009). 

Nămăiești... reprezintă o abordare 
deopotrivă istorică și creștină: sosirea 
Apostolului Andrei și începutul lucrării 
sale de creștinare a dacilor. Ucenicul 
Domnului predică, dar face și minuni 
(v. episodul ulciorului cu apă care nu 
se termină), ridică prima troiță, face 

așnic trecerea de la credința dacilor 

a creștinism, precum Apostolul Petru 
în Roma lui Nero din Quo vadis? al lui 
Henryk Sienkiewicz. 


E: Novac — Nămăiești — 


Elisaveta Novac 
nămâie/Ti - 
APOJTOLUL ANDREI Pe 
TĂRÂMUL LUPILOR 











cuvinte (Ars Docendi, 2010). 

Profesoară la Colegiul 
Naţional „Dinicu Golescu” din o 
Câmpulung Muscel, membră a Uniunii 
Scriitorilor din România, filiala Pitești, 
Maria Chirtoacă se dovedește în 
această carte o inspirată poetă 
creștină. Poemele sunt caligrafiate 
curat, limpede, fie în vers alb, dar mai 
ales în vers clasic. E vorba de psalmi, 
de cânturi de slavă 
nevoire ca-n acest Car „ Ce 
iubiți pe Fiul Sfânt/ Şi-i soarbeţi mierea 
din Cuvânt,/ Conduceţi-mă Ala orb/ 
Aghiazma Lui și eu să-i sorb/ Și . 
bateţi-mă până când/ Ingenunchiez cu 
EI în gând/ Polen și miere 
murmurând...” Placheta cuprinde și o 
adecvată iconografie, chiar dacă — 
fatalmente -— în alb-negru. 


MM: Chirtoacă — Îndrăgostitele 


lon C. Ştefan 


EDITURA 


Dumitru Augustin DOMAN 


idee Constantin — 
igrația urmelor 
(Paralela 45, 2010). 
Pe de o parte, placheta 
conține poeme pure, 
„nepoluate” de ceva concret, 
doar cu elemente de metapoezie: 
„conectat la o altă retea/ am făcut 
unele teste asupra viitorului și/ pot 
vedea prin cuvinte cu miros de alcool/ 
că viaţa poetului nu e cine știe ce/ doar 
sufletul care-i umblă pe trei cărări/ și 
aruncă la câte-o răscruce imagini/ 
(cum ai azvârli mărunţiș la trecerea 
unui mort)/ așa pentru pomenire”. In 
acest context, e de remarcat o imagine 
de excepţie: „îngerul aleargă pe 
coală/poezia se scrie”. Aceste poeme 
alternează cu unele mai „terestre”, 
nostalgice, sentimentale, cu trimitere la 
prieteni, la nepoți etc. Titlurile textelor 





entru lisus, de 
anon: „Voi, ce-L 


4 Cate tr pe tag oee / 

“| sunt în general inspirate: 

"| rătăcire controlată, rânile mele 
strălucitoare, labirintul albastru, 
univers ondulatoriu... 


iluziilor pierdute, roman, 

ediția a doua, postfață de 
Gheorghe Marin (Ed. Artemis, 
| București, 2010). La un 
| asemenea titlu parafrază la 

Proust, se impunea desigur un 

motto din autorul Timpului pierdut: 
„Pasiunile ne schițează cărțile, iar 
liniștea distanţării le scrie”. Prefaţa, 
semnată Unul dintre personaje, ne 
sugerează că, mai pe faţă sau mai 
subtil și cu migală prelucrat, romanul în 
general, dar și acesta, în speţă, este 
volens-nolens (și) autobiografic: 
„Autorul devine el însuși personaj și 
intră în jocul contradictoriu al 
reprezentărilor despre prietenie, iubire 
și dezamăgire. Doar el poate schimba 
deznodământul și își asumă riscul de a 
sfârși povestea...” 


fă C. Ştefan — În căutarea 


din Pont (Ed. Zodia Fecioarei, 

Pitești, 2010). Poeta și 
profesoara de la Pitești publică _ . 
această carte de eseuri despre scriitori 
din spaţiul românesc, un fel de istorie 
sentimentală a literaturii noastre. Dar 
ea nu începe nici de la 1521, nici de la 
1840, ci găseşte că trebuie început 
neapărat cu Ovidiu, exilatul de la 
Pontul Euxin..După aceea, desigur, 
scrie despre Invățăturile lui Neagoe 
Basarab..., despre Nicolaus Olahus, | 
Spătarul Milescu, mitropolitul Dosoftei, 
cronicarul Miron Costin, prințul Dimitrie 
Cantemir, lon Heliade Rădulescu, 
poposind mai îndelung la Eminescu, 
apoi scriind despre Nicolae lorga, Nae 
lonescu, Mircea Eliade (mai pe larg, 
fiind una dintre pasiunile autoarei), 
Vladimir Streinu și oprindu-se în acest 
excurs la Solomon Marcus și 
Gheorghe Păun. Altfel zis, se observă 
că Mona Vâlceanu a ales personalităţi 
enciclopedice pentru a marca 2000 de 
ani de cultură română. 


ML: Maria Vâlceanu -— Scrisori 








Paul 


lon PĂTRAŞC 


a Fundaţia Europeană Titulescu din 
|_Bucurest a fost lansat, recent, volumul 
Viclenia globalizării. Asaltul asupra puterii 
americane, de prof. Paul Dobrescu (Editura 
Institutului European, lași, 2010). 

După consultarea celor mai recente lucrări de 
specialitate, existente în marile biblioteci ale 
Europei și Americii, prof. Paul Dobrescu apare, 
odată cu această lucrare, drept prima voce 
românească ce se pronunţă foarte documentat și 
competent în problema globalizării, după cum s-a 
apreciat la momentul lansării volumului. 

Autorul a centrat conţinutul întregului volum în 
jurul întrebării „Cine a lansat globalizarea și cine-i 
culege roadele?” Vorbind de iniţiatorul procesului 
de globalizare, prof. Paul Dobrescu susţine că 
„Meritul istoric al SUA este că a deschis Planeta și 
a încredințat-o dezvoltării, inaugurând, cu sau fără 
voie, un ciclu lung al evoluţiei istorice, dar în care 
nu se știe dacă va mai fi ţara fanion”. America a 
fost prima locomotivă a dezvoltării. In prezent, 
„America parcă nu mai este America”, iar 
„Capitalismul de tip cowboy nu mai operează în 
secolul al XXI-lea”. 

Cea de a doua „locomotivă” a dezvoltării — 
spune profesorul Paul Dobrescu — a devenit 
China, care a determinat deplasarea polului puterii 
economice și, cu timpul, și a celei politice spre 
Est. Ea vine cu propria concepţie. Nu respinge 


Cartea care vă așteaptă 


Dob rescu: Viclenia globalizării 


integral viziunea liberală americană, pronunţân- 
du-se și ea pentru intensificarea schimburilor, 
mobilitatea capitalurilor și a tehnologiei. Insă 
China are o rezervă fundamentală: menţinerea 
puterii statului, considerând că statele reprezintă 
pilonii de susţinere a globalizării. 

După consultarea celor mai mari economiști ai 
timpurilor noastre, autorul încearcă să facă o 
atentă radiografie a evoluţiei Chinei din ultimele 
trei decenii. El ne demonstrează, cu cifre și fapte, 
drumul parcurs de această țară, până la statutul 
de mare putere, ridicată din Lumea a treia. O 
primă concluzie susține că „o ţară de dimensiunile 
Chinei nu s-ar fi ridicat atât de masiv în absenta 
globalizării... și nici afirma atât de spectaculos în 
afara pieţei globale”. O altă concluzie — nu 
neapărat în ordinea logică — este că China nu a 
copiat pe nimeni, ci a construit replici. Ea a preluat 
modele, dar numai în măsura în care acestea 
corespundeau atât tradiţiilor ei cultural-istorice, cât 
și propriei viziuni asupra lumii de mâine. 

Evoluţia Chinei este văzută de autor drept „cel 
mai important eveniment geopolitic de la începutul 
secolului XXI... și poate din întreaga dezvoltare a 
omenirii”. Totul a început prin renunţarea la dogma 
socialismului, odată cu plenara partidului comunist 
din decembrie 1978, atunci când patriarhul politicii 
chineze, Deng Xiaoping, a lansat celebrul aforism: 
„Nu contează dacă pisica este albă sau neagră. 
Atâta vreme cât prinde șoareci, este o pisică 
bună”. De aici încolo, ideologia tradiţională nu mai 





aa are unrol relevant. Chinezii o 
transformă într-o ideologie a 
dezvoltării, dezvoltare care, după 
Deng Xiaoping, „este singurul 
adevăr care contează”. Practic. 
China a înlocuit prejudecata 
ideologică cu comandamente practice, unde și-au 
spus pe deplin cuvântul pragmatismul și 
flexibilitatea. Calitatea elitei — cu Deng Xiaoping 
drept simbolul său cel mai expresiv — a fost o altă 
cheie majoră a succesului. Din acest punct de 
vedere, al elitei, China este asemănată cu un 
dragon uriaș, având capul în plin secol XXI, trupul 
la întâlnirea dintre cele două secole, iar coada 
poate fi chiar la începutul secolului XX. 


concluzia autorului conform căreia, în 

această perioadă de criză, lumea a 
funcţionat cu o singură locomotivă, cea chineză, 
care a propagat efecte benefice spre ţările aflate 
în relaţii mai strânse cu China. 

In privința poziţiei SUA și Chinei de lideri 
economici mondiali, prof. Paul Dobrescu citează o 
apreciere a CNN: „Reputația SUA este mai 
puternică decât faptele sale. In cazul Chinei, 
raportul este exact invers”. Aceeași idee a fost 
pusă de chinezi într-o ecuaţie inedită: „Raportul 
dintre numărătorul realizărilor și numitorul vorbelor 
trebuie să fie neaparat supraunitar”. 

Ce este China în prezent? Profesorul Paul 
Dobrescu ne spune că ea „nu este nici socialistă și 
nici capitalistă. Sau, dacă se preferă, este și 
socialisţă și capitalistă”. 

In concluzie, volumul este de mare interes 
în zilele noastre. 


| ste interesantă, în egală măsură, și 


GOul, dincolo de joc 





Maestrul de go 


capodopera scriitorului japonez Yasunari 

Kawabata, reflectă un punct de vedere 
exterior: victoria tânărului Otake ar fi doar o 
alegorie a desprinderii Japoniei moderne de 
tradiţiile sale milenare în favoarea pragmatismului 
de tip occidental. O situare în interiorul problemei 
ne oferă, însă, o înţelegere mai profundă, care ne 
va revela noi valenţe ale textului, concluzia finală 
fiind roditoare în plan spiritual. 


O comună despre Maestrul de go, 


partidei era un totul altul decât cel din 
momentul definitivării romanului Maestrul 

de go: s-a adăugat înțelegerea unei realități pe care 
înainte vreme nici n-o observase — cele șase luni în 
care maestrul de go și elevul său au dialogat prin 
„limbajul mâinilor“, 
care este goul, au 
fost necesare, de 
fapt, transmiterii și 
turnării valorilor 
spirituale tradiționale 
într-o nouă formă, 
adaptată să reziste 
discret șocurilor unei 
lumi noi, opace și 
tranzitorii. 

Argumente 
pentru continuitatea 
acestor valori le 
găsim lângă noi, în 
mărturiile jucătorilor 
de go. 

La o distanţă de 
57 de ani de la 
presupusa 
„înfrângere“ a 
tradiției spirituale în 
go, reprezentate în carte de Meijin Shusai, lon 
Florescu, aflat în Japonia pentru a se perfecționa în 
go, primește de la jucătorii de go profesioniști sfatul 
de a urma o practică spirituală ca susţinere pentru 
progresul său în go. lar spre sfârșitul periplului său 
nipon își desăvârșește studiile despre go într-un 
templu japonez. Se pare, deci, că mesajul spiritual 
al tradiţiei s-a menţinut și chiar s-a amplificat, nu a 
murit. 

lar în octombrie 2004, Saijo Masataka, 9 dan 
profesionist (maestrul de go al jucătorului 
profesionist român Cătălin Țăranu), aflat în vizită la 
București la Clubul Saijo, este întrebat: „Care e 


A cel Kawabata din momentul desfășurării 





lulian DRAGOMIR 


atitudinea corectă în timpul jocului de go?“ 
Răspunsul său a venit foarte prompt: „Să nu 
urmărești victoria“. Cum e posibil? — vă veţi 
întreba, viața e o luptă continuă și tocmai într-o 
confruntare dintre doi „adversari“ să nu lupţi? 
Asta e recomandarea unui jucător profesionist? 
Oare așa o fi gândit și „tânărul rebel“ care a „învins 
tradiţia“ în romanul Meijin al lui Kawabata? 

Vă asigur că așa a gândit. Pentru că nu e vorba 
în roman nici despre un „tânăr rebel“, nici despre 
„învingerea tradiţiei“, acestea sunt etichetele unor 
idei preconcepute occidentale. In lumea cu 
adevărat spirituală nu există luptă, întrecere, 
competiţie. In lumea spirituală lucrurile stau pe dos 
decât le știm din viața de zi cu zi. Asta am învățat-o 
de la un matematician, lon Barbu, din Joc secund, 
în care jocul secund este o lume paralelă cu a 
noastră, una 
spirituală, în care apar 
„adâncul acestei 
| calme creste“, deci 
inversul aparenţei 
vizibile; și harfele 
răsfirate pe care „în 
sbor invers le pierzi“ — 
pentru că totul e 
invers în lumea 
spirituală, inclusiv 
timpul curge dinspre 
viitor spre trecut... și 
nici lupta nu mai e 
luptă, ci comuniune. 
Cei doi „adversari“ 
(căci adversari par ei, 
priviți dinafară, „în 
timpul cât ochiul în 
lăuntru nu știe să 
] vadă“) se află prinși, 
prin consubstanţia- 
litate, în câmpul noesic al goului, sustrași timpului 
material. Le vorbești și ei nu aud, îi vezi, dar ei sunt 
absenți. 


matematicieni și alți oameni de valoare au 

fost atrași de go! Căci matematica este 
poezie pură, mai ales geometria, iar goul este și el 
poezie pură, ca activitate meditativă: „Orice gândire 
meditativă este o activitate poetică, orice activitate 
poetică este însă o gândire“ — ne spune Martin 
Heidegger (Pe drum către limbă). lar 
Schopenhauer adaugă: „Cunoașterea esenței, a 
substratului, a voinţei, este posibilă prin artă“. 


[ uimitor să constaţi cât de mulţi 





Și atunci... ce oare s-a întâmplat, pe 
tot parcursul celor șase luni, cât timp a 
durat comunicarea prin go dintre Meijin 
Shusai și Kitani Minoru („Otake 6 dan“ 
din carte), de i-a atras atenţia lui 
Yasunari Kawabata suficient de intens 
pentru a-l obliga la rememorarea 
obsesivă, filigranatică, inclusiv prin scris, 
timp de 16 ani (1938-1954) a fiecărui 
amănunt al acelei formidabile întâlniri? 

S-a întâmplat că Maestrul de go, 
înainte de a muri, și-a transmis ultimele învățături 
inițiatice despre Calea spre desăvârșire spirituală 
prin go. Nu neapărat lui Kitani, ci întregii generaţii 
pe care acesta o reprezenta. A fost un proces lung, 
obositor, care l-a secat de energie. In șase luni de 
zile, ucenicul trebuia să-și însușească, etapă după 
etapă, tainele unei iniţieri lăuntrice care necesita o 
transformare interioară a sa — și tocmai lentoarea 
acestei complicate alchimii a determinat prelungirea 
„partidei“. 

Cum se face o astfel de transmitere? Prin 
preluarea și învăţarea unei anumite atitudini față de 
viață și față de univers, a unei anumite succesiuni 
complexe de trăiri interioare, care curg prin fiinţa 
omului precum notele dintr-o simfonie. 

Poate goul să facă așa ceva? Sigur că poate, el 
este de multă vreme renumit ca Shu-dan, „graiul 
mâinilor“: cu toate că în timpul unei partide nu 
scoatem niciun cuvânt, piesele așezate pe tablă 
exprimă tot ceea ce gândim. Și nu sunt deloc puţini 
jucătorii experimentați care-ţi pot spune, la o primă 
vedere și doar privindu-te cum joci, ce caracter ai, 
ce defecte și ce calităţi și chiar evenimente din 
trecutul tău, de care nici nu mai ai habar. Dar în 
timpul comuniunii care se creează prin participarea 
la o partidă de go se comunică cu mult mai mult 
decât poate sesiza un observator exterior. 


oameni obișnuiți, cu caractere obișnuite; 

dar ce se întâmplă în cazul unor oameni 
desăvârșiţi spiritual? Ce fel de lucruri se comunică, 
oare? 

Și, la final, o altă întrebare: a reușit „Otake 6 
dan“ să preia mesajul inițiatic? A trecut examenul? 
Cu certitudine, da, pentru că obține victoria! Victoria 
elevului este și victoria maestrului: dacă elevul 
nu-și întrece maestrul nu ar exista progres și asta 
ar însemna un eșec de ambele părţi. Finalul este 
liniștitor, maestrul poate părăsi împăcat această 
lume, și-a împlinit armonios destinul. Acum 
înțelegem mai bine și nelinistea, zbuciumul și 
nervozitatea elevului, pe umerii căruia cădea o 
sarcină deloc ușoară: aceea de a prelua, în regim 
de urgenţă, o întreagă tradiţie, o întreagă istorie, un 
șir de experiențe acumulate de-a lungul a sute și 
sute de ani; și de a nu întrerupe acest șir de 
mesaje ale strămoșilor. (Va urma) 


A m vorbit despre ce transmite goul jucat de 


Orizont SF 





Mircea OPRIȚĂ 


criindu-și celebrele romane 
S Omul invizibil, Războiul 

lumilor și Insula doctorului 
Moreau, H.G. Wells n-a avut nicio 
clipă sentimentul că aceste cărţi nu erau literatură, ci 
doar pe acela că literaturii sale de tinerețe nu i se 
recunoștea dreptul la originalitate și libertatea de a 
ieși în arenă cu altă față decât cele cu care se 
obișnuiseră cititorii și criticii de la graniţa dintre 
secolele XIX și XX. „Așa s-a întâmplat — notează el în 
Incercare de autobiografie — că fiecare dintre noi, cei 
care am început să scriem în anii nouăzeci, a fost 
considerat un «al doilea» cutare sau cutare. In decurs 
de doi sau trei ani, eu însumi am fost întâmpinat ca al 
doilea Dickens, al doilea Bulwer-Lytton și al doilea 
Jules Verne. Dar mai eram și un al doilea Barrie, deși 
James Matthew Barrie nu era cu nimic mai mult decât 
contemporanul meu, iar când am început să scriu 
povestiri, am devenit un al doilea Kipling... Mai târziu 
am figurat ca al doilea Diderot, al doilea Carlyle și al 
doilea Rousseau”. Cred că ar fi trebuit să-i mai 
risipească din supărare faptul că fusese așezat în 
trena unor scriitori, unii dintre ei chiar mari, și nu în 
grămada amorfă a producătorilor de paraliteratură, 
cum s-ar arăta dispuși s-o facă „rafinaţii” de mai târziu. 

SF-ul are, fără îndoială, și o rădăcină literară, 
chiar dacă aspectul ei nu se confundă cu al întregii 
literaturi cunoscute de omenire de-a lungul istoriei 
sale și nici măcar cu multe dintre formele ce fac gloria 
momentului actual. Cu toate amuzamentele „lejere” 
pe care le descoperim în modul său propriu de a se 
referi la niște realităţi contemporane, Edgar Allan Poe 
rămâne un scriitor greu de dislocat din literatura 
americană, iar dincolo de fantasticul pe care l-a 
cultivat, câteva genuri noi (cum ar fi literatura 
detectivă și anticipaţia) și-l pot revendica drept genial 
întemeietor. Pomenitul Edward Bulwer-Lytton nu era 
nici el în afara literaturii engleze de la mijlocul 
veacului al XIX-lea, iar romanul său intitulat Rasa 
viitoare se bucura de notorietate cu tot aspectul său 
de utopie din categoria lumilor pierdute în spațiul 
subteran al planetei și cu tot interesul autorului său 
pentru o energie universală cvasiocultă. Cât despre 
Jules Verne, cu care Wells își împărțea renumele în 
epocă, și în cazul său exegeza și-a cam depășit 
prejudecățile mai vechi, care îl trimiteau în mijlocul 
copiilor, ca autor de literatură ușoară și exclusiv de 
divertisment. Michel Butor și Roland Barthes, 
bunăoară, au putut să vadă în opera lui straturi 
profunde și simboluri cu deschidere spre mit, în 
vreme ce Mircea Eliade se arată de-a dreptul fascinat 
de aventura inițiatică a unui roman ca O călătorie 
spre centrul Pământului, și totodată surprins de 
opacitatea criticilor literari față de „un asemenea 
excepţional document, această inepuizabilă comoară 
de imagini și arhetipuri”. 

Hugo Gernsbach, luxemburghezul emigrat de 
tânăr în SUA și de a cărui inițiativă se leagă apariţia 
primei publicaţii specializate în SF, Amazing Stories, 
n-a fost, e adevărat, decât un amator în scrisul 











„Doamna lkebana'” 


ai în glumă, mai în serios, de mai multe ori am remarcat că în numeroase locuri 
VI se organizează lansări de carte sau altfel de manifestări culturale, dar numai la 

Curtea de Argeș asemenea manifestări includ și prezentarea unui aranjament 
floral ikebana — și este meritul Paulei Fulga pentru acest lucru. 

Fotografiile alăturate reproduc două aranjamente, 

inspirate de două haiku-uri, care au făcut parte din 
expoziţia pe care Paula Fulga a avut-o în primăvara anului 
2010, la Pitești, parte a „Simfoniei lalelelor”, organizată 
anual de Primăria Pitești, începând cu anul 1978. Printre 
invitaţii tradiționali din străinătate, sunt cei din Olanda, 
Serbia, Ungaria, China, Turcia, lran, Republica Moldova. In 
2010, Paula Fulga a participat pentru a paisprezecea oară 
cu un stand personal, cu opt aranjamente grupate sub titlul 
„Linia vieţii”. Pe lângă diploma uzuală de participare, 
„doamna lkebana” a primit de data aceasta și un 
Premiu III, cu atât mai meritoriu cu cât au expus 85 
de maeștri ai aranjării florilor. (Gh. Păun) 





Rădăcini literare 


urtea de la Argeș 


propriu, autor al 
unui roman de 
predicții făcute pe 
seama 
electricităţii 
(Ralph 124C 41+) 
și al unui ciclu de povestiri centrate pe figura 
Baronului Munchausen, personaj pe care îl trimite în 
Lună și pe Marte, ca să se familiarizeze cu vestitele 
canale și cu alte curiozităţi de-ale locului. Dar în 
1926, când lansase revista amintită, reedita în 
paginile ei numeroase povestiri de H.G. Wells, Jules 
Verne și Poe, pe care Gernsbach îi considera în mod 
deschis fondatorii genului. Lucrul acesta ne spune 
următoarele: că, în ciuda pretențiilor americane de a 
fi inventat în laboratoare proprii SF-ul, genului i se 
recunoștea public o puternică sursă europeană, și 
încă nu doar anglo-saxonă, ci izvorâtă și dintr-un 
perimetru continental; că, iarăși în ciuda unei invazii 
de texte comerciale, datorate producătorilor proprii 
care își vindeau maria ieftină sub nume real și sub 
zeci de pseudonime, nivelul profesionist și de bună 
calitate literară era recunoscut și el în textele celor 
trei „părinți fondatori”. 


in păcate, ne mai spune un lucru, de data 
asta neplăcut: că nenumărate alte nume și 


titluri de opere, răspândite — în epocă — pe o 

mare suprafaţă din Europa (Maurice Renard și J.-H. 
Rosny Aîn€ în 
Franța, Kurd 
Lasswitz în 
| Germania, KE. 

| Țiolkovski și 

| Aleksandr Kuprin 
"| în Rusia, Karel 

| Capek în Cehia, 

| Karinthy Frigyes 
în Ungaria, ca să 
|] nu mai pomenesc 
| și de autorul 
primului roman 
SF românesc, 
Victor Anestin), 
rămâneau 
departe de locul 
unde începuseră 
să fiarbă cazanele 
locomotivei cu 
însemnele SF. Dintre numele acestea, Renard, Rosny 
Aîne, Capek și Karinthy înseamnă realmente ceva 
pentru istoria literară a ţărilor pe care le reprezintă, 
încât, neparticipând din bună vreme la aventura 
mondială a genului, nu se poate ști astăzi cine a 
pierdut mai mult: ei, ţările lor, sau chiar SF-ul mondial. 

Până la urmă, genul s-a dezvoltat într-o 

interesantă arborescență de opere, multe virate spre 
maculatura de consum, dar destule intrate și în zona 
pretențiilor literare, năzuind la mai mult decât să 
repete neobosit subiecte clișeistice și eroi subțirei, 
îmbrăcaţi în costume sclipitoare și cu pistolul-laser la 
brâu. Rămânând încă o clipă în perioada aurorală, să 
ne amintim că un roman precum Orașele scufundate 
de Felix Aderca, deși operează cu idei și viziuni din 
categoria celor ce fac deliciul oricărei anticipaţii pe 
termen lung, construiește totuși o lume a decadenţei 


E.A. Poe (1809-1849) 











planetare în imagini pregnante, îngrijit lucrate și de o 
calitate literară care îl făcea pe G. Călinescu să 
discute scrierea, în Istoria sa din 1941, ca pe un cap 
de serie valorică în opera acestui scriitor. Venind mai 
încoace, vom găsi în spaţiul european destule alte 
exemple de SF cu dovedite calități literare, precum și 
autori ai genului acceptaţi de literaturile ţărilor pe care 
le reprezintă. Nu văd, de pildă, pe ce motiv s-ar 
debarasa literatura poloneză contemporană de 
contribuția în domeniu a lui Stanislaw Lem, sau de ce 
n-ar încăpea Arkadi și Boris Strugațki într-o literatură 
care l-a dat pe Evgheni Zamiatin înaintea lor. 


mai greu să-și facă recunoscute meritele, fie 

și în ipostazele sale superioare, sunt tocmai 
acelea care s-au lăsat seduse, apoi invadate de 
SF-ul comercial. Franţa și Italia, de pildă, unde pe la 
mijlocul secolului trecut erupseseră nenumărate serii 
și colecții, bazate în special pe producțiile 
americanilor de toate calibrele și ale mercenarilor 
autohtoni specializaţi în anticipație clișeistică, nu duc 
lipsă nici de scrieri de calitate. Totuși, îmi vine să cred 
că autorii lor nu-și vor putea face prea curând loc la 
masa selectă a literaturii oficiale — bunăoară francezii 
alături de J.-H. Rosny Aîne, care, nefiind bruiat de 
avalanșa nechemaţilor, a avut incontestabil mai mult 
noroc. Nu altfel stau lucrurile în Statele Unite, unde 
teribilul „activism” SF i-a derutat pe mulţi, lăsându-i să 
creadă că genul nici nu poate exista în afara 
„ghetoului” unde, de altfel, foarte mulţi — și autori, și 
cititori, și comentatori specializaţi — se simt foarte 
bine. Există însă o presiune a numerelor mari, în 
virtutea căreia trebuie să admitem că acolo unde 
producţiile genului se tipăresc an de an cu sutele și 
cu miile, nu se poate ca din atâtea mormane de cărți 
să nu se separe câteva zeci de scrieri ce-și refuză 
condiţia elementară, urcând spre un nivel superior de 
realizare artistică. 


D-: cei „clasicizaţi”, deși am și alte opţiuni, 


A devărul e că spaţiile unde genului îi va fi cel 


mă opresc la două nume: Ray Bradbury și 

Kurt Vonnegut Jr. Fiecare, în felul său, face 
cinste și SF-ului, și literaturii generale. Fiecare s-a 
ferit însă cu grijă să treacă pentru ceilalţi drept un om 
de ghetou, împlinindu-și opera proprie pe coordonate 
multiple. Au făcut astfel o inteligentă demonstraţie de 
talent și de adaptabilitate. Ray Bradbury se găsește 
în plin SF de excelentă calitate prin câteva dintre 
cărțile sale (Cronici marțiene, Omul ilustrat, romanul 
451 Fahrenheit și altele), citite și citate și la o 
jumătate de secol după publicarea lor. A făcut însă și 
lucruri pentru care sefiștii duri l-ar fi putut marginaliza, 
scriind piese de teatru, scenarii de film, eseuri și chiar 
volume de poezie. Kurt Vonnegut, autor al romanului 
Sirenele de pe Titan și al unui apreciabil număr de 
povestiri SF, a avut mereu dorința de a se „delimita” 
de gen, ajungând în cele din urmă să fie considerat 
unul dintre cei mai importanţi scriitori americani de 
după cel De-al Doilea Război Mondial. Dar nu s-a 
„delimitat” genul de el, întrucât mai toate romanele 
sale pe teme variate și incitante ale realității 
americane sunt bântuite de idei SF, de problemele și 
figurile fandomului american, ba chiar și de 
extratereștrii de pe Tralfamadore, toate aceste motive 
supuse din plin ironiei și umorului negru, care „dau 
bine” și în SF-ul literar propriu-zis. 


Culori argeșene 











Pictorul de biserici Vasile Ivănescu 


intre pictorii iconari pe 
[a i-a dat orașul Curtea 

de Argeș, îl remarcăm în 
mod deosebit pe Vasile Ivănescu, 
născut la 1 august 1914 în orașul 
Basarabilor. Discipol al maeștrilor 
Dumitru Norocea și losif Keber, 
apoi elev la cursurile de pictură 
murală ale lui |.D. Ștefănescu și 
Artur Verona, l-a avut ca profesor 
la școala de belle-arte și pe Camil 
Ressu. Are primele expoziţii la 
Curtea de Argeș, la Palatul 
Telefoanelor din București și la 
Câmpulung Muscel. 

Vasile Ivănescu a făcut și 
pictură de șevalet, dar principala 
sa pasiune a fost pictura 
bisericească, pictura bizantină, 
domeniu în care are o foarte 
bogată activitate. Urmat de soția 
sa, care l-a ajutat la realizarea 
picturii în frescă la mai toate 
bisericile pe care le-a zugrăvit, a 
pictat numeroase biserici, la 
Curtea de Argeș (Sf. Nicolae 
Domnesc, Sfinţii Ingeri, Drujești, 
Bătușari) sau în multe, uneori 
îndepărtate, locuri din ţară (Libotin 
-— Maramureș, Igliș — Timiș, Ostrovul Corbului și 
Grumăzești din Neamţ, Valea Lungă — Dâmbovita, 
Drăgășani, Murfatlar, Topraisar, Tuglui, Băleni, Sârbi, 
Craiovița Nouă — Dolj, Viișoara, Micești, Pitești, Șutești, 
Toplița, Turnu Severin, Valea Danului — Argeș, Grojdeni, 
Salcia și multe altele. 

Vasile Ivănescu a realizat pictură în frescă adevărată 
(culori de apă, pe un perete special pregătit), fiind 
preocupat de procurarea celor mai buni pigmenţi pentru 


Elena STOICA 





„CROMO” din Albeștii 
de Argeș, este acum 
studentă la arte în 
Los Angeles. ş 
A început ca orice | 
copil înscris la cercul 
de pictură să viseze 
prin intermediul 
culorilor de pe la 6 
ani. In ciuda faptului 
că era ajutorul de 
bază al familiei, ea 
fiind cea mai mare 
dintre cei 4 fraţi, a 
reușit să picteze mult, 
să participe la mai 
toate concursurile 
naţionale și 
internaţionale pe care 





Acad. Solomon MARCUS — București 

Acad. Mircea MALIȚA — București 

Dan D. FARCAȘ — matematician și scriitor, București 
Marian NENCESCU -— publicist, București 

lon PIȚOIU-DRAGOMIR — scriitor, Zalău 

Liviu P. DINU — conf. univ., București 

Dan Toma DULCIU -— criptanalist, București 
Cătălin MAMALI — sociopsiholog, SUA 

Felix NICOLAU -— scriitor, București 

Nicolae GEORGESCU -— prof. univ., București 
lon POPESCU-SIRETEANU - scriitor, Pitești 
Cristina ȘTEFAN — profesor, București 

Traian IONESCU -— arhitect, Paris 

Acad. Mihai CIMPOI — Chișinău 

lon PĂTRAȘCU -— diplomat, București 

Vești bune de la Cristina y 


al revistei, eram cititoarea gândurilor mele: oare pe cine să 

prezint de data aceasta, sunt atât de mulți foști și actuali 
elevi-pictori încât alegerea este dificilă. Intâmplător sau nu, 
scrisoarea Cristinei Gheorghe, din California, m-a scos din 
încurcătură. Cristina, o fostă elevă și membră de succes a cercului de pictură 


PA SI PSR NINE î Ş 
[erau de a așeza pe hârtie primul cuvânt pentru acest număr 






Ion Aurel GÂRJOABĂ 


capitolul dedicat lunii august; a se 
vedea și www.cic-cdearges.ro.) 

Un an mai târziu, Vasile Ivănescu 
moare, la vârsta de 95 de ani. 

Vasile Ivănescu rămâne unul dintre cei mai 
reprezentativi pictori de biserici în frescă bizantină din 
vremea sa. 


apă. De exemplu, în 1991, 
un grup de artiști plastici 
din Curtea de Argeș a fost 
invitat să expună în orașul 
Nevers — Franţa, oraș 
înfrățit cu municipiul 
Curtea de Argeș. Din grup 
făcea parte și Vasile 
Ivănescu, care, ajuns la 
Paris, a cerut cu 
insistență gazdelor să 
meargă la un magazin de 
specialitate, de unde să 
își procure pigmenţi de 
calitate superioară pentru 
frescă. 
Spuneam mai 

devreme că Vasile 
i Ivănescu a făcut și 
pictură de șevalet, în ulei 
pe carton sau pe pânză 
(are numeroase peisaje 
din Curtea de Argeș, 
case, colțuri de stradă, 
| parcuri, multe dintre ele 
cu valoare documentară 
astăzi, când acele case 
| nu mai există, străzile 

arată altfel), a pictat și 
icoane pe sticlă, dar cele mai reușite lucrări rămân cele 
realizate pe panouri special pregătite ca pentru frescă. 

In 1992, Vasile Ivănescu a expus din nou la Nevers, 

precum și la Casa Goangă din Curtea de Argeș, alături 
de alţi pictori din oraș. In anul 2008, la venerabila 
vârstă de 94 de ani, i s-a organizat o expoziţie 
retrospectivă cu lucrări reprezentative, în cadrul 
Clubului lubitorilor de Cultură (CIC) din Curtea de 
Arges. (Detalii pot fi găsite în Cronica 2008 a CIC, 

le-a și câstigat: 
medalii de aur în 
China, India, Franta, 
Japonia, Italia, paleta 
de aur în România și 
nu numai... 
Succesul Cristinei 

55| nu este numai 
| rezultatul talentului 

"| artistic, el este și 1 e 
1 urmarea muncii de  |5ă 
„fiecare zi, efortului 


| ZE 

îns val afac ÎN ama 

continuu, pasiunii și voinţei de a reuși. Prin universalitatea mijloacelor ei de expresie, 
a uimit publicul vizitator la toate expoziţiile de grup ale cercului, unele picturi ale ei 


ajungând în colecţiile unor personalităţi americane: familia Clinton, Hana-Barbera — 
77] directoare la Cartoon Network, Hollywood, Ted Turner — director al CNN, Richard 


„| Riordan — primar al Los Angeles-ului, actorul David Hasselhoff. Făcând parte din 
ke „a grupul de elevi care iniţiau copii americani în tainele picturii, ea a impresionat- o pe 
-” ] presedinta unei asociaţii de părinţi din Pacific Palisades — Los Angeles, care i-a oferit 
. |obursă de studii. În urma examenelor și a testelor de admitere, destinul Cristinei s-a 
551 schimbat. In recenta scrisoare îmi mulțumește, îmi scrie că este fericită, că se bucură 
de succes, că o să deschidă în curând o expoziţie personală. S-a stabilit definitiv în 
| California, pla că s-a căsătorit cu un american (student la i. Îi place 


Cristian S. CALUDE -— prof. univ., Noua Zeelandă 
Florea FIRAN — scriitor, Craiova ; 
Giampaolo TROTTA — critic și istoric de artă, Italia 
Arhim. Veniamin MICLE — mănăstirea Bistriţa j 
Coca BALOTĂ -— editor, Cepari-Argeș 

Cucu URECHE — artist plastic, Curtea de Argeș 
Pr. Daniel GLIGORE — Curtea de Argeș 

Silviu GHERMAN - ziarist, Curtea de Argeș 
Victor STEROM -— scriitor, Ploiești 

Dumitru Augustin DOMAN -— scriitor, C. de Argeș 
lulian DRAGOMIR -— publicist, București 

Mircea OPRIŢĂ -— scriitor, Cluj-Napoca 

lon Aurel GÂRJOABĂ — artist plastic, Curtea de Argeș 
Elena STOICA -— artist plastic, Corbeni-Argeș 


B- dul Basa abil; 59, cod 115% 115800 
tel/fax: 004 0248 728342, mobil: 004 0744356431 
email: cristianmitrofan Qyahoo.com www.culturaarges.ro 
Manager, ec. Cristian Mitrofan 
Organizează și găzduiește cercuri artistice, seminarii, 
colocvii, expoziţii, prezentări de carte, difuzare de filme, 
spectacole și concerte, festivaluri naţionale și internaţionale. 
Patronează Corul ORFEU, Ansamblul Folcloric ARGEȘUL, 
Grupul Vocal Folcloric Bărbătesc RAPSOZII ARGESULUI, 
Cenaclul de Arte Plastice ARTIS 





